Baby kissing babies beware !!! Your kiss can lead to death Shocking revelation | കുഞ്ഞുങ്ങളെ ചുംബിക്കുന്നവർ ജാഗ്രത!!! നിങ്ങളുടെ ചുംബനം കുഞ്ഞിനെ മരണത്തിലേക്ക് നയിച്ചേക്കാം; ഞെട്ടിക്കുന്ന വെളിപ്പെടുത്തൽ - Malayalivartha.com Widgets Magazine\nകുഞ്ഞുങ്ങളെ ചുംബിക്കുന്നവർ ജാഗ്രത!!! നിങ്ങളുടെ ചുംബനം കുഞ്ഞിനെ മരണത്തിലേക്ക് നയിച്ചേക്കാം; ഞെട്ടിക്കുന്ന വെളിപ്പെടുത്തൽ\n03 OCTOBER 2019 12:45 PM IST\nകൊച്ചരി പല്ലും മോണയും കാട്ടി നമ്മെ നോക്കി നിഷ്കളങ്കമായി ചിരിക്കുന്ന കുഞ്ഞു വാവകളെ നോക്കി നില്ക്കാൻ തോന്നും. പിന്നീട് അവരെ എടുക്കാൻ തോന്നും. എടുത്ത് കഴിഞ്ഞ് കൊഞ്ചിക്കുകയും ലാളിക്കുകയുമായൊക്കെ ചെയ്യന്നതിനിടയ്ക്ക് ആ കൊച്ചിന് ഒരു ഉമ്മ കൊടുക്കാൻ തോന്നാത്തവരായി ആരും തന്നെ ഉണ്ടാകില്ല. കുഞ്ഞ് ആരുടേതോ ആകട്ടെ അവരെ ഉമ്മ വയ്ക്കുന്ന പലരും നമ്മുക്ക് ഇടയിൽ ഉണ്ട്. എന്നാൽ ഇങ്ങനെ കുഞ്ഞിനെ വാത്സല്യത്തോടെ ഉമ്മ വയ്ക്കുന്നവരുടെ ശ്രദ്ധയ്ക്ക് നിങ്ങളുടെ ഒരു ഉമ്മ ആ കുഞ്ഞിനെ മരണകരമായ അവസ്ഥയിലേക്ക് തള്ളി വിടാൻ സാധ്യതയേറെയാണ്. ഇങ്ങനെ പറയാൻ കാരണം ഉണ്ട്. ഒരു അമ്മയ്ക്ക് ഉണ്ടായ അനുഭവമാണ് ഈ വിവരത്തിന്റെ അടിസ്ഥാനം.\nന്യൂജഴ്‌സി സ്വദേശിനിയായ അരീന ഡിഗ്രിഗോറിയോയ്ക്ക് ഇത്തരത്തിൽ ഒരു അനുഭവം നേരിട്ടു. മകന് അന്റോണിയോയെ Respiratory syncytial virus (RSV) ആണ് ബാധിക്കുകയുണ്ടായി. ചുംബനത്തില് നിന്നുമാണ് ഈ രാഗം പകരുന്നത്. അരീന എന്ന അമ്മയ്ക്ക് തന്റെ മകന്റെ ജീവന് വരെ നഷ്ടമാകുമെന്ന തരത്തിലേക്ക് പോയി. Respiratory syncytial virus (RSV) വൈറസ് മുതിര്‍ന്നവരില് വലിയ ദോഷങ്ങള് ഉണ്ടാക്കാത്തില്ല. പക്ഷേ കുഞ്ഞുങ്ങളില് വലിയ അപകടം ഉണ്ടാക്കുന്ന ഒരു വൈറസ് ആണിത്. മാസങ്ങള് മാത്രം പ്രായമുള്ളപ്പോഴായിരുന്നു കുഞ്ഞിന് ഈ രോഗം കണ്ടെത്തിയത്. അരീന കുഞ്ഞിനെ ഡേ കെയറില് ഇടയ്ക്കിടെ കൊണ്ട് വിടാറുണ്ടായിരുന്നു.എന്നാൽ ഡേ കെയറിൽ നിന്നും വീട്ടിലേക്ക് കുഞ്ഞിനെ കൊണ്ടു വന്നപ്പോള് ആ 'അമ്മ അറിഞ്ഞില്ല തൻറെ മകനെ മാരകമായ രോഗം പിടികൂടിയെന്ന കാര്യം.\nരണ്ടു മാസങ്ങള്‍ക്ക് ശേഷമായിരുന്നു കുഞ്ഞില് രോഗലക്ഷണങ്ങൾ ആരംഭിച്ച് തുടങ്ങിയത്. വൈകാതെ കുഞ്ഞിന് രോഗം സ്ഥിരീകരിക്കുകയുണ്ടായി.ഈ രോഗം പകരുന്നത് മുതിര്‍ന്ന ആളുകളുടെ ചുംബനത്തിലൂടെയാണെന്നും കണ്ടെത്തി. ഡേകെയര് നടത്തിപ്പുക്കാരിൽ നിന്നോ സന്ദര്‍ശകരില് നിന്നോ ആയിരിക്കാം കുഞ്ഞിനു രോഗം പടര്‍ന്നത് എന്നാണ് നിഗമനം. രോഗബാധിതരുടെ ശരീരസ്രവങ്ങളില് നിന്നുമാണ് രോഗം പടരുന്നത്. ഒരു ചെറിയ ചുംബനം കുഞ്ഞിന് നല്‍കിയാല് പോലും ചിലപ്പോള് രോഗം പകരാനുള്ള സാധ്യത ഏറെയാണ്. ആശുപത്രിയില് ട്യൂബുകള് കൊണ്ട് ചുറ്റപെട്ട് അത്യാസന്നനിലയില് കഴിയുന്ന അന്റോണിയോയുടെ ചിത്രം സഹിതം അരീന പോസ്റ്റ് ചെയ്ത കുറിപ്പ് സോഷ്യല്‍മീഡിയയില് വലിയ പ്രാധാന്യം നേടിയിരുന്നു. കുഞ്ഞിന്റെ മുഖം, കൈകൾ, കാലുകൾ എന്നിവയിൽ നിന്ന് നിങ്ങളുടെ വായ / ശ്വാസം അകറ്റി നിർത്തുക. കുഞ്ഞുങ്ങളെ ചുംബിക്കുമ്പോൾ ഈ കാര്യം ഓർമ്മയിൽ വരട്ടെ.\nബിജെപി ദേശീയ ഭാരവാഹികളെ പ്രഖ്യാപിച്ചു.; എപി അബ്ദുള്ളക്കുട്ടി ബിജെപി ദേശീയ ഉപാധ്യക്ഷന് (1 minute ago)\nപിണറായിയും മകളും അറസ്റ്റിലാകും.....? കാരണങ്ങള് അക്കമിട്ടു നിരത്തി ക്രൈം നന്ദകുമാര്; സ്വപ്‌നയും ശിവശങ്കറും ചേര്‍ന്ന് ലോക്കറില് സുക്ഷിച്ച ഒരു കോടി രൂപ വീണയുടെ കമ്മീഷന്; ലാവ്‌ലിനും ലൈഫ് മിഷനും ഒരു പോ (5 minutes ago)\nഇനി അടുത്തു വന്നാല് വെടിവച്ച് തകര്‍ക്കും; ചൈനക്ക് ശക്തമായ താക്കീതു നല്‍കി ഇന്ത്യ; അതിര്‍ത്തിയില് ഇനി കുട്ടിക്കളിയില്ല; അതിര്‍ത്തിയില് നിന്നും പിന്‍മാറാതെ ചൈന; ശൈത്യകാലത്തിന് മുമ്പേ സൈനിക വിന്യാസം ശ (10 minutes ago)\nധോണിക്ക് ഇതു എന്തുപറ്റി; ബാറ്റിംഗ് ഉത്തരവാദിത്വം ഏറ്റെടുക്കാന് മടിക്കുന്നു; വീക്കറ്റ് പിന്നീലെ ഡി.ആര്.എസ് സംവിധാനത്തിന് ഇന്നലെ സംഭവിച്ചത് വലിയ അബന്ധം; നല്‍കേണ്ട വന്നത് വലിയ വിജയം; പഴയ ധോണിയുടെ നിഴല് (15 minutes ago)\nഇമ്രാൻ ഖാന്റേത് നുണകളും തെറ്റായ വിവരങ്ങളും യുദ്ധക്കൊതിയും മാത്രമുള്ള പ്രസ്‌താവന; പാകിസ്ഥാന് മറുപടിയുമായി ഇന്ത്യ (19 minutes ago)\nഅനില് അക്കര എം.എല്.എക്ക് വധഭീഷണി; സുരക്ഷ നല്‍കണമെന്ന് ആവശ്യപ്പെട്ട് കോണ്‍ഗ്രസ് ഡി.ജി.പിക്ക് കത്ത് നല്‍കി; കത്ത് നല്‍കിയത് ടി.എന് പ്രതാപന് എം.പി; പോലീസ് ഫോണ് ചോര്‍ത്തുന്നുവെന്ന് എം.എല്.എയുടെ ആരോപ (23 minutes ago)\nകര്‍ഷക വിരുദ്ധ കരിനിയമം കേന്ദ്ര സര്‍ക്കാര് പിന്‍വലിക്കും വരെ കോണ്‍ഗ്രസ് പോരാടും; കോര്‍പ്പറേറ്റ് താല്‍പ്പര്യം സംരക്ഷിക്കാനും കുത്തകകളെ താലോലിക്കാനുമാണ് കേന്ദ്രസര്‍ക്കാര് ഇത്തരമൊരു നിയമം നടപാക്കിയത് (39 minutes ago)\nപാലാരിവട്ടം പാലം; പൊളിച്ചു നീക്കുന്ന നടപടി തിങ്കളാഴ്‌ച മുതല് ആരംഭിക്കും (45 minutes ago)\nപ്രവാസികള്‍ക്ക് നൊമ്പരമായ് ആ മൂന്നുപേർ; സൗദിയിലെ മലയാളി സമൂഹത്തെ ദുഃഖത്തിലാഴ്ത്തി അവസാനം ഖബറടക്കി, ചെറുപ്പം മുതൽ ഉള്ള സ്നേഹബന്ധം മരണത്തിലും ഒരുമിച്ചായത് ദേശീയദിനാഘോഷത്തിനിടെ (46 minutes ago)\n'മരണം എല്ലായ്പ്പോഴും വേദനാജനകം തന്നെയാണ്. ഞങ്ങളുടെ ബ്രാഞ്ചിൽ ,വളരെ പരിചിതരും അല്ലാത്തവരുമായ ഒട്ടനവധി കസ്റ്റമേഴ്സ് ഈ രോഗം ബാധിച്ചു കഴിഞ്ഞ ആറു മാസത്തിനിടെ ജീവൻ വെടിഞ്ഞിട്ടുണ്ട്...' എന്തൊക്കെ വന്നാലും മറ (55 minutes ago)


സർക്കാരിനെ നേരിടാൻ കഴിയാത്ത പ്രതിപക്ഷം നുണക്കഥകൾ പ്രചരിപ്പിക്കുന്നു: മുഖ്യമന്ത്രി | Asian Metro News\nസർക്കാരിനെ നേരിടാൻ കഴിയാത്ത പ്രതിപക്ഷം നുണക്കഥകൾ പ്രചരിപ്പിക്കുന്നു: മുഖ്യമന്ത്രി\nസർക്കാരിനെ നേരിടാനാകാതെ പ്രതിപക്ഷം നുണക്കഥകൾ പ്രചരിപ്പിക്കുകയാണെന്ന് മുഖ്യമന്ത്രി പിണറായി വിജയൻ. തെരഞ്ഞെടുപ്പ് പ്രചാരണത്തിനായി കോട്ടയത്ത് എത്തിയ മുഖ്യമന്ത്രി മാധ്യമങ്ങളോട് സംസാരിക്കുകയായിരുന്നു\nസാധാരണ ഗതിയിൽ വിജയിക്കാൻ സാധിക്കാത്ത പ്രതിസന്ധികളെയാണ് സംസ്ഥാനം നേരിട്ടത്. ഓഖിയും നിപയും നൂറ്റാണ്ടിലെ വലിയ പ്രളയവും തൊട്ടുപിന്നാലെ വന്ന കാലവർഷക്കെടുതിയും അതിന്റെ തുടർച്ചയായി നേരിട്ട് കൊണ്ടിരിക്കുന്ന കൊവിഡും. ഇതിനൊന്നും ഇടവേളകളുണ്ടായിരുന്നില്ല. എന്നിട്ടും ജനങ്ങൾ പ്രതീക്ഷിച്ച രീതിയിലുള്ള വികസനം നാട്ടിൽ നടന്നു\nചെയ്യാൻ സാധിക്കുന്നതിന്റെ പരാമാവധി ചെയ്ത സർക്കാരെന്ന നിലയിലാണ് ജനങ്ങൾ സർക്കാരിനെ സമീപിക്കുന്നത്. ഇതിനെ നേരിടാൻ പ്രതിപക്ഷമെന്ന നിലയിൽ യുഡിഎഫിനോ ബിജെപിക്കോ മറ്റ് മാർഗങ്ങളില്ല. അതിനാൽ വലിയ തോതിലുള്ള നുണക്കഥകളാണ് അവർ ആശ്രയിക്കുന്നത്.\nനിർഭാഗ്യവശാൽ വസ്തുതകൾ കൃത്യമായി അവതരിപ്പിക്കേണ്ട മാധ്യമങ്ങൾ ഈ രാഷ്ട്രീയ താത്പര്യത്തിന്റെ ഭാഗമായി പ്രതിപക്ഷത്തിന്റെ പ്രചാരണം ഏറ്റെടുക്കുന്ന സ്ഥിതിയാണ്. 1,46,587 നിയമനങ്ങൾ നടന്നു. പക്ഷേ ഇതിനെ ഇകഴ്ത്തി കാണിക്കാനാണ് ശ്രമം. തെറ്റായ കണക്കുകൾ പ്രചരിപ്പിക്കുന്നുവെന്നും മുഖ്യമന്ത്രി പറഞ്ഞു.\nശമ്പള ഓർഡിനൻസ് നിയമാനുസൃതമെന്ന് ഹൈക്കോടതി 0\nപോലീസിന് മാസ്‌കും സാനിട്ടൈസറും നൽകി 0\nകൊവിഡ് രണ്ടാം തരംഗം; കുട്ടികളിലും അതീവ അപകടം: നിസ്സാരമാക്കരുത് 0


സുധീരന്റെ രാജിയുടെ കാരണം അറിയില്ല; തീരുമാനം നിരാശജനകമെന്ന് പ്രതിപക്ഷ നേതാവ് | janakeeyam\nകൊച്ചി: കെപിസിസി മുൻ അധ്യക്ഷനും മുതിര്‍ന്ന കോണ്‍ഗ്രസ് നേതാവുമായ വി എം സുധീരൻ കെപിസിസി രാഷ്ട്രീയ കാര്യ സമിതിയിൽ നിന്നുള്ള രാജി എന്തു കാരണത്തിലാണെന്ന് അറിയില്ലെന്ന് പ്രതിപക്ഷനേതാവ് വി ഡി സതീശൻ. ഇത് വളരെ വിഷമം ഉള്ള കാര്യമാണ്.ഇക്കാര്യം അദ്ദേഹവുമായി സംസാരിക്കും. രാഷ്ട്രീയ കാര്യ സമിതിയിൽ നിന്നുള് രാജി അനാരോഗ്യം മൂലമെന്നാണ് നേതൃത്വത്തെ അറിയിച്ചത്. അനാവശ്യ സമ്മർദ്ദം ചെലുത്തുന്നയാളല്ല സുധീരൻ. സംസാരിച്ച് പ്രശ്നപരിഹാരത്തിന് ശ്രമിക്കുമെന്ന് അദ്ദേഹം കൊച്ചിയിൽ മാധ്യമങ്ങളോട് പ്രതികരിച്ചു.\nകെപിസിസി പുനഃസംഘടനയെ ചൊല്ലി കോൺഗ്രസിൽ പൊട്ടിത്തെറി തുടരുന്നതിനിടെയാണ് മുതിർന്ന നേതാവ് സുധീരന്റെ രാഷ്ട്രീയകാര്യ സമിതിയില് നിന്നുള്ള രാജി വെച്ചിരിക്കുന്നത്. രാജിക്കത്ത് കെ.സുധാകരന് നല്‍കി. സാധാരണ കോൺഗ്രസ് പ്രവര്‍ത്തകനായി തുടരും. ആവശ്യമെങ്കിൽ പ്രതികരിക്കും. എന്നാൽ ഇപ്പോൾ കൂടുതൽ പ്രതികരണത്തിന് ഇല്ലെന്നും സുധീരൻ അറിയിച്ചു.\nതൃശ്ശൂർ: കോവിഡ് പശ്ചാത്തലത്തിൽ 2021ലെ കേരള നിയമസഭാ മണ്ഡലങ്ങളിലേക്കുള്ള പൊതുതിരഞ്ഞെടുപ്പുമായി ബന്ധപ്പെട്ട് ആബ്സെന്റി വോട്ടേഴ്സിന് തപാൽ വോട്ട്. തിരഞ്ഞെടുപ്പ് കമ്മീഷൻ്റെ മാർഗ്ഗ നിർദ്ദേശത്തെ തുടർന്ന് ആബ് സെന്റി വോട്ടർമാരെ മൂന്ന് വിഭാഗമായാണ് തിരിച്ചിരിക്കുന്നത്. ഇതനുസരിച്ച് 80 വയസ്സിന് മുകളിൽ പ്രായമുള്ളവർ, ഭിന്നശേഷിക്കാർ, കോവിഡ് പോസിറ്റീവ് ആയ വ്യക്തികൾ, പ്രാഥമിക സമ്പർക്കത്തിൽ ഉള്ളവർ എന്നിവർക്ക് തപാൽ വോട്ട് ചെയ്യാം. ഇവർക്ക് പോസ്റ്റൽ ബാലറ്റ് വിതരണം ചെയ്യുന്നതിനായി പ്രദേശിക തലത്തിൽ ആശാ വർക്കർമാർ, അങ്കണവാടി അധ്യാപകർ തുടങ്ങിയ ബൂത്ത് ലെവൽ […]\nതിരുവനന്തപുരം: ജില്ലയില് ഇന്ന് 3,969 പേര്‍ക്കു കൂടി കോവിഡ് സ്ഥിരീകരിച്ചു. 5,512 പേര് രോഗമുക്തരായി. 22,448 പേരാണ് രോഗം സ്ഥിരീകരിച്ച് ഇപ്പോള് ചികിത്സയില് കഴിയുന്നത്. ജില്ലയിലെ ടെസ്റ്റ് പോസിറ്റിവിറ്റി നിരക്ക് 24.5 ശതമാനമാണ്. ഇന്നു രോഗം സ്ഥിരീകരിച്ചവരില് 3,699 പേര്‍ക്കു സമ്പര്‍ക്കത്തിലൂടെയാണു രോഗബാധയുണ്ടായത്. ഇതില് 09 പേര് ആരോഗ്യ പ്രവര്‍ത്തകരാണ്. ജില്ലയില് പുതുതായി 5,906 പേരെക്കൂടി നിരീക്ഷണത്തിലാക്കി. ഇതോടെ കോവിഡുമായി ബന്ധപ്പെട്ടു ജില്ലയില് നിരീക്ഷണത്തിലുള്ളവരുടെ ആകെ എണ്ണം 92,426 ആയി. ഇന്നലെവരെ നിരീക്ഷണത്തിലുണ്ടായിരുന്ന 7,728 പേര് നിരീക്ഷണകാലം […]


ഉദയസൂര്യന്റെ നാട്ടില്: കമ്മിന്റിംഗ് പോളിസി-വിത്തിമ്മീഡിഡിയറ്റിഫക്ട്\nAt Tue Jun 02, 12:58:00 AM 2009, Anonymous said...\nഹഹ വക്കാരി, രസിച്ചു. - ഉമേഷ് എഴുതാൻ പോകുന്ന കമന്റ് ഒന്നു നേരത്തേ എഴുതിയതാണേ. അതിനു ശേഷം ഒരു ശ്ലോകം മൂകം ഭയാനകം\nAt Tue Jun 02, 01:20:00 AM 2009, ഉരുളൻ കുലം said...\nഉമേഷണ്ണന്റെ പതിവ് നമ്പറുകളല്ലേയതൊക്കെ വക്കാരി. ഉരുളി കമിഴ്ത്തി ഉണ്ടായതാണ്, അതാണ് ഉമേഷണ്ണൻ എപ്പോഴും അഭിപ്രായ ഉരുളൽ മുടങ്ങാതെ ചെയ്യുന്നത്. സ്വന്തം അഭിപ്രായം എന്നത് നാലു പേരുടെ അഭിപ്രായം ഹരിച്ചും ഗണിച്ചും ഗണിച്ചും ഹരിച്ചും ലങ്ങേർ സ്വന്തമാക്കുന്നതാണ്. അത് താൻ ലത്...\nമുൻപൊരിക്കൽ കുറുമാന്റെ ഒരു കഥ കയറി വിമർശിച്ചു, കുറുമാൻ പൊതുവേയുള്ള ഫുൾ ഫിറ്റിൽ സാർ വിട്ട് പിടിയെന്ന് പറഞ്ഞു. ഉടനെ ഉരുണ്ട് ഉരുണ്ട് ഉരുളൻ കല്ലായി, ലതല്ല ഞാൻ ഉദ്ദേശിച്ചത്, ലിതല്ല എന്ന് കാച്ചി, കാലു കോച്ചി.\nപിന്നീടൊരിക്കൽ കൈപ്പള്ളിയെ എരപ്പയെന്നോ അരപ്പയെന്നോ അല്പനെന്നോ വിളിച്ചു, കൈപ്പള്ളിയണ്ണൻ കൈവെക്കുമെന്നായപ്പോൾ, യ്യോ അരപ്പയെന്നാൽ അല്പനെന്നാൽ അഗാധപണ്ഠിതൻ എന്നർത്ഥം തന്നെയുണ്ടാക്കി ഉരുണ്ട് ഉരുണ്ട് ഉളുക്കിപ്പോയ വിദ്വാനാണ്.\nഅത് താനിപ്പം കൊഞ്ഞനംകുത്തലിനും പോസ്റ്റിനും ലൈറ്റിനും വ്യക്തിക്കും സംഭവാമി യുഗേ യുഗേ! റിവേർസ് ഗിയറിലായിപ്പോയെന്നേയുള്ളൂ.\nAt Tue Jun 02, 01:34:00 AM 2009, Umesh::ഉമേഷ് said...\nങേ, ഈ അനോണി അതിനു മുമ്പേ എന്റെ മനസ്സു വായിച്ചോ?\nAt Tue Jun 02, 05:52:00 AM 2009, പാത്തുമ്മയുടെ നായ (ടെമ്പററി) said...\nകടക്കാരന് എന്നത് debtor എന്ന ആംഗലേയപദത്തിന്റെ മലയാളമല്ലേ? shopkeeper എന്നര്‍ത്ഥം വരണമെങ്കില് കടയുടമയെന്നോ കടയാളിയെന്നോ പ്രയോഗിക്കേണ്ടിയിരുന്നില്ലേ?\nAt Tue Jun 02, 08:17:00 AM 2009, Haree | ഹരീ said...\nവായിച്ചില്ല. വായിച്ചു കഴിഞ്ഞാലും വായിച്ചാലും ഒരേ ഇഫക്ടാണെന്നു തോന്നി... പിന്നെന്തിനാ വായിക്കുന്നേ? ;-)\nഞാനും കൂടിയൊന്നു വഴിതെറ്റട്ടെ...\nമഹാനുഭവന്, താങ്കളുടെ പോസ്റ്റ് വായിച്ചു. ശരിക്കും എന്തായിരുന്നു ഈ പോസ്റ്റിന്റെ വിഷയം?--\nAt Tue Jun 02, 11:34:00 AM 2009, Adithyan said...\nയെന്റെ മെന്റല് സാറ്റിസ്ഫാക്ഷന് പോയ വഴിയേ....\nAt Tue Jun 02, 11:49:00 AM 2009, കോറോത്ത് said...\nNamichu vakkari maashey..namichu ;)\nAt Tue Jun 02, 11:57:00 AM 2009, cALviN::കാല്‍വിന് said...\nഇതൊന്നു മലയാളത്തിലോട്ട് ആരെങ്കിലും പരിഭാഷപ്പെടുത്തിയാൽ ഒന്നു വായിച്ചു നോക്കാരുന്നു\nAt Wed Jun 03, 01:43:00 PM 2009, അഗ്രജന് said...\nവക്കാരി, മിനിയാന്ന് ഞാനീ പോസ്റ്റില് വന്നതായിരുന്നു... ലിങ്കുകൾ വഴി പോയി പോയി ഇന്നാണ് മടങ്ങിയെത്താൻ തരപ്പെട്ടത് :)\nAt Fri Jun 05, 12:12:00 PM 2009, Jyothirmayi said...\nഎന്റെ അവസര പരിസര പരിസ്ഥിതി വാദവിവാദപ്രതിപക്ഷവാതക്കമന്റ് - എന്താണെന്നുവെച്ചാല്\n1. വക്കാരിസാന്! വക്കാരിമാഷേ എന്ന്. വക്കാരി മാഷ്ട്രാണെങ്കില്, അതെയെങ്കില്]\n- ഹ ഹ ഹ ... പോസ്റ്റെനിയ്ക്കിഷ്ടപ്പെട്ടു. ഞാനീ ചര്‍ച്ചയില്-സമ്മേളനത്തില് - റ്റീച്ചര് മീറ്റിങ്ങില് ആദ്യം തൊട്ടേ ഉണ്ടായിരുന്നുതുകൊണ്ടു ഒക്കെ മനസ്സിലായി. (ഭാഗ്യം, അല്ലെങ്കില് ഏതു ഡിക്‍ഷണറി തപ്പി നടന്നൂ എന്നു ചോദിച്ചാ മതി). ഇതിപ്പോ അതൊന്നും വേണ്ടിവന്നില്ല. നന്നായിട്ട്മനസ്സിലായി. ‘ഒരു ചിരികണ്ടാല്’ അതേ...ചിരികണ്ടാല്..അതിനും കൂടി ആറാള് നൂറു വ്യാഖ്യാനം ഉണ്ടാക്കുന്ന ഇക്കാലത്തും ഈ പോസ്റ്റും വക്കാരിമാഷുടെ പോസ്റ്റുകളും കമന്റുകളും എനിയ്ക്കു മനസ്സിലാവാറുണ്ടു്. ഇത്ര ഇമ്മീഡിയറ്റായിട്ടൊരിഫക്റ്റ് ഒക്കെ വരുത്താന് മാത്രം ഫീല് ചെയ്തല്ലേ. സോറി പറയണോ നന്ദി പറയണോ എന്നു ഞാന് ആലോചിച്ചുകൊണ്ടിരിയ്ക്കുന്നു. പഠിച്ചിട്ടു പ്രസ്താവന ഇറക്കാം, ട്ടോ. എന്തായാലും നന്ദിയാറുവട്ടം. വായിച്ചു, രസിച്ചു, ചിരിച്ചു, മരിയ്ക്കാറായി :)\nഇനി അവസരം 2: വക്കാരിമാഷല്ലെങ്കില്, എന്നുവെച്ചാല് കുട്ടിയാണെങ്കില്, എന്നുവെച്ചാല് വിദ്യാര്‍ത്ഥിയാണെങ്കില്,\n‘വക്കാരീ, ഇതെന്താ വക്കാരീ, പരീക്ഷപ്പേപ്പറില് ഇങ്ങനെയെഴുതിയാല്, ‘ഉത്തരമില്ലാതെ വെറുതേ നമ്പറിട്ട ചോദ്യത്തിനുകൂടി ഉത്തരക്കടലാസില് മാര്‍ക്കു കൊടുക്കണം എന്നാണു പുതിയനിയമത്തില് - ‘എല്ലാര്‍ക്കും പാസ്‌മാര്‍ക്ക്, എല്ലാര്‍ക്കും തുല്യത’ പദ്ധതിയിന് കീഴിലെ നിയമം എന്നൊക്കെ അറിയാമെങ്കില് കൂടി, വക്കാരിയേ വക്കാരിസ്റ്റൈലിനു മാര്‍ക്കുകിട്ടില്ല ട്ടോ. ഊര്‍ജ്ജസംരക്ഷണനിയമം പഠിച്ചിട്ടും പാഴാവുന്ന ഊര്‍ജ്ജം എത്ര നാനോലിറ്റര് വരും? അപ്പൊ കമ്പ്ലെയിന്റ് പറയരുത്, ടീച്ചര് അന്നു സാഹിത്യസമാജത്തിനു് വക്കാരിഭാഷയ്ക്കു നൂറില് തൊണ്ണൂറുമാര്‍ക്കു തന്നിട്ട്, ഇപ്പോഴെന്താ ഇങ്ങ്നെ എന്നൊക്കെ.\nവക്കാരി ജി ഒരു സഹബ്ലോഗര്:\nഈ നിലയ്ക്ക്, എനിയ്ക്കു പലപ്പോഴും തോന്നിയിട്ടുള്ള അഭിപ്രായം നേരത്തേ ഞാന് സൂചിപ്പിച്ചതുതന്നെ എനിയ്ക്കിപ്പോഴും പറയാനുള്ളതു്-\nപൊതുവേ വിഷയങ്ങള് നന്നായി പഠിച്ച്, വിശകലനം ചെയ്യാറുള്ള ആളുകള് പക്ഷപാതപരമായി ‘യുക്തി’യെ അവതരിപ്പിച്ച് കൈയ്യടിയോ അഥവാ ജനപങ്കാളിത്തമോ ഉറപ്പാക്കാന് തത്രപ്പെടുന്നതുകാണുമ്പോള് അതിലെ അപാകത ഫലിതരൂപത്തില് - ഒട്ടുമേ ക്ഷമ കൈവിടാതെ, തെറിപറയാതെ, പൊട്ടിത്തെറിയ്ക്കാതെ ഫലിപ്പിക്കാനുള്ള ഒരു ഇഫക്ടിനുവേണ്ടിയാണ് വക്കാരി ജി ഈ ശൈലി ഉപയോഗിയ്ക്കുന്നത്, എന്നാണ് വക്കാരിക്കമന്റുകളെ ഞാന് വായിച്ചെടുക്കാറു്.\nഅപ്പൊ വക്കാരി ജീ, എന്റെ അഭിപ്രായം ആരും ചോദിച്ചില്ലെങ്കിലും ഇന്നു പരിസ്ഥിതി ദിനമായതുകൊണ്ടാണെന്നു വെച്ചോളൂ, ഞാന് ചുമ്മാ ഒരു കമന്റിട്ടെന്നേയുള്ളൂ, ഒരു മെന്റല് സാറ്റിസ് ഫാക്‍ഷനുവേണ്ടി.\nആരും ന്യായീകരണവും വ്യാഖ്യാനവും ഒന്നും ചോദിക്കില്ലെന്ന ഉത്തമവിശ്വാസത്തില്.\nAt Sat Jun 06, 08:21:00 PM 2009, ഇന്‍ഡ്യാഹെറിറ്റേജ്:Indiaheritage said...\nമഹാനുഭാവന് ന് ന് ന് ഇതില് വല്ല ധാര്‍മ്മികതയോ അതെവിടെ വരെ പോകാമെന്നോ മറ്റോ നിര്‍വചിച്ചിട്ടുണ്ടോ?\nAt Wed Jun 10, 09:44:00 PM 2009, അനില്_ANIL said...\nപണ്ടത്തേതിനും ഒരുപാട് കൂടിയിട്ടുണ്ട് വക്കാരിജീ; ഇസ്റ്റൈല്!\nഎത്ര ആലോചിച്ചിട്ടും ഒരു മോഹന്‍ലാല് ഡയലോഗ് ഓര്‍മ്മ വരുന്നില്ല. സന്ദര്‍ഭം പറയാം.\nഹോട്ടലില് താമസിപ്പിച്ച രാജകുടുംബാംഗത്തിന്റെ പ്രകടനം തീരുന്നത് സീന്. :))\nപരസ്യത്തില് അല്പം വസ്തുതകളില്ലേ എന്നൊരിദ് ;)\nഅങ്ങനെ കറകളഞ്ഞ, വക്കാരി ടച്ചുള്ള ഒരു പോസ്റ്റുകൂടി.\nഅഭിനന്ദനം ഇങ്ങക്ക് അഭിനന്ദനം ...\nAt Sat Jun 13, 12:06:00 AM 2009, വക്കാരിമഷ്‌ടാ said...\nഅനില്‍ജീ, ഇവിടെയൊക്കെത്തന്നെയുണ്ടോ അതോ കൂട്ടിനാരെങ്കിലും കൂടിയുണ്ടോ?\nപരസ്യത്തില് അല്പം വസ്തുതകള്ളില്ലേ എന്ന് ചോദിച്ച് എന്റെ ആല്‍മാര്‍ത്തച്ചേച്ചിയെ ചോദ്യം ചെയ്യരുത്. പരസ്യത്തില് മൊത്തം വസ്തുതകളേ ഉള്ളൂ. വസ്തുതകളില്ലാത്ത പരസ്യം കൊടുത്തിട്ടാരെങ്കിലും കമ്പ്ലയെന്റിയാല് അഡ്‌വര്‍ട്ടൈസിംഗ് സ്റ്റാന്‍ഡാര്‍ഡ് കാര് നമ്മളുടെ പരസ്യം ബാനൂല്ലേ. അതുകൊണ്ട് പരസ്യത്തില് നൂറ് ശതമാനവും വാസ്തവവും വസ്തുവഹകളും മാത്രം :)\nAt Thu Jun 18, 09:25:00 PM 2009, jayanEvoor said...\nAt Thu Sep 03, 02:08:00 PM 2009, rocksea said...\nവക്കൂസ്... ജപ്പാനില് നിന്നും നാട്ടില് വന്നപ്പോള് കഥകള്‍ക്ക് ക്ഷാമമായോ? അതോ ഭയങ്കര "ബിസി" ആണോ ;)\nAt Fri Sep 18, 08:14:00 PM 2009, Bijoy said...\nAt Sat Sep 19, 09:47:00 PM 2009, ജെ പി വെട്ടിയാട്ടില് said...\nഅബുദാബിയില് നിന്ന് ഗുരു അയച്ച് തന്നതാണ് ഈ ബ്ലൊഗ് ലിങ്ക്.\nഎനിക്കൊന്നും മനസ്സിലായിട്ടില്ല വായിച്ചിട്ട്.\nഒന്നും കൂടി കണ്ണോടിക്കട്ടെ.\nAt Mon Dec 28, 08:45:00 AM 2009, Anonymous said...\nお手伝いしましょうか？ [url=http://ci2s.org/viagura.htm]バイアグラ 個人輸入[/url] バイアグラ\nAt Sat Mar 06, 03:02:00 PM 2010, Anonymous said...\nAt Sun Mar 14, 05:49:00 AM 2010, Anonymous said...\nAt Sun Dec 30, 07:41:00 PM 2012, Anonymous said...


ഭാവനയുമായി തെറ്റിപ്പിരിഞ്ഞെന്ന വാര്‍ത്തകള് വെറും ഗോസിപ്പോ? ഭാവന തന്ന ഉപദേശം എന്റെ ജീവിതം മാറ്റി; ഇപ്പോഴും അവള് എന്റെ ബെസ്റ്റ് ഫ്രണ്ടാണെന്ന് റിമി ടോമിMalayali Life | The Largest Malayalam Online Lifestyle Portal\nഭാവനയുമായി തെറ്റിപ്പിരിഞ്ഞെന്ന വാര്‍ത്തകള് വെറ...\nTuesday 27 October 2020 09:46:14 PM\nചിങ്ങമാസം എന്ന ഗാനത്തിലൂടെ മലയാളികളുടെ മനസ്സിലേക്ക് ചേക്കേറിയ റിമി ടോമി ഇന്ന് അവതാരക നടി ടിക്ടോക്ക് താരം പാചക വിദഗ്ദ്ധ തുടങ്ങി കൈവയ്ക്കാത്ത മേഖലകളില്ല എന്ന് തന്നെ പറയാം. നിറയെ യാത്രകള് ചെയ്യുന്ന താരം അതിന്റെ ചിത്രങ്ങളും വീഡിയോകളും പങ്കുവച്ച് എത്താറുണ്ട്. ലോക് ഡോണ് ആയതോടെ സ്വ്ന്തമായി യൂ ട്യൂബ് ചാനലുമായാണ് റിമി എത്തിയത്. തന്റെ വ്ളോഗുകളും പാചകങ്ങളുമാണ് ചാനലിലൂടെ റിമി പങ്കുവയ്ക്കുന്നത്.\nഒരു ചേയ്ഞ്ചിനി വേണ്ടിയാണ് താന് പാചക പരീക്ഷണങ്ങള് ആരംഭിച്ചതെന്നും വീട്ടില് നടത്തിയ പാചക പരീക്ഷണങ്ങള് വിജയമായതിന് പിന്നാലെ ആ കോണ്‍ഫിഡന്‍സാണ് റെസിപ്പി യൂട്യൂബിലിടാന് കാരണമെന്നും റിമി പറഞ്ഞിരുന്നു. ഏതു വേദിയിലെത്തിയാലും പോസിറ്റീവ് എനര്‍ജി നിറയ്ക്കുന്ന ആളാണ് റിമിടോമി. നല്ല തടിയുണ്ടായിരുന്ന റിമി കൃത്യമായ വര്‍ക്കൗട്ടുകളിലും ഭക്ഷണക്രമീകരണങ്ങളിലൂടെയുമാണ് തടി കുറച്ചത്. ഇപ്പോള് തന്റെ തടി കുറയ്ക്കാന് പ്രചോദനമേകിയ ഭാവനയെകുറിച്ച് മനസുതുറക്കുകയാണ് റിമി.\nഭാവനയുമായി അടുത്ത സൗഹൃദം സൂക്ഷിച്ചിരുന്ന ആളായിരുന്നു റിമി. എന്നാല് കാവ്യാ മാധവനും ഭാവനയും റിമിയുമൊന്നിച്ച് വിദേശത്ത് നടത്തിയ ചില സ്‌റ്റേജ് ഷോയ്ക്കിടെയില് ഇവര് തമ്മില് തെറ്റിപ്പിരിഞ്ഞെന്ന് വാര്‍ത്തകളെത്തിയിരുന്നു. ആദ്യമൊക്കെ സമയം കിട്ടുമ്പോഴൊക്കെ ഭാവന വീട്ടില് വരികയും, ഭാവനയുടെ വീട്ടിലേക്ക് താന് പോകുകയുമൊക്കെ ചെയ്യുന്ന ശീലമുണ്ടായിരുന്നു. പിന്നീട് അത് നഷ്ടപ്പെട്ടു. വലിയ ശത്രുക്കളൊന്നുമല്ല. കാണുമ്പോള് ഒരു ഹായ് പറയുന്ന നിലയിലേക്ക് ഒതുങ്ങിപ്പോയി എന്ന് റിമി ടോമി നേരത്തെ വെളിപ്പെടുത്തിയിരുന്നു. അപ്പോഴും എന്താണ് സൗഹൃദത്തില് സംഭവിച്ചത് എന്ന് പറയാന് റിമി തയ്യാറായില്ല. എന്നാലിപ്പോള് ഡയറ്റ് പ്ലാന് സംസാരിക്കുന്നതിനിടയില് ആരാധകരുടെ സംശയത്തിനുള്ള മറുപടി ആയാണ് റിമി ഭാവനയുമായുള്ള സൗഹൃദത്തെക്കുറിച്ചും വാചാല ആയത്.\nസിനിമയില് പിന്നണി പാടി തുടങ്ങിയ റിമിയുടെ രൂപത്തിലും ഭാവത്തിലും ഒരുപാട് മാറ്റങ്ങള് ആണ് ഇപ്പോള് സംഭവിച്ചിരിക്കുന്നത്. 2000 ല് നമ്മള് റിമിയെ കാണുമ്പോള് ഇരു ഉണ്ടുമണി രൂപത്തില് ആയിരുന്നു താരം എങ്കില് ഇപ്പോള് മെലിഞ്ഞു കൂടുതല് സുന്ദരിയും ചെറുപ്പവും ആയിട്ടുണ്ട്. ഇങ്ങനെ രൂപം ആകാന് തനിക്ക് ഒരുപാട് മോട്ടിവേഷന് തന്ന വ്യക്തിയാണ് ഭാവന എന്നാണ് റിമിയുടെ തുറന്നുപറച്ചില്.\nഭാവന എന്നും തന്റെ ബെസ്റ്റ് ഫ്രണ്ടാണ്. ആ ബന്ധം ഇന്നും കാത്തു സൂക്ഷിക്കുന്നുണ്ട്. ഗുണ്ടുമണിയായിരുന്ന തനിക്ക് മെലിയാന് പ്രചോദനം തന്നത് ഭാവനയാണ്. തന്നെ ഏറ്റവും കൂടുതല് മോട്ടിവേറ്റ് ചെയ്യുന്നതും തനിക്ക് ഡയറ്റ് ചെയ്യാനുള്ള ഉപദേശങ്ങള് നല്‍കുന്നതും എത്ര ഗ്ലാസ് വെള്ളം കുടിക്കണം എന്നത് അടക്കമുള്ള കാര്യങ്ങള് പറയുന്നതും ഭാവന ആണ്. അന്നും ഇന്നും എന്നും തന്റെ ഏറ്റവും ബെസ്റ്റ് ഫ്രണ്ട് ഭാവനയാണെന്നും റിമി വ്യക്തമാക്കി.\nRead more topics: # rimi tomy,# royce,# youtube,# singer,# bhavana\nrimi tomy about bhavana\nസുഹൃത്തുക്കൾക്കൊപ്പം അടിപൊളി ഡാൻസുമായി ഭാവനയും രമ്യാ നമ്പീശനും; സിനിമാ താരങ്ങളായ ഐവർ സംഘത്തിന്റെ ഡാൻസ് ഏറ്റെടുത്ത് സോഷ്യൽ മീഡിയ\nക്രൂരമായ ലോകത്തിനുവേണ്ടിയുള്ള കവചം ഇതാണ്; നടി ഭാവന പങ്കുവച്ച ചിത്രങ്ങള് വൈറല്; മഞ്ഞയില് അതിസുന്ദരിയായി താരം


ഇവി6ടീസറുമായി കിയ, ഔദ്യോഗിക ചിത്രങ്ങള് പുറത്തുവിട്ടു | Kia EV6new pics released\nഇവി6ടീസറുമായി കിയ, ഔദ്യോഗിക ചിത്രങ്ങള് പുറത്തുവിട്ടു\nകമ്പനിയുടെ പുതിയ ഡിസൈന് ഫിലോസഫിയുടെ സാക്ഷാല്‍ക്കാരമാണ് ഇവി6 എന്ന് കിയ ഗ്ലോബല് ഡിസൈന് സെന്റര് സീനിയര് വൈസ് പ്രസിഡന്റും മേധാവിയുമായ കരീം ഹബീബ് പറഞ്ഞു.\nMumbai, First Published Mar 10, 2021, 3:02 PM IST\nദക്ഷിണ കൊറിയന് വാഹന നിര്‍മ്മാതാക്കളായ കിയ മോട്ടോഴേസ് കിയ ഇവി6 ബാറ്ററി ഇലക്ട്രിക് വാഹനത്തിന്റെ ആദ്യ ഔദ്യോഗിക ചിത്രങ്ങള് പുറത്തുവിട്ടു. വാഹനത്തിന്‍റെ രൂപകല്‍പ്പന എങ്ങനെയിരിക്കുമെന്നതിന്റെ സൂചന തരുന്നതാണ് ടീസര് ചിത്രങ്ങള്. പിറകിലെ സ്‌പോയ്‌ലറുമായി കൂപ്പെ സമാനമായ റൂഫ്‌ലൈന് കൃത്യമായി സംയോജിപ്പിച്ചിരിക്കുന്നതായും ഛായാചിത്രത്തില് ചെറിയ ഡക്ക്‌ടെയ്ല് കാണാമെന്നും എന്ന് ഓട്ടോ കാര് ഇന്ത്യ റിപ്പോര്‍ട്ട് ചെയ്യുന്നു. മുന്‍ഭാഗത്തിന് ആധുനിക സ്പര്‍ശം ലഭിച്ചു. ഓവര്‍ഹാംഗിന് നീളം കുറവാണ്. ഹെഡ്‌ലൈറ്റുകള് മെലിഞ്ഞതാണ്. സവിശേഷ ലുക്ക് കാഴ്ച്ചവെയ്ക്കുന്നതാണ് എല്‍ഇഡി പാറ്റേണ്.\nകമ്പനിയുടെ പുതിയ ഡിസൈന് ഫിലോസഫിയുടെ സാക്ഷാല്‍ക്കാരമാണ് ഇവി6 എന്ന് കിയ ഗ്ലോബല് ഡിസൈന് സെന്റര് സീനിയര് വൈസ് പ്രസിഡന്റും മേധാവിയുമായ കരീം ഹബീബ് പറഞ്ഞു. കിയ നടപ്പാക്കുന്ന പരിവര്‍ത്തനത്തിന്റെ ഭാഗമായി പ്രത്യേക നാമകരണ രീതിയായിരിക്കും പുതിയ ബാറ്ററി ഇലക്ട്രിക് വാഹനങ്ങള്‍ക്ക് നല്‍കുന്നത്. ഇവി എന്ന് പേരിന് ആദ്യം ചേര്‍ക്കും. ഇതേതുടര്‍ന്ന് നമ്പര് നല്‍കും. 2021 ആദ്യ പാദത്തില് കിയ ഇവി6 ആഗോള അരങ്ങേറ്റം നടത്തും.\nകമ്പനിക്ക് നിലവില് ഇ നീറോ, സോള് ഇവി എന്നീ പൂര്‍ണ വൈദ്യുത (ഓള് ഇലക്ട്രിക്) വാഹനങ്ങള് ഉണ്ടെങ്കിലും ഇലക്ട്രിക് വാഹനങ്ങള്‍ക്ക് മാത്രമായി വികസിപ്പിച്ച പ്ലാറ്റ്‌ഫോം അടിസ്ഥാനമാക്കുന്ന ആദ്യ മോഡലാണ് കിയ ഇവി6. ഇലക്ട്രിക് ഗ്ലോബല് മോഡുലര് പ്ലാറ്റ്‌ഫോം (ഇ ജിഎംപി) എന്ന പുതിയ പ്ലാറ്റ്‌ഫോമിലാണ് കിയ ഇവി6 നിര്‍മിക്കുന്നത്. പുതിയ ഡിസൈന് ഫിലോസഫിയില് കിയ വിപണിയിലെത്തിക്കുന്ന പുതു തലമുറ ഇലക്ട്രിക് കാറുകളില് ആദ്യത്തേതാണ് ഇവി6. വൈദ്യുതീകരണത്തില് കിയ ശ്രദ്ധ പതിപ്പിക്കുന്നതിന്റെ തുടക്കമാണ് ഇവി6.\n2020 അവസാനം കിയ മോട്ടോഴേസ് ഇലക്‌ട്രോണിക് വെഹിക്കിള് (ഇ.വി) സ്ട്രാറ്റജി പ്രഖ്യാപിച്ചിരുന്നു. പുത്തന് തലമുറയ്ക്ക് പുതിയ വാഹനസംസ്‌കാരം പകര്‍ന്നുനല്‍കാനാണ് ഈ പുതിയ പദ്ധതി. ഇതനുസരിച്ച് വരുന്ന ഏഴ് വര്‍ഷങ്ങളില് ഏഴ് വൈദ്യുത വാഹനങ്ങള് പുറത്തിറക്കാനാണ് കൊറിയന് വാഹനക്കമ്പനിയായ കിയയുടെ തീരുമാനം. 2020 ന്റെ തുടക്കത്തില് പ്രഖ്യാപിച്ച കിയയുടെ ‘പ്ലാന് എസ്’ തന്ത്രത്തിന് കീഴില് 2025 ഓടെ 11 മോഡലുകളിലേക്ക് ഇവി ലൈനപ്പ് വിപുലീകരിക്കാന് ബ്രാന്‍ഡ് പദ്ധതിയിടുന്നുണ്ട്. അതേ കാലയളവില് ബ്രാന്‍ഡിന്റെ മൊത്തം വില്‍പ്പനയുടെ 20 ശതമാനം ഇവികളാകണമെന്ന് കിയ ലക്ഷ്യമിടുന്നുണ്ട്. കൊറിയ, വടക്കേ അമേരിക്ക, യൂറോപ്പ് എന്നിവയുള്‍പ്പെടെ വിപണികളില് മികച്ച വില്‍പ്പനയാണ് കിയ ആഗ്രഹിക്കുന്നത്. ലോകത്തെ പ്രമുഖ ചാര്‍ജിംഗ് കമ്പനികളുമായി പങ്കാളിത്തപരമായ സഹകരണവും കിയയുടെ പദ്ധതിയിലുണ്ട്.\nആ പേര് ഇന്ത്യയില് രജിസ്റ്റര് ചെയ്‍ത് കിയ\nപുത്തന് സെൽറ്റോസ്, സോനെറ്റ് മോഡലുകളുടെ ഡെലിവറി തുടങ്ങി കിയ


കിംഗ് ഖാൻ എത്തുന്നു വിജയ്‌യുടെ വില്ലനായി !! - M Today Online\nവിജയുടെ അറുപത്തിമൂന്നാം ചിത്രത്തിന് ഇതുവരെ പേരായിട്ടില്ല. ദളപതി 63 എന്ന് വിളിക്കപ്പെടുന്ന ചിത്രത്തിൽ ഷാരൂഖ് ആകും മുഖ്യ വില്ലൻ എന്നാണ് പറയപ്പെടുന്നത്. ചിത്രത്തിൽ ക്ലൈമാക്സിനോടടുത്ത് ആകും ബോളിവുഡ് ബാദ്ഷായുടെ കടന്നു വരവ്. ഹിന്ദിയിലെ ഒരു പ്രമുഖ താരം തന്നെ ചിത്രത്തിൽ വേണമെന്ന് നിർമ്മാതാക്കൾ തുടക്കം മുതൽ ആഗ്രഹിച്ചിരുന്നു. സംവിധായകൻ ആറ്റ്‌ലി ഷാരൂഖ് ഖാനെ സമീപിച്ചതോടെ നിബന്ധനകളോട് അദ്ദേഹം സമ്മതം മൂളുകയായിരുന്നു.\nകാര്യങ്ങൾ ശരിയായ രീതിയിൽ നടക്കുകയാണെങ്കിൽ അധികം വൈകാതെ തന്നെ ഷാരൂഖ് ദളപതി 63നായി ഷൂട്ടിംഗ് ആരംഭിക്കും. നാല്-അഞ്ച് ദിവസം നീളുന്ന ഷൂട്ട് ചെന്നൈയിൽ വേണോ മുംബൈയിൽ വേണോ എന്ന ആലോചനയിലാണ് അണിയറ പ്രവർത്തകർ. നേരത്തെ ഐപിഎൽ കളിക്കിടെ ഷാരൂഖ് ഖാനൊപ്പം ഇരിക്കുന്ന ആറ്റ്‌ലിയുടെ ചിത്രങ്ങൾ പ്രചരിച്ചപ്പോൾ തന്നെ കിംഗ് ഖാന്റെ തമിഴ് അരങ്ങേറ്റം സംബന്ധിച്ച് അഭ്യൂഹങ്ങൾ ഉയർന്നിരുന്നു. ആറ്റ്ലി ചിത്രമായ മെർസലിന്റെ ഹിന്ദി റീമേക്കിലും ഷാരൂഖ് എത്തുമെന്ന് റിപ്പോർട്ടുകളുണ്ട്. ആറ്റ്‌ലി തന്നെയാകും ചിത്രം ബോളിവുഡിലും ഒരുക്കുക.\nമീര ജാസ്മിൻ തടി കുറച്ചു .. വീണ്ടും ഒരു തിരിച്ചു വരവ് !!


അതിതീവ്ര മഴ തുടരുന്നു; ആലപ്പുഴയിലും കോട്ടയത്തും സ്ഥിതി രൂക്ഷം; വടക്കൻ ജില്ലകളും ദുരിതത്തിൽ | heavy rain kerala updates\nThiruvananthapuram, First Published 9, Aug 2020, 1:27 PM\nമഴക്കെടുതികളും വെളളപ്പൊക്കവും സംസ്ഥാനത്ത് വ്യാപകമാകുമ്പോൾ കനത്തമഴ രണ്ട് ദിവസത്തക്ക് കൂടി തുടരുമെന്നാണ് കാലാസ്ഥാ കേന്ദ്രത്തിന്റെ മുന്നറിയിപ്പ്. ആലപ്പുഴ, ഇടുക്കി, മലപ്പുറം, കോഴിക്കോട്, വയനാട്, കണ്ണൂർ, കാസർകോട് ജില്ലകളിലാണ് റെഡ് അലർട്ട് പ്രഖ്യാപിച്ചിരിക്കുന്നത്. കൊല്ലം, പത്തനംതിട്ട കോട്ടയം എറണാകുളം, തൃശ്ശൂർ പാലക്കാട് ജില്ലകളിൽ ഓറഞ്ച് അലർട്ടും തിരുവനന്തപുരത്ത് യെല്ലോ അലർട്ടും പ്രഖ്യാപിച്ചിട്ടുണ്ട്.\nതിരുവനന്തപുരം: സംസ്ഥാനത്ത് അതിതീവ്ര മഴ ഇന്നും തുടരുകയാണ്. ഏഴ് ജില്ലകളിൽ ഇന്ന് റെഡ് അലർട്ട് പ്രഖ്യാപിച്ചിട്ടുണ്ട്. കഴിഞ്ഞ ഒരാഴ്ചക്കിടെ സംസ്ഥാനത്ത് 25 സെമി മഴയാണ് ആകെ കിട്ടിയത്. സാധാരണയായി പെയ്യേണ്ടതിന്റെ ഇരട്ടി മഴയാണ് ഈ സമയത്തുണ്ടായത്. കനത്ത മഴ തുടരുന്ന സാഹചര്യത്തിൽ സംസ്ഥാനത്ത് കൂടുതൽ ദുരിതാശ്വാസ ക്യാംപുകൾ തുറന്നു. 15,190 പേരാണ് 482 ക്യാംപുകളിലായി കഴിയുന്നത്.\nമഴക്കെടുതികളും വെളളപ്പൊക്കവും സംസ്ഥാനത്ത് വ്യാപകമാകുമ്പോൾ കനത്തമഴ രണ്ട് ദിവസത്തക്ക് കൂടി തുടരുമെന്നാണ് കാലാസ്ഥാ കേന്ദ്രത്തിന്റെ മുന്നറിയിപ്പ്. ആലപ്പുഴ, ഇടുക്കി, മലപ്പുറം, കോഴിക്കോട്, വയനാട്, കണ്ണൂർ, കാസർകോട് ജില്ലകളിലാണ് റെഡ് അലർട്ട് പ്രഖ്യാപിച്ചിരിക്കുന്നത്. കൊല്ലം, പത്തനംതിട്ട കോട്ടയം എറണാകുളം, തൃശ്ശൂർ പാലക്കാട് ജില്ലകളിൽ ഓറഞ്ച് അലർട്ടും തിരുവനന്തപുരത്ത് യെല്ലോ അലർട്ടും പ്രഖ്യാപിച്ചിട്ടുണ്ട്. നാളെ മലപ്പുറം, കണ്ണൂർ ജില്ലകളിൽ ഓറഞ്ച് അലർട്ടുണ്ട്. ബംഗാൾ ഉൾക്കടലിൽ ഒഡീഷ തീരത്ത് പുതിയ ന്യൂനമർദ്ദം രൂപപ്പെട്ടു. ഇത് കേരളത്തെ നേരിട്ട് ബാധിക്കില്ല. എന്നാൽ ന്യൂനമർദ്ദത്തിന്റെ സ്വാധീനഫലമായി സംസ്ഥാനത്ത് മഴ ശക്തമാകുകയും കനത്ത കാറ്റ് വീശുകയും ചെയ്യും. തീരദേശത്ത് 60 കിലോമീറ്റർ വരെ വേഗത്തിൽ കാറ്റ് വീശാനിടയുളളതിനാൽ മത്സ്യത്തൊഴിലാളികൾ കടലിൽ ഇറങ്ങരുതെന്നാണ് മുന്നറിയിപ്പ്.\nമധ്യകേരളത്തില് ആലപ്പുഴ ,കോട്ടയം ജില്ലകളില് സ്ഥിതിഗതികള് രൂക്ഷമായി തുടരുന്നു. മീനച്ചിലാറ്റിലും മണിമലയാറ്റിലും ജലനിരപ്പ് ഉയർന്നതോടെ കോട്ടയം ജില്ലയിലെ താഴ്ന്നപ്രദേശങ്ങളെല്ലാം വെള്ളത്തിനടിയിലാണ്. കോട്ടയം ജില്ലയില് കുമരകം , വൈക്കം അടക്കമുള്ള പ്രദേശങ്ങളിൽ വ്യാപകമായി വെള്ളം കയറി. മണർകാട് കാർ ഒലിച്ചുപോയി ഒരാളെ കാണാതായി. കൊച്ചി വിമാനത്താവളത്തിലെ ടാക്സി ഡ്രൈവറും അങ്കമാലി സ്വദേശിയുമായ ജസ്റിനാണ് അപകടത്തിൽ പെട്ടത്. വെള്ളത്തിൽ കുടുങ്ങിയ കാർ തള്ളിമാറ്റുന്നതിടെ ഇന്ന് പുലർച്ചെയാണ് അപകടം. ദേശീയ ദുരന്തനിവാരണ സെനയുടെ നെത്രത്വത്തിൽ ജസ്റ്റിനെ കണ്ടെത്താന് തിരച്ചിൽ തുടരുകയാണ് . വെമ്പള്ളി വയലാ റോഡിൽ കല്ലാലി പാലം തകർന്നു. ഇതു വഴി ഗതാഗതം നിരോധിച്ചു. കോട്ടയം ജില്ലയിൽ 138 ക്യാമ്പുകളിലായി 1030 കുടുംബങ്ങളെ മാറ്റി പാർപ്പിച്ചു. ഏറ്റവും കൂടൂതൽ ക്യാംപുകൾ ഉളളത് കോട്ടയം ജില്ലയിലാണ്. പത്തനംതിട്ടയിൽ 85 ക്യാംപുകളുണ്ട്. വയനാട്ടിൽ 77 ക്യാംപുകളും തുറന്നിട്ടുണ്ട്. കുട്ടനാട്ടിൽ വ്യാപക മട വീഴ്ചയില് 600 അധികം ഏക്കറിലെ കൃഷി നശിച്ചു. വീടുകളിൽ വെള്ളം കയറിയതോടെ ആളുകൾ ദുരിതാശ്വാസ ക്യാമ്പിലേക്കുംം ബന്ധുവീടുകളിലേക്ക് മാറിത്തുടങ്ങി. ഇവിടെ മാത്രം ക്യാമ്പുകളുടെ എണ്ണം 40 ആയി. പമ്പാ ഡാം തുറന്നാൽ ജില്ലയിലെ സാഹചര്യങ്ങൾ കൂടുതൽ ഗുരുതരമാകും.\nഓറഞ്ച് അലർട്ട് പ്രഖ്യാപിച്ച തൃശൂരിൽ രാവിലെ മുതൽ കാര്യമായ മഴയില്ല. തമിഴ്നാട് ഷോളയാർ ഡാമിൻ്റെ3ഷട്ടറുകൾ രാവിലെ അടച്ചതോടെ ലോവർ ഷോളയാറിലേക്ക് ജലമൊഴുക്ക് നിലച്ചു.പെരിങ്ങൽക്കുത്ത് ഡാമിൽ റെഡ് അലർട്ട് തുടരുന്നു.തൃശൂരിലെ കോൾ പാട മേഖലയിലെ വെള്ളക്കെട്ട് മൂലം പുള്ള് പ്രദേശം ഒറ്റപ്പെട്ടു. എറണാകുളം ജില്ലയിൽ രാവിലെയോടെ മഴയുടെ ശക്തി കുറഞ്ഞു. ജില്ലയിൽ 39 ദുരിതാശ്വാസ ക്യാമ്പുകളിലായി 1195 പേരെ മാറ്റി പാർപ്പിച്ചു. മൂന്നു ദിവസം മുൻപ് നേര്യമംഗലം വനമേഖലയിൽ നിന്നും ഒഴുകി തുടങ്ങിയ കാട്ടാനയുടെ ജഡം കരയക്കടുപ്പിക്കാന് വനംവകുപ്പ് ശ്രമം തുടരുകയാണ്. ഇപ്പോള് ആലുവ പെരിയാറ്റിലൂടെയാണ് ജഡം ഒഴുകുന്നത്.\nവടക്കൻ കേരളത്തിൽ പൊതുവെ മഴ കുറഞ്ഞെങ്കിലും കണ്ണൂരും കാസർകോടും ഇടവിട്ട് മഴ പെയ്യുന്നതോടെ മലയോരത്ത് ആശങ്ക തുടരുകയാണ്. പാലക്കാട് ഭാരതപ്പുഴയിൽ ഒഴുക്കിൽപെട്ട് യുവാവിനെ കാണാതായി. കോ‍ർപ്പറേഷൻ ഓട വൃത്തിയാക്കാത്തതിനെ തുടർന്ന് കണ്ണൂർ നഗരത്തിനകത്തെ വീടുകൾ വെള്ളത്തിനടിയിലാണ്. കോർപ്പറേഷൻ ഓട വൃത്തിയാക്കാത്തതിനാലാണ് കണ്ണൂർ നഗരത്തിനകത്തെ താണ, ചൊവ്വ ഭാഗങ്ങളിൽ ഇരുന്നൂറിലേറെ വീടുകളിൽ വെള്ളം കയറിയത്. പരമാവധി പേരെ മാറ്റി . ചിലർ വീടിന്‍റെ രണ്ടാം നിലയിൽ തുടരുകയാണ്.\nശ്രീകണ്ഠാപുരം , ചപ്പരപ്പടവ് , ചെങ്ങളായി പ്രദേശങ്ങളിൽ നിന്ന് വെള്ളം ഇറങ്ങി തുടങ്ങി. ബാവലായി പുഴയിൽ നീരൊഴുക്ക് കുറഞ്ഞെങ്കിലും, കൊട്ടിയൂർ മേഖലയിൽ ഉരുൾപ്പൊട്ടൽ ഭീഷണി ഒഴിഞ്ഞിട്ടില്ല. ജില്ലയിൽ ഇതുവരെ അയ്യായിരത്തിലധികം പേരെ മാറ്റി പാർപ്പിച്ചു. കാസർകോട്ടു മലയോര മേഖലകളിൽ മഴ ശക്തമായതോടെ വെള്ളരിക്കുണ്ട് താലൂക്കിലെ 34 കുടുംബങ്ങളെ മാറ്റിപാർപ്പിച്ചു. തേജസ്വിനി , ഛൈത്രവാഹിനി പുഴകളിൽ വെള്ളം ഉയർന്നതിനെ തുടർന്ന് 43 കുടുംബങ്ങളെ മാറ്റി പാർപ്പിച്ചു. പാലക്കാടും, കോഴിക്കോട് , വയനാട് ജില്ലകളിൽ മഴ കുറഞ്ഞിട്ടുണ്ട്. ഭാരതപ്പുഴയിലെ ജലനിരപ്പ് നിയന്ത്രണവിധേയമാണ് . ഷൊർണൂരിൽ ഒഴുക്കിൽപ്പെട്ട വിനായകിന് വേണ്ടി തെരച്ചിൽ തുടരുകയാണ്. നീരൊഴുക്ക് കുറഞ്ഞതിനെ തുടർന്ന് കോഴിക്കോട് കക്കയം ഡാമിന്‍റെ ഒരു ഷട്ടർ അടച്ചു. വയനാട്ടിൽ മഴ കുറഞ്ഞെങ്കിലും ദേശീയ പാതയിലെ ഗതാഗതം പുനസ്ഥാപിക്കാൻ ആയിട്ടില്ല.\nതെക്കൻ കേരളത്തിൽ മഴയ്ക്ക് നേരിയ ശമനമുണ്ട്. പത്തനംതിട്ടയിൽ നദികളിൽ ജലനിരപ്പ് മാറ്റമില്ലാതെ തുടരുന്നു. നദികളുടെ തീരത്ത് താമസിക്കുന്നവരെ മാറ്റിപ്പാർപ്പിച്ചു തുടങ്ങി. പത്തനംതിട്ടയിലെ മലയോര മേഖലയാണ് തെക്കൻ കേരളത്തിൽ ആശങ്ക. ശബരിമല ഉൾവനത്തിലടക്ക പലയിടത്തും സ്ഥിരീകരിക്കാത്ത ഉരുൾപ്പൊട്ടലുകൾ ഉണ്ടാവുന്നുണ്ട്. അണക്കെട്ടുകളുടെ വൃഷ്ടിപ്രദേശത്ത് മഴയുടെ അളവ് കുറഞ്ഞിട്ടില്ല. മൂന്ന് പതിറ്റാണ്ടിനിടെ ഏറ്റവും കൂടിയ ജലനിരപ്പ് രേഖപ്പെടുത്തിയ മണമലയാറ്റിൽ സ്ഥിതി തുടരുന്നു. പമ്പയിലും അച്ചൻകോവിലിൽ സമാന സ്ഥിതിയാണ്. പമ്പ അണക്കെട്ട് കൂടി തുറന്നാൽ പമ്പയാറില്ലം കക്കാട്ടാറിലും ഇനിയും ജലനിരപ്പ് ഉയരും. നിലവിൽ താഴ്ന പ്രദേശങ്ങളായ ആറന്മുള കോഴഞ്ചേരി ഭാഗങ്ങളിൽ വെള്ളക്കെടാണ്. തിരുവല്ല തിരുമുലപുരത്ത് എം സി റോഡിൽ വെള്ളം കയറി. അമ്പലപുഴ തിരുവല്ല റോഡിൽ നെടുമ്പ്രം പൂർണമായും വെള്ളത്തിൽ മുങ്ങി. ഗതാഗതം സ്തംഭിച്ചു. ഇവിടെ വീടുകളിലേക്കും വെള്ളം കയറി. ആളുകൾ ക്യാമ്പുകളിലേക്കും ബന്ധുവീടുകളിലേക്കും മാറി.\nആറന്മുളയിൽ' അവകടാവസ്ഥയിലുള്ളവരെ മത്സ്യ തൊഴിലാളികളുടെ ബോട്ടുകളിൽ സുരക്ഷിത സ്ഥാനത്ത് മാറ്റി. മുൻകരുതലിൻ്റെ ഭാഗമായി റാന്നിയിലും തിരുവല്ലയിലും പന്തളത്തും ബോട്ടുകൾ സജ്ജമാക്കി. എൻഡിആർഎഫിന്റെ 22 അംഗ സംഘവും ജില്ലയിലുണ്ട്. കൊല്ലത്ത് ചില മേഖലകളിൽ ഇടവിട്ട് മഴ പെയ്യുന്നുണ്ട്. തീരദേശ മേഖലയിൽ കടൽക്ഷോഭം ഉണ്ടായാൽ ആളുകളെ മാറ്റി പാർപ്പിക്കാനുള്ള ഒരുക്കങ്ങൾ തുടങ്ങി. 58വീടുകൾക്ക് ഭാഗിക നാശനഷ്ടം ഉണ്ടായി.തിരുവനന്തപുരത്തും കാര്യമായ മഴയില്ല. എങ്കിലും കൊല്ലത്തും തിരുവനന്തപുരത്തും തിരപ്രദേശങ്ങളിൽ ജാഗ്രത നിർദേശം നൽകി.


ഉത്തര്‍പ്രദേശില് നടന്നത് കുഞ്ഞുങ്ങളുടെ കൂട്ടക്കൊലപാതകം: ശിവസേന\n14 Aug 2017 6:28 AM GMT\nഗോരഖ്പൂരിലെ ബാബ രാഘവ്ദാസ് സര്‍ക്കാര് മെഡിക്കല് കോളേജില് നടന്നത് കുഞ്ഞുങ്ങളുടെ കൂട്ടക്കൊലപാതകമാണെന്ന് ശിവസേന. ദുരന്തത്തില് ശിവസേന കേന്ദ്രസര്‍ക്കാരിനെതിരെയും ഉത്തര്‍പ്രദേശ് സര്‍ക്കാരിനെതിരെയും രൂക്ഷമായ വിമര്‍ശനമാണ് ഉന്നയിച്ചിരിക്കുന്നത്. മുഖപത്രമായ സാമ്‌നയിലൂടെയാണ് ശിവസേനയുടെ വിമര്‍ശനം.\nദുരന്തം സ്വാതന്ത്ര്യദിന ആഘോഷത്തിന് അപമാനമാണെന്നും സേന ചൂണ്ടിക്കാട്ടുന്നു. അധികാരത്തിലേറുമ്പോള് കേന്ദ്രസര്‍ക്കാര് വാഗ്ദാനം ചെയ്തിരുന്ന അച്ഛേദിന് ഇതുവരെ സാധാരണക്കാര്‍ക്ക് ലഭിച്ചിട്ടില്ലെന്നും മുഖപ്രസംഗത്തില് ആരോപിക്കുന്നു. ഇത്രയും വലിയൊരു ദുരന്തമുണ്ടായപ്പോള് യുപിയിലെ ഒരു മന്ത്രി പറഞ്ഞത് എല്ലാ ഓഗസ്റ്റ് മാസത്തിലും ഇത്തരത്തില് കുഞ്ഞുങ്ങള് മരിക്കുന്നുണ്ടെന്നാണ്. എന്തുകൊണ്ട് പാവപ്പെട്ടവന്റെ കുഞ്ഞുങ്ങള് മാത്രം ഓഗസ്റ്റില് മരിക്കുന്നു? എന്തുകൊണ്ട് പണക്കാരന്റെ കുട്ടികള് മരിക്കുന്നില്ലെന്നും ശിവസേന ചോദിക്കുന്നു.\nകേന്ദ്ര സംസ്ഥാന സര്‍ക്കാരുകള് നടപടികള് തുടങ്ങിയെങ്കിലും കുട്ടികളുടെ മരണം തടയാന് സാധിച്ചിട്ടില്ല. ഓക്‌സിജന് വിതരണം പൂര്‍ണതോതില് പുനഃസ്ഥാപിക്കാന് ഇനിയും സാധിച്ചിട്ടില്ല. എന്നാല് മസ്തിഷ്‌കജ്വരം ബാധിച്ച് ഒട്ടേറെ കുട്ടികളാണ് ദിവസവും ആശുപത്രിയിലെത്തുന്നത്.\nBabaRakhavDasMedicalCollege BRDMedicalCollege GorkhpurChildrenTragedy Samna Sivsena


ആറന്മുള സ്വദേശിയുടെ 28.75 ലക്ഷം തട്ടി; കേസില് കുമ്മനം അഞ്ചാം പ്രതി – Chandrika Daily\nBy Test User Thursday October 22, 2020 11:54 am\nകേസില് കുമ്മനത്തെ പ്രതി ചേര്‍ത്തതോടെ ബിജെപി പ്രതിരോധത്തിലായി.\nതിരുവനന്തപുരം: സാമ്പത്തിക തട്ടിപ്പ് കേസില് ബിജെപി മുന് സംസ്ഥാന അധ്യക്ഷന് കുമ്മനം രാജശേഖരന് അഞ്ചാം പ്രതി. ആറന്മുള സ്വദേശിയില്‍നിന്ന് 28.75 ലക്ഷം തട്ടിച്ചെന്ന പരാതിയിലാണ് കേസ്. കുമ്മനത്തിന്റെ മുന് പി.എ പ്രവീണാണ് ഒന്നാം പ്രതി. തട്ടിപ്പും വിശ്വാസവഞ്ചനയ്ക്കുമാണ് കേസെടുത്തത്. ആറന്മുള പൊലീസാണ് കേസ് രജിസ്റ്റര് ചെയ്തിട്ടുള്ളത്.\nപ്ലാസ്റ്റിക് രഹിത പേപ്പര് കോട്ടണ് മിക്‌സ് ബാനര് നിര്‍മിക്കുന്ന പാലക്കാട്ടെ കമ്പനിയില് പങ്കാളിയാക്കാമെന്നു വാഗ്ദാനം ചെയ്തു രൂപ തട്ടിയെടുത്തുവെന്നാണു ആറന്മുള പുത്തേഴത്ത് ഇല്ലം സി.ആര്. ഹരികൃഷ്ണന്റെ പരാതി. കുമ്മനം അടക്കം ഒമ്പത് പേരാണ് പ്രതിസ്ഥാനത്തുള്ളത്.\nകേസില് കുമ്മനത്തെ പ്രതി ചേര്‍ത്തതോടെ ബിജെപി പ്രതിരോധത്തിലായി. വിഷയത്തില് കുമ്മനം ഇതുവരെ ഔദ്യോഗികമായി പ്രതികരിച്ചിട്ടില്ല.\nപാലക്കാട് കൊല്ലങ്കോട്ട് സ്വദേശി വിജയന്, സേവ്യര്, ബിജെപി ആര്‍ആര്‍ഐ സെല് കണ്‍വീനര് എന്.ഹരികുമാ!ര്, വിജയന്, വിജയന്റെ ഭാര്യ കൃഷ്ണവേണി എന്നിവരെയാണ് കേസില് പ്രതികളായി ചേര്‍ത്തിട്ടുള്ളത്. പ്രവീണിന്റെ വിവാഹപരിപാടിയില് കുമ്മനം 10000 കൈവായ്പ്പയായി വാങ്ങിയതായും പരാതിയില് പറയുന്നു.\nകുമ്മനം മിസോറാം ഗവര്‍ണറായിരുന്ന സമയത്താണ് പണം നല്‍കിയതെന്നാണ് പരാതിയില് പറയുന്നത്. പണം തിരികെ കിട്ടാന് പലവട്ടം മധ്യസ്ഥത ചര്‍ച്ചകള് നടത്തിയിരുന്നതായും ഹരികൃഷ്ണന് പറയുന്നു. മധ്യസ്ഥ ചര്‍ച്ചകളുടെ അടിസ്ഥാനത്തില് പലതവണയായി നാലര ലക്ഷം രൂപ കിട്ടിയെട്ടും അവശേഷിച്ച പണം കൂടി കിട്ടണമെന്നുമാണ് പരാതിയില് പറയുന്നത്.\nCategories: kerala, main stories, News Tags: Kerala bjp, kummanam, Kummanam Rajasekharan


ഇന്ദിരാഗാന്ധിയെക്കുറിച്ചുള്ള വിവാദപരാമര്‍ശം പിന്‍വലിച്ച് ശിവസേനാ നേതാവ്\nYou are at:Home»News»National»ഇന്ദിരാഗാന്ധിയെക്കുറിച്ചുള്ള വിവാദപരാമര്‍ശം പിന്‍വലിച്ച് ശിവസേനാ നേതാവ്\nപൂനെ: മുന് പ്രധാനമന്ത്രി ഇന്ദിരാഗാന്ധിയെപ്പറ്റി നടത്തിയ വിവാദ പ്രസ്താവന പിന്‍വലിച്ച് ശിവസേനാ നേതാവ്. അധോലോക തലവന് കരിംലാലയെ മുന് പ്രധാനമന്ത്രി ഇന്ദിരാഗാന്ധി മുംബൈയിലെത്തി കണ്ടിരുന്നുവെന്ന ശിവസേനാ നേതാവ് സഞ്ജയ് റാവത്തിന്റെ പ്രസ്താവനയാണ് വിവാദമായത്. കോണ്‍ഗ്രസ് നേതാക്കളില്‍നിന്ന് കടുത്ത എതിര്‍പ്പ് ഉയര്‍ന്ന പശ്ചാത്തലത്തിലാണ് സഞ്ജയ് റാവത്ത് പ്രസ്താവന പിന്‍വലിച്ചത്.\nതന്റെ ആദ്യകാല പത്രപ്രവര്‍ത്തന അനുഭവങ്ങളെ പറ്റി ഒരു മാധ്യമത്തിന് നല്‍കിയ അഭിമുഖത്തിലാണ് റാവത്ത് വിവാദ പരാമര്‍ശം നടത്തിയത്. തന്റെ പരാമര്‍ശം ഇന്ദിരാഗാന്ധിയുടെ പ്രതിച്ഛായ്ക്ക് മങ്ങലേല്‍പ്പിക്കുകയോ ആരുടെയെങ്കിലും വികാരം വൃണപ്പെടുത്തുകയോ ചെയ്തിട്ടുണ്ടെങ്കില് അത് പിന്‍വലിക്കുകയാണെന്ന് റാവത്ത് പറഞ്ഞു.\n1960 മുതല് 1980 വരെ മുംബൈയിലെ മദ്യ ലോബികളെയും കള്ളക്കടത്തുകാരെയും നിയന്ത്രിച്ചിരുന്നത് കരിംലാല ആയിരുന്നു. 2002ലാണ് കരിംലാല മരിച്ചത്. കുറേ വര്‍ഷക്കാലം അധോലോക കുറ്റവാളികളാണ് മുംബൈയില് അരങ്ങുവാണിരുന്നതെന്നും എന്നാല്, ഇന്ന് സ്ഥിതി വ്യത്യസ്തമാണെന്നും റാവത്ത് പറഞ്ഞു.\nPrevious Articleഗവര്‍ണറുടെ പദവി സര്‍ക്കാരിന് മീതെയല്ല; ഗവര്‍ണറെ രൂക്ഷമായി വിമര്‍ശിച്ച് മുഖ്യമന്ത്രി\nNext Article അതിര്‍ത്തി വഴി കാര്‍ട്ടൂണ് സിഗരറ്റ് കടത്താന് ശ്രമിച്ചു: രണ്ടു പേര് അറസ്റ്റില്


നയൻതാരയും വിൻസെഷ് ശിവനും വിവാഹമോചനത്തിന് തയാറെടുക്കുന്നു. – Kerala Morning News\nപൂർണ്ണമായ ചിത്രം ഉള്ളിൽ\nവിവാഹങ്ങൾ സീസണുകളുടെ രസമാണ്, ഞങ്ങൾ വെറുക്കപ്പെട്ടതുപോലെ. നയൻ രവിയുടെ ദമ്പതികളായ വിഗ്നേശ് ശിവൻ, നയൻതാര എന്നിവയെല്ലാം ഒരു ദമ്പതികൾ ആരാധകർക്ക് അറിയണം. കാലക്രമേണ, വിക്നിഷ് ലേഡൈലോവുള്ള ഗൗരവപൂർവമായ ദൗത്യങ്ങൾ മാത്രം വെളിപ്പെടുത്തുന്നു. നയൻതാരയുടെ 34-ാം പിറന്നാൾ ദിനത്തിൽ വിഗ്നേശ് മുഴുവൻ വീടിനേയും ഒരു പ്രത്യേക കേക്ക് കൊണ്ട് അലങ്കരിച്ചു. പുട്ടന്ദ്, വിഷു എന്നിവരുടെ ആഘോഷങ്ങൾ അവസാന വാരാന്ത്യത്തിൽ നടക്കും. പ്രണയവർഗ്ഗങ്ങൾ അവരുടെ കുടുംബത്തോടൊപ്പം ഒരു കല്യാണം തീർന്നിരിക്കുന്നു.\nInstagram- ൽ ചിത്രം പങ്കുവെക്കുക, വിഗ്നേശ് എഴുതി, “തമിഴ് പുതുവത്സരം & വിഷു എല്ലാവർക്കും ഇഷ്ടപ്പെടും :)) കുടുംബം എല്ലാം ആണ് # മത്തെ # സീയൽ # ഇൻ- ലോസ് # മുഖാദ് # ലവ് # കുടമ്പം # ലൈസൻസ് മലബാൽറ്റാലൻസ് # ലൈബീരിയസ്പോസിറ്റീവ് ” ചിത്രത്തിൽ നയൻതാര വിഗ്നേശ് അമ്മയുടെ കൈ പിടിച്ചു. പക്ഷേ, ‘തൊട്ടിലാണെങ്കിൽ’ എന്നു ചിന്തിക്കുന്ന ആരാധകരാണ് ‘# ഇൻ-ലോസ്’.\nനയൻതാര തന്റെ ട്വിറ്റർ ഹാൻഡിൽ ഇതേ ചിത്രം പങ്കുവയ്ക്കാൻ തീരുമാനിച്ചു. “തമിഴ് പുതുവർഷവും വിഷുവും സുഹൃത്തുക്കൾക്ക് ആശംസിക്കുന്നു # വിക്വിനയൻ ഫാമിലി ”\nമറ്റു ദമ്പതികളെപ്പോലെ വിഗ്നേശ്, നയൻതാര എന്നിവരുടെ ബന്ധം രഹസ്യമായി സൂക്ഷിച്ചിട്ടില്ല. നാണു് റൗഡി ദാനിൽ ജോലി ചെയ്യുന്ന സമയത്ത് ഇരുവരും പ്രണയത്തിലായി. പ്രണയത്തിന്റെ ഒരു മഹത്തായ ആംഗ്യത്തോടെ, തങ്കമിയെ മുറിയിൽ വിളിച്ചുവരുത്തിയാണ് സംവിധായകൻ. എല്ലാ ഫാനിനും പ്രിയപ്പെട്ട ഒരു പ്രേമഗീത പാട്ടിന് പുറമേ,\nഅവർ വെളുത്തവർ അല്ലേ?\nനവാഗതനായ നയൻതാരയാണ് അവസാനമായി അഭിനയിച്ചത്. തന്റെ അടുത്ത ചിത്രമായ ലവ് ആക്ഷൻ ഡ്രാമ, കോലയൂട്ടിർ കാലത്തിനു വേണ്ടി ഷൂട്ടിംഗ് തിരക്കിലാണ്. സീ റോ നരസിംഹയും ടോളിവുഡിലെ സൂപ്പർസ്റ്റാരായ ചിരഞ്ജീവിയും. വർഷത്തിലെ ഏറ്റവും കൂടുതൽ പ്രതീക്ഷിതമായ രണ്ട് ചിത്രങ്ങളാകാൻ കഴിയുമെന്ന് പ്രതീക്ഷിക്കുന്നു, എല്ലാ അപ്ഡേറ്റുകളും കാത്തിരിക്കൂ.\nപാരീസിൽ തീ കത്തിച്ചു\nKareena Kapoor Khan, Kartik Aaryan wow Dubai audience at Masala Awards 2018 – Hindustan Times


60 വർഷത്തെ കാത്തിരിപ്പു തീരുന്നു | 30Oct2020\n60 വർഷത്തെ കാത്തിരിപ്പു തീരുന്നു\nOct 30, 2020, 02:00 AM IST\nഅമ്പൂരി കുമ്പിച്ചൽക്കടവു പാലംപണി നവംബർ നാലിനു തുടങ്ങും\n# രാജൻ വെള്ളറട\nഅമ്പൂരി: നെയ്യാർ ജലസംഭരണിക്കു കുറുകേ തൊടുമല വാർഡിനെ ബന്ധിപ്പിക്കുന്ന കുമ്പിച്ചൽക്കടവു പാലത്തിന്റെ നിർമാണോദ്ഘാടനം നവംബർ നാലിന് വൈകീട്ട് നാലിന് അമ്പൂരി ജങ്ഷനിൽ മന്ത്രി ജി.സുധാകരൻ നിർവഹിക്കും. അമ്പൂരി സെറ്റിൽമെന്റ് നിവാസികളുടെ ആറു പതിറ്റാണ്ടിന്റെ കാത്തിരിപ്പിന് ഇതോടെ വിരാമമാകുന്നു. വനം വകുപ്പിന്റെയും ജലസേചനവകുപ്പിന്റെയും തടസ്സങ്ങളൊക്കെ മാറിയതോടെ നടപടിക്രമങ്ങളെല്ലാം പൂർത്തിയായി. മാതൃഭൂമിയിൽ നിരന്തരമായി പ്രസിദ്ധീകരിച്ച വാർത്തകളെ തുടർന്നാണ് ഒരു ഘട്ടത്തിൽ ഇഴഞ്ഞുനീങ്ങിയ നടപടികൾ വേഗത്തിലായത്.\nനിർമാണത്തിനായി കിഫ്ബിയിൽനിന്ന് 17 കോടി രൂപ അനുവദിച്ചിട്ടുണ്ട്. നോംസ് കൺസ്ട്രക്ഷൻ കമ്പനിക്കാണ് നിർമാണ ചുമതല. തൊടുമല വാർഡിലെ 11 ആദിവാസി സെറ്റിൽമെന്റ് കോളനികളിലെയും കരിപ്പയാറിനു മറുകരയിലെ പറത്തി കോളനിയിലുമുള്ളവരുൾപ്പെടെ ആയിരത്തിലധികം കുടുംബങ്ങൾക്ക് പാലം പ്രയോജനകരമാകും. നിലവിൽ അവിടെയുള്ളവർക്ക് ഇക്കരെ എത്തണമെങ്കിൽ കടത്തുവള്ളത്തെയാണ് ആശ്രയിക്കുന്നത്.\nരാവിലെ ഏഴുമുതൽ രാത്രി എട്ടുമണി വരെയാണ് ഇതിന്റെ സേവനം ലഭിക്കുന്നത്. ലോക്ഡൗൺ കാരണം രാത്രി ഏഴുവരെ മാത്രമെ കടത്തുവള്ള സർവീസ് ഉണ്ടാകുകയുള്ളൂ. ഇക്കാരണത്താൽ പലപ്പോഴും തൊടുമല വാർഡിലുള്ളവർക്ക് രാത്രിയിൽ ആശുപത്രികളിലോ മറ്റു സ്ഥലങ്ങളിലോ പോകണമെങ്കിൽ 15 കിലോമീറ്ററിലധികം ചുറ്റി കന്യാകുമാരി ജില്ലയിലെ അണമുഖം ആറുകാണി വഴിയുള്ള ദുർഘടമായ പാതയിലൂടെ മാത്രമേ പോകാനാകു.\nവർഷങ്ങൾക്കു മുമ്പ് പാലം നിർമാണത്തിനുള്ള നടപടികൾ ഉണ്ടായെങ്കിലും അധികൃതരുടെ അനങ്ങാപ്പാറനയം കാരണം അവയൊക്കെ നിലച്ചു. കൂടാതെ പല ഭാഗത്തുനിന്നുള്ള തടസ്സവാദങ്ങളും ഉയർന്നതോടെ പാലം നിർമാണം ചുവപ്പുനാടയിൽ കുരുങ്ങി. പിന്നീട് സി.കെ.ഹരീന്ദ്രൻ എം.എൽ.എ.യുടെ ഇടപെടലിൽ ഒരു വർഷത്തിനു മുമ്പാണ് നിർമാണ നടപടികൾക്കായുള്ള പച്ചക്കൊടി വീശിയത്. പിന്നീട് വനം വകുപ്പിന്റെ തടസ്സങ്ങളെ തുടർന്ന് നടപടികൾ വൈകി. ഇതേ കുറിച്ചുള്ള ‘മാതൃഭൂമി’ വാർത്തകളെ തുടർന്നാണ് നടപടി വേഗത്തിലായത്.\nപാലം നെയ്യാർ ജലസംഭരണിക്കു കുറുകേ\n:പൊതുമരാമത്തു വകുപ്പ് ബ്രിഡ്ജസ് വിഭാഗം തയ്യാറാക്കിയ പദ്ധതി പ്രകാരം 253.4 മീറ്റർ നീളത്തിലും 11 മീറ്റർ വീതിയിലും ജലനിരപ്പിൽനിന്ന് 12.5 മീറ്റർ ഉയരത്തിലുമാണ് ഈ പാലം നിർമിക്കുന്നത്. പാലത്തെ താങ്ങിനിർത്തുന്നതിനായി 36.2 മീറ്റർ അകലത്തിൽ ഏഴ് സ്പാനുകളും പണിയും. ഇക്കാരണത്താൽ സംഭരണിയിലൂടെ ബോട്ടുകൾ കടന്നുപോകുന്നതിനു തടസ്സമാകില്ല. കൂടാതെ പാലത്തിന്റെ ഇരുവശത്തുമായി എട്ടു മീറ്റർ വീതിയിൽ അപ്രാച്ച്റോഡുമാണ് നിർമാണത്തിലുള്ളത്.\nമത്സ്യവ്യാപാരികൾ ചോദിക്കുന്നു... ഞങ്ങൾക്ക് വിപണനകേന്ദ്രം വേണം\nവിതുര : ആര് അധികാരത്തിൽ വന്നാലും സുഗമമായി മീൻകച്ചവടം നടത്താനുള്ള സൗകര്യമൊരുക്കണമെന്നാണ് ..\nഎം.വി.ആർ. അവാർഡ് സുഗതകുമാരിക്ക്\nരേഖകളുടെ പകർപ്പു വേണമെന്ന സ്വപ്നയുടെ ഹർജിയിൽ തിങ്കളാഴ്ച വിധിപറയും\nതദ്ദേശതിരഞ്ഞെടുപ്പ്: യു.ഡി.എഫ്. പട്ടിക നവംബർ ആദ്യവാരം\nകോവിഡ് പ്രതിരോധ വാക്‌സിൻ: ആരോഗ്യപ്രവർത്തകരുടെ കണക്ക് ശേഖരിക്കുന്നു\nകുന്നത്തുകാലിൽ എൽ.ഡി.എഫ്. സ്ഥാനാർഥിസംഗമം\nകോട്ടുകാലിൽ മൂന്നു മുന്നണികൾക്കും അഗ്നിപരീക്ഷ\nഎസ്.എൻ. കോളേജിൽ എം.കോം. കോഴ്‌സ് ഉദ്ഘാടനം


പ്രാണന് കത്തിക്കും 'പ്രാണ' | Praana movie review nithya menon menen V K Prakash movie prana \nപ്രാണന് കത്തിക്കും 'പ്രാണ'\nJan 18, 2019, 09:04 PM IST\nപുരോഗമനവാദിയായ ഒരു എഴുത്തുകാരി നേരിടേണ്ടി വരുന്ന വെല്ലുവിളികളാണ് ചിത്രത്തിലെ പ്രമേയം\nതീര്‍ത്തും വ്യത്യസ്തമായ കഥാപരിചരണം. പ്രാണ എന്ന മലയാളം സൈക്കോളജിക്കല് ത്രില്ലര് ചിത്രത്തെ മറ്റുചിത്രങ്ങളില്‍നിന്ന് വേറിട്ട് നിര്‍ത്തുന്നത് ഇതുതന്നെയാണ്. നിത്യാമേനോന് അവതരിപ്പിക്കുന്ന താര അനുരാധ എന്ന എഴുത്തുകാരിയില് തുടങ്ങി അവരില്‍ത്തന്നെ ഒടുങ്ങുന്ന ചലച്ചിത്രാനുഭവമാണിത്. കണ്ണുകളെ പിടിച്ചിരുത്തുന്ന ക്യാമറയും ലൈവ് സറൗണ്ട്‌സിങ് ഉപയോഗിച്ചുള്ള ശബ്ദവിന്യാസവും മികച്ച പശ്ചാത്തല സംഗീതവും ഒക്കെത്തന്നെ ഈ സിനിമയുടെ പ്രത്യേകതകളാണ്. ത്രില്ലര് എന്ന ലേബലില് എത്തുന്ന ഈ ചിത്രത്തിന് കാഴ്ചക്കാരെ അവസാനംവരെ ഉള്‍ക്കിടിലത്തോടെ പിടിച്ചിരുത്താന് സാധിച്ചിട്ടുണ്ട്.\nഏറെ കാലത്തിനുശേഷം നിത്യാമേനോന് കേന്ദ്രകഥാപാത്രമായി വരുന്നു എന്ന പ്രത്യേകതയും ചിത്രത്തിനുണ്ട്. ഇന്നത്തെ സാഹചര്യത്തില് എന്തും തുറന്നുപറയുകയും പുരോഗമനം ചിന്തിക്കുകയും ചെയ്യുന്ന ഒരു എഴുത്തുകാരി നേരിടേണ്ടി വരുന്ന വെല്ലുവിളികളാണ് ചിത്രത്തിലെ പ്രമേയം. പ്രേതഭവനമെന്ന് നാട്ടുകാര് വിളിക്കുന്ന വീട്ടില് ഒറ്റയ്ക്ക് താമസിച്ച് പ്രേതത്തെ അനുഭവിച്ചറിയാനുള്ള ആഗ്രഹവുമായി എത്തുന്ന യുവഎഴുത്തുകാരിയിലൂടെയാണ് കഥ വികസിക്കുന്നത്.\nഅവളുടെ ചിന്തകള്‍ക്കുമേല് അപ്പോഴും സമൂഹത്തിലെ കഴുകന്‍മാരുടെ കണ്ണുകള് കറങ്ങിനടക്കുന്നുണ്ട്. ഇന്നത്തെ സമൂഹത്തിന്റെ പരിച്ഛേദംതന്നെയാണ് വെള്ളിത്തിരയിലെ കഥാപാത്രങ്ങളും കൊണ്ടുവരുന്നത്. അതേസമയം ഭീതിയുടെ ആവരണത്തില്‍പൊതിഞ്ഞ് എത്തുമ്പോള് അപ്രതീക്ഷിതമായ സന്ദര്‍ഭങ്ങളിലൂടെ പ്രേക്ഷകരെ കൊണ്ടുപോവുന്നതില് വിജയിക്കുകയും ചെയ്തിരിക്കുന്നു ഈ സിനിമ. നിത്യയൊഴികെ മറ്റ് കഥാപാത്രങ്ങള് സംഭാഷണത്തിലൂടെയാണ് കടന്നുവരുന്നത്. ജോയ് മാത്യു, ദുല്‍ക്കര് സല്‍മാന്, കുഞ്ചാക്കോ ബോബന് എന്നിവരുടെ ശബ്ദങ്ങളും ചിത്രത്തില് പ്രധാന സാന്നിധ്യമായുണ്ട്. കഥാപാത്രത്തെ നന്നായി ഉള്‍ക്കൊണ്ട് അതിമനോഹരമായി പ്രതിഫലിപ്പിക്കാന് നിത്യക്ക് സാധിച്ചു.\nരാജേഷ് ജയറാം കഥയും തിരക്കഥയും സംഭാഷണവും തയ്യാറാക്കി വി.കെ. പ്രകാശ് സംവിധാനം ചെയ്ത ചിത്രം മലയാളത്തിന് പുറമെ തെലുങ്ക്, കന്നട, ഹിന്ദി ഭാഷകളിലും ഒരുക്കിയിട്ടുണ്ട്. ഏറ്റവും മികച്ചവരെക്കൊണ്ടുതന്നെ സാങ്കേതികതകള് ഒരുക്കിയതുതന്നെയാണ് വി.കെ. പ്രകാശ് ഈ സിനിമയില് കൊണ്ടുവന്ന ഏറ്റവും വലിയ പുതുമ. പ്രകാശവിന്യാസത്തിലൂടെ നിത്യയുടെ സൗന്ദര്യത്തെ ജ്വലിപ്പിക്കാന് പി.സി. ശ്രീറാമിനെപ്പോലൊരു പ്രതിഭയ്ക്ക് സാധിച്ചില്ലെങ്കിലേ അദ്ഭുതമുള്ളൂ. ചിത്രത്തിലുടനീളം ഒരു ഫ്രെയിമില്‍പ്പോലും മടുപ്പുളവാക്കിയില്ലെന്നുമാത്രമല്ല, മികച്ച ഫ്രെയിമുകളിലൂടെ ആസ്വാദനത്തിന്റെ ഉന്നതികളില് എത്തിക്കുകയും ചെയ്തു ശ്രീറാം.\nറസൂല് പൂക്കുട്ടി എന്ന പ്രതിഭയെയും അതിവിദഗ്ധമായി ഉപയോഗിക്കാന് സംവിധായകന് സാധിച്ചിട്ടുണ്ട്. ലൈവ് സറൗണ്ട്‌സിങ് സൗണ്ട് എന്ന വെല്ലുവിളി റസൂല് മികച്ച രീതിയില് ഏറ്റെടുത്ത് വിജയിപ്പിച്ചു. അരുണ്‍വിജയും ലൂയിസ് ബാങ്ക്സും നല്‍കിയ സംഗീതം പതിയെ തുടങ്ങി ഉച്ചസ്ഥായിയില് എത്തി പ്രേക്ഷകന്റെ ഉള്ളില് ഭീതിയും കൗതുകവും ആശ്ചര്യവുമെല്ലാം നിറച്ചു. ഓരോ ഫ്രെയിമും മനോഹരമായി വെട്ടിയൊതുക്കുന്നതില് സുനില് എസ്. പിള്ളയും വിജയിച്ചു.\nContent Highlights: Praana movie review nithya menon menen V K Prakash movie prana\nആക്ഷന് പാക്ക്ഡ് മിഖായേല്\nഅധോലോക രാജാക്കന്മാരുടെ കുടിപ്പകയുടെ കഥപറയുന്നു നിവിന് പോളിയുടെ പുതിയ ചിത്രം ..\nPraana movie review\nPraana official trailer film starring Nithya Menen by V K Prakash\nV K Prakash Praana interview\nരമേശന് ഒരു പേരല്ല: സാധാരണക്കാരന്റെ അസാധാരണ പരീക്ഷ | Movie Review


Kerala Assembly Election Result | പോസ്റ്റൽ വോട്ട് എണ്ണിത്തുടങ്ങി; ആദ്യ സൂചന എല്.ഡി.എഫിനൊപ്പം, പിന്നാലെ യു.ഡി.എഫ് – News18 Malayalam\nKerala Assembly Election Result | പോസ്റ്റൽ വോട്ട് എണ്ണിത്തുടങ്ങി; ആദ്യ സൂചന എല്.ഡി.എഫിനൊപ്പം, പിന്നാലെ യു.ഡി.എഫ്\nആദ്യ ഫല സൂചന പുറത്തുവന്നത് കോഴിക്കോട് നോര്‍ത്തില് നിന്നുമായിരുന്നു. തോട്ടത്തില് രവീന്ദ്രന് മുന്നിലാണെന്നാണ് വിവരം.\nLast Updated : May 02, 2021, 09:15 IST\nതിരുവനന്തപുരം: നിയമസഭാ തെരഞ്ഞെടുപ്പിന്റെ വോട്ടെണ്ണല് തുടങ്ങി. രാവിലെ എട്ടു മണി മുതൽ പോസ്റ്റൽ വോട്ടുകളാണ് എണ്ണിത്തുടങ്ങിയത്. ആദ്യ ഫല സൂചനകള് പുറത്തുവരുമ്പോള് എല്‍ഡിഎഫാണ് മുന്നിൽ. തൊട്ടുപിന്നാലെ യു.ഡി.എഫും പല സീറ്റുകളിലും ലീഡ് ചെയ്യുന്നുണ്ട്. ചാത്താന്നൂർ നേമം മണ്ഡലങ്ങളിൽ എൻ.ഡി.എയ്ക്കാണ് ലീഡ്.\nആദ്യ ഫല സൂചന പുറത്തുവന്നത് കോഴിക്കോട് നോര്‍ത്തില് നിന്നുമായിരുന്നു. തോട്ടത്തില് രവീന്ദ്രന് മുന്നിലാണെന്നാണ് വിവരം. കഴിഞ്ഞ മൂന്ന് തവണയും എല്‍ഡിഎഫ് വിജയിച്ച മണ്ഡലമാണ് കോഴിക്കോട് നോര്‍ത്ത്. രണ്ടാമത്തെ ലീഡ് പുറത്തുവന്നത് വൈക്കത്ത് നിന്നാണ്. അവിടെയും എല്‍ഡിഎഫ് മുന്നില്. അതേസമയം മഞ്ചേശ്വരത്ത് തപാല് വോട്ടുകള് എണ്ണുമ്പോള് യുഡിഎഫ് മുന്നിലെത്തി. കരുനാഗപ്പള്ളിയിലും ചവറയിലും യുഡിഎഫിനാണ് ലീഡ്.\n8.30 വരെയുള്ള ലീഡ് വിവരം ഇങ്ങനെ\nചടയമംഗലത്ത് എം.എം. നസീർ ലീഡ് ഉയർത്തുന്നു. 70 വോട്ടിന് മുന്നിൽ\nകൊച്ചിയിൽ ടോണി ചമ്മണി 10 വോട്ടിന് മുന്നിൽ\nകോഴിക്കോട് സൗത്ത് യു.ഡി എഫ് വോട്ടിന് ലീഡ്\nകുടുത്തുരിത്തിയില് യുഡിഎഫ് 27 മോന്സ് ജോസഫ്\nവൈപ്പിനിൽ കെ എൻ ഉണ്ണികൃഷ്ണൻ 56 വോട്ട്നു മുന്നിൽ\nവര്‍ക്കല - LDF - I 12\nആറ്റിങ്ങല് -213 -LDF\nAlso Read Election Result Live | ഭരണത്തുടർച്ചയോ ഭരണമാറ്റമോ? LDF 44, UDF 27, NDA 2\nചിറയിന്‍കീഴ് - 159 LDF\nനെടുമങ്ങാട് - 33 - LDF\nവാമനപുരം - 98-LDF\nകഴക്കൂട്ടം - LDF - 32\nവട്ടിയൂര്‍ക്കാവ് - 29 2-LDF\nതിരുവനന്തപുരം - UDF- 136\nനേമം - BJP -98\nഅരുവിക്കര - 89 - UDF\nപാറശാല - LDF - 96\nകാട്ടാക്കട - LDF - 101\nകോവളം - UDF - 141\nനെയ്യാറ്റിന്‍കര -LDF 88\nതൊടുപുഴയിൽ പി ജെ ജോസഫ് 30 വോട്ടുകൾക്ക് മുന്നിൽ\nതൃക്കാക്കരയിൽ ഡോക്ടർ j ജേക്കബ് എൽഡിഎഫ് 30 വോട്ടിന് മുന്നിൽ\nനിലമ്പൂരിൽ പിവി അൻവർ 40 വോട്ടിന് മുന്നിൽ\nചെങ്ങനാശ്ശേരി LDF 15\nചെങ്ങന്നൂർ 30 വോട്ട്\nസജി ചെറിയാൻ മുന്നിൽ\nമലമ്പുഴയിൽ LDF - 44 lead\nബാലുശേരി എൽ.ഡി.എഫ് 38 ലീഡ്\nമട്ടന്നൂരിൽ കെ കെ ശൈലജ 61 വോട്ടിനു ലീഡ് ചെയ്യുന്നു\nകണ്ണൂരിൽ പാച്ചേനി 19 വോട്ടുകൾക്ക് ലീഡ് ചെയ്യുന്നു\nകൂത്തുപറമ്പിൽ യു ഡി എഫ് 12 വോട്ടുകൾക്ക് മുന്നിൽ\nപത്തനാപുരം. കെ ബി.ഗണേഷ് കുമാർ.56 വോട്ടിന് മുന്നിൽ\nഇരവിപുരം.എം.നൗഷാദ്. 62 വോട്ടിന് മുന്നിൽ\nFirst published: May 02, 2021, 08:33 IST\nKerala Assembly Election Result 2021kerala Assembly Polls 2021Kummanam RajasekharanMalayalam Live Newsmalayalam newsnews18 kerala


Sun Jul 05 2020 18:36:46 GMT+0530 (India Standard Time)\nവീടിന് സമീപത്തെ റബര് തോട്ടത്തില് രണ്ടിടങ്ങളിലായി മണ്ണില് കുഴിച്ചിട്ട സ്വര്‍ണാഭരണങ്ങള് സുരേന്ദ്രന് കാണിച്ചുകൊടുക്കുകയായിരുന്നു. കഴിഞ്ഞ ദിവസം നടത്തിയ ചോദ്യംചെയ്യലില് കാര്യങ്ങള് പിതാവിനും അറിയാമെന്ന രീതിയില് സൂരജ് മൊഴിനല്‍കിയിരുന്നു.\nNSH1 Jun 2020 5:59 PM GMT\nകൊല്ലം: അഞ്ചലില് ഏറം സ്വദേശിനി ഉത്ര പാമ്പുകടിയേറ്റ് കൊല്ലപ്പെട്ട സംഭവത്തില് ഭര്‍ത്താവ് സൂരജിന്റെ പിതാവും അറസ്റ്റിലായി. മണിക്കൂറുകള് നീണ്ട ചോദ്യംചെയ്യലിനൊടുവിലാണ് സുരേന്ദ്രനെ ക്രൈംബ്രാഞ്ച് അറസ്റ്റുചെയ്തത്. അച്ഛന് എല്ലാം അറിയാമെന്ന് സൂരജ് മൊഴി നല്‍കിയിരുന്നു. തുടര്‍ന്ന് സൂരജിന്റെ വീട്ടില് രാത്രിയില് ക്രൈംബ്രാഞ്ച് നടത്തിയ തെളിവെടുപ്പിനിടെ ഉത്രയുടെ സ്വര്‍ണാഭരണങ്ങള് കുഴിച്ചിട്ട നിലയില് കണ്ടെത്തി. പ്രതി സൂരജിന്റെ പിതാവ് സുരേന്ദ്രനാണ് സ്വര്‍ണം കാണിച്ചുകൊടുത്തത്. ഇതോടെ കേസില് സുരേന്ദ്രനെയും ക്രൈംബ്രാഞ്ച് അറസ്റ്റുചെയ്യുകയായിരുന്നു. രാത്രി എട്ടുമണിയോടെയാണ് ക്രൈംബ്രാഞ്ച് സംഘം സൂരജിന്റെ വീട്ടിലെത്തിയത്.\nസമീപപ്രദേശങ്ങളിലടക്കം തിരച്ചില് നടത്തിയിരുന്നു. ഒടുവില് വീടിന് സമീപത്തെ റബര് തോട്ടത്തില് രണ്ടിടങ്ങളിലായി മണ്ണില് കുഴിച്ചിട്ട സ്വര്‍ണാഭരണങ്ങള് സുരേന്ദ്രന് കാണിച്ചുകൊടുക്കുകയായിരുന്നു. കഴിഞ്ഞ ദിവസം നടത്തിയ ചോദ്യംചെയ്യലില് കാര്യങ്ങള് പിതാവിനും അറിയാമെന്ന രീതിയില് സൂരജ് മൊഴിനല്‍കിയിരുന്നു. ഇതിന്റെ അടിസ്ഥാനത്തില് ഇന്ന് രാവിലെ ക്രൈംബ്രാഞ്ച് സംഘം സുരേന്ദ്രനെ ചോദ്യംചെയ്തിരുന്നു. തുടര്‍ന്ന് അദ്ദേഹത്തെ കൊട്ടാരക്കരയില് കൊണ്ടുപോയി വിശദമായും ചോദ്യംചെയ്തു. അതിന് ശേഷമാണ് രാത്രി വൈകി വീട്ടിലെത്തിച്ചേര്‍ന്നത്. 37.5 പവന് സൂരജിന്റെ വീട്ടില്‍നിന്ന് കണ്ടെത്തിയതായാണ് വിവരം.\nസ്വര്‍ണം എത്രയുണ്ടെന്നും ഇതിന്റെ മൂല്യം തിട്ടപ്പെടുത്താനുമുള്ള പ്രവര്‍ത്തനങ്ങളടക്കം പുരോഗമിക്കുകയാണ്. കൊലപാതകത്തിന് മുമ്പ് ലോക്കറില്‍നിന്നെടുത്ത സ്വര്‍ണമാണ് ഇന്ന് കണ്ടെടുത്തതെന്നാണ് പോലിസ് സംശയിക്കുന്നത്. കേസില് ഒരാഴ്ചയ്ക്കിടെ രണ്ടാംതവണയാണ് ക്രൈംബ്രാഞ്ച് സംഘം തെളിവെടുപ്പ് നടത്തിയത്. ഫോറന്‍സിക്, റവന്യൂ സംഘങ്ങളും ക്രൈംബ്രാഞ്ചിനൊപ്പമുണ്ട്. സൂരജും ഉത്രയും താമസിച്ചിരുന്ന കിടപ്പുമുറി, ഉത്ര പാമ്പിനെ കണ്ട സ്റ്റെയര്‍കെയ്‌സ്, ടെറസ്സ്, പാമ്പിനെ സൂക്ഷിച്ച വീടിന്റെ പിന്‍വശം എന്നിവിടങ്ങളില്ലെല്ലാം സംഘം പരിശോധന നടത്തി.\nസൂരജിന്റെ അമ്മ രേണുക, സഹോദരി സൂര്യ എന്നിവരില്‍നിന്നും വിശദാംശങ്ങള് തേടിയിരുന്നു. അടൂരിലെ സ്വര്‍ണം സൂക്ഷിച്ചിരുന്ന ദേശസാത്കൃത ബാങ്ക് ലോക്കറും നേരത്തെ തുറന്നുപരിശോധിച്ചിരുന്നു. സൂരജിന്റെ അച്ഛന്റെ സാന്നിധ്യത്തിലായിരുന്നു ഈ പരിശോധനയും. ഇതിന് പിന്നാലെ വീണ്ടും വീട്ടിലെത്തി തെളിവെടുപ്പും ചോദ്യംചെയ്യലും തുടരുകയായിരുന്നു. ഒടുവിലാണ് സ്വര്‍ണം കുഴിച്ചിട്ട നിലയില് കണ്ടെത്തിയത്.\nanchal uthra murder case suraj father arrested crimebranch\n5 July 2020 12:59 PM GMT


പത്തനംതിട്ട : മണ്ഡല മകരവിളക്ക് തീര്‍ഥാടന കാലത്ത് നിലയ്ക്കലും പമ്പയിലും ശബരിമല സന്നിധാനത്തും 24 മണിക്കൂറും മുടക്കമില്ലാതെ വൈദ്യുതി ലഭ്യമാക്കുന്നത് കെഎസ്ഇബിയാണ്. പമ്പ മുതല് സന്നിധാനം വരെ വഴി വിളക്കുകള് സ്ഥാപിച്ചിട്ടുണ്ട്. മണ്ഡല മകരവിളക്ക് കാലത്ത് പ്രവര്‍ത്തിക്കുന്ന താല്‍ക്കാലിക കടകള്‍ക്ക് വൈദുതി ലഭ്യമാക്കിയിട്ടുണ്ട്. ശബരിമലയില് പ്രവര്‍ത്തിക്കുന്ന വിവിധ വകുപ്പുകള്‍ക്കും സേവനം നല്‍കുന്നുണ്ടെന്ന് സന്നിധാനം കെഎസ്ഇബി ഓഫീസ് അസിസ്റ്റന്‍ഡ് എന്‍ജിനീയര് ബിനുകുമാര് പറഞ്ഞു.\nപമ്പ ത്രിവേണി സബ് സ്റ്റേഷനില് നിന്നും ഏരിയല് ബഞ്ചഡ് കേബിള് വഴിയാണ് വൈദുതി സന്നിധാനം സെക്ഷന് ഓഫീസില് എത്തിക്കുന്നത്. സാധാരണ സമയങ്ങളില് രണ്ട് ലൈന്‍മാന് മാത്രമുള്ള ഇവിടെ മണ്ഡലകാലം ആരംഭിക്കുന്നതോടെ ജീവനക്കാരുടെ എണ്ണം കൂട്ടും. ഈ വര്‍ഷം കോവിഡ് മാനദണ്ഡനങ്ങള് പാലിച്ചുകൊണ്ട് 18 ജീവനക്കാരെ നിയമിച്ചിട്ടുണ്ട്. ഓരോ ആഴ്ചയും ഇവരെ മാറ്റിക്കൊണ്ടിരിക്കും.\nസന്നിധാനത്തെ കെഎസ്ഇബി ഓഫീസ് അസിസ്റ്റന്‍ഡ് എന്‍ജിനീയറുടെയും പമ്പത്രിവേണിയിലെ ഓഫീസ് സബ് എന്‍ജിനിയറുടെയും നിയന്ത്രണത്തിലാണ് പ്രവര്‍ത്തിക്കുന്നത്. സന്നിധാനം, മരക്കൂട്ടം, പാണ്ടിത്താവളം, നീലിമല, അപ്പാച്ചിമേട്, മാളികപ്പുറം എന്നിവിടങ്ങളില് മുഴുവന് സമയവും കെഎസ്ഇബി ഉദ്യോഗസ്ഥരുടെ സേവനം ലഭ്യമാക്കുന്നുണ്ട്.


US Student visa | യൂ എസിൽ വിദേശ വിദ്യാർത്ഥികളുടെ എണ്ണത്തിൽ ഇന്ത്യ രണ്ടാം സ്ഥാനത്ത് - Malayalivartha.com Widgets Magazine\n15 NOVEMBER 2017 11:17 PM IST\nന്യൂയോർക്ക് ∙ അമേരിക്കയിൽ വിദ്യാഭ്യാസം നടത്തുന്ന വിദേശ വിദ്യാർഥികളുടെ എണ്ണത്തിൽ ഇന്ത്യ രണ്ടാം സ്ഥാനത്താണെന്ന് ഇന്റർ നാഷണൽ എഡ്യുക്കേഷൻ, യുഎസ് ഡിപ്പാർട്ട്മെന്റ് ഓഫ് സ്റ്റേറ്റ് ബ്യൂറോ ഓഫ് എഡുക്കേഷണൽ ആന്റ് കൾച്ചറൽ അഫയേഴ്സ് നവംബർ 13 ന് പുറത്തു വിട്ട റിപ്പോർട്ടിൽ ചൂണ്ടിക്കാണിക്കുന്നു.\nയുഎസ് വിദേശ വിദ്യാർത്ഥികളുടെ എണ്ണത്തിൽ ചൈനയാണ് ഒന്നാം സ്ഥാനത്തെന്ന് ഇൻസ്റ്റിറ്റ്യൂട്ട് ഓഫ് ഇന്റർ നാഷണൽ എഡുക്കേഷൻ പോളിസി ആന്റ് പ്രാക്ടീസ് ഗവേഷണ ചുമതല വഹിക്കുന്ന രാജിക ഭണ്ഡാരി പറഞ്ഞു. 2016– 2017 അധ്യായനവർഷത്തിൽ വിദേശ വിദ്യാർത്ഥികളുടെ എണ്ണത്തിൽ3ശതമാനം വർധനവുണ്ടായിട്ടുണ്ടെന്നും ഇത് സർവ്വകാല റിക്കാർഡാണെന്നും ഭണ്ഡാരി പറഞ്ഞു.\nഇപ്പോൾ 1.08 മില്യൺ വിദേശ വിദ്യാർത്ഥികളാണ് അമേരിക്കയിൽ ഉപരി പഠനത്തിനായി എത്തിയിരിക്കുന്നത്. 2016 ൽ വിദേശ വിദ്യാർത്ഥികളിൽ നിന്ന് 39 ബില്യൺ ഡോളറിന്റെ വരുമാനമാണ് അമേരിക്കൻ ഖജനാവിൽ എത്തിയിട്ടുള്ളത്. 200 രാജ്യങ്ങളിൽ നിന്നുള്ള വിദ്യാർത്ഥികൾ ഇവിടെ പഠനം നടത്തുന്നുണ്ട്.\n2015– 2016 ൽ 165,918 വിദ്യാർത്ഥികൾ ഇന്ത്യയിൽ നിന്നും എത്തിയപ്പോൾ 2016– 2017 ൽ 12 ശതമാനം വർധിച്ചു. 186267 പേരാണ് ഇവിടെ എത്തിയത്.\nഅമേരിക്കയില് നിലവില് 4,700 സര്‍വ്വകലാശാലകളും കോളേജുകളുമാണുളളത്. 78 ശതമാനം വിദ്യാര്‍ഥികള്‍ക്കും സയന്‍സ്, ടെക്നോളജി, എഞ്ചിനീയറിങ്, മാത്തമറ്റിക്സ് എന്നീ വിഷയങ്ങളിലാണ് താല്‍പ്പര്യം.\nUS എഫ് വണ് വിസ എന്ന പേരില് അറിയപ്പെടുന്ന സ്റ്റുഡന്റ് വിസ നടപടിക്രമങ്ങള് ലളിതവും സുതാര്യവുമാണെന്ന് ചെന്നൈ യു.എസ് കോണ്‍സുലേറ്റിലെ ഓവര്‍സ്ട്രീറ്റ് കോണ്‍സുലര് ചീഫ് ചാള്‍സ് ല്യൂമ പറയുന്നു. വിദ്യാര്‍ഥികള് ശരിയായ രേഖകളും സത്യസന്ധവുമായ കാര്യങ്ങളും വിസാ ഓഫീസറുമായി തുറന്നു പങ്കുവെക്കേണ്ടത് അനിവാര്യമാണ്. കൂടാതെ വിസയ്ക്ക് അപേക്ഷിക്കുന്നവര് പഠനസംബന്ധമായ കാര്യങ്ങളും ഭാവിപരിപാടികളും വിസ ഓഫീസര്‍മാരെ വ്യക്തമായി ധരിപ്പിക്കണം. അര്‍ഹതപ്പെട്ടവരെ നിരസിക്കുന്ന ഒരേര്‍പ്പാടും വിസ നടപടിക്രമങ്ങളില് ഇല്ലെന്നും ചാള്‍സ് വ്യക്തമാക്കുന്നു.\n56.3 ശതമാനം ബിരുദപഠനത്തിനും 11.8 ശതമാനം അണ്ടർ ഗ്രാജ്വേറ്റിനും 30.7 ശതമാനം പോസ്റ്റ് ഗ്രാജ്വേറ്റ് പഠനത്തിനുമാണ് അമേരിക്കയിൽ ഉള്ളത്.\nഅമേരിക്കയിൽ നിന്നും കഴിഞ്ഞ വർഷം 4,438 വിദ്യാർത്ഥികൾ ഇന്ത്യയിൽ പഠനത്തിനായി എത്തിയപ്പോൾ ഈ അധ്യായനവർഷം 4,181 പേരാണ് എത്തിയിരിക്കുന്നത് 5.8 ശതമാനം കുറവ്.


പരസ്പര സമ്മതത്തോടെയുള്ള ബന്ധത്തെ പ്രായത്തിന്റെ കള്ളിയിൽ നിറുത്തി ഒരാളേ ഇരയും മറ്റേയാളേ കുറ്റവാളിയുമാക്കുന്ന പരിപാടി ഇനിയെങ്കിലും നിറുത്തണം - Boolokam\nHome sex and law പരസ്പര സമ്മതത്തോടെയുള്ള ബന്ധത്തെ പ്രായത്തിന്റെ കള്ളിയിൽ നിറുത്തി ഒരാളേ ഇരയും മറ്റേയാളേ കുറ്റവാളിയുമാക്കുന്ന പരിപാടി ഇനിയെങ്കിലും...\nപരസ്പര സമ്മതത്തോടെയുള്ള ബന്ധത്തെ പ്രായത്തിന്റെ കള്ളിയിൽ നിറുത്തി ഒരാളേ ഇരയും മറ്റേയാളേ കുറ്റവാളിയുമാക്കുന്ന പരിപാടി ഇനിയെങ്കിലും നിറുത്തണം\nTC Rajesh Sindhu\nപരസ്പര സമ്മതത്തോടെയുള്ള ബന്ധത്തെ പ്രായത്തിന്റെ കള്ളിയിൽ നിറുത്തി ഒരാളേ ഇരയും മറ്റേയാളേ കുറ്റവാളിയുമാക്കുന്ന പരിപാടി ഇനിയെങ്കിലും നിറുത്തണം. പോലീസ് നിയമമേ നോക്കൂ. അതിനനുസരിച്ച് മറ്റുള്ളവർ തുള്ളേണ്ടതുണ്ടോയെന്നും യാഥാർഥ്യ ബോധത്തോടെ കാര്യങ്ങളെ സമീപിക്കുകയല്ലേ വേണ്ടതെന്നുമാണ് എന്റെ ചോദ്യം. പരസ്പര സമ്മതത്തോടെ ആൺകുട്ടിക്കും പെൺകുട്ടിക്കും ലൈംഗിക ബന്ധത്തിലേർപ്പെടാനുള്ള പ്രായം ശരീര ശാസ്ത്രം അനുവദിക്കും വിധത്തിൽ പുനർനിർണയിക്കണം. 14-ാമത്തെ വയസ്സിൽ രണ്ടുപേർക്ക് ബന്ധപ്പെടാമെന്നാണ് പറയുന്നതെങ്കിൽ പ്രായമതാക്കണം. ആ പ്രായപരിധിക്കുള്ളിൽ സമ്മതത്തോടെ നടക്കുന്ന ഏതു ബന്ധപ്പെടലിനേയും ബന്ധമായിത്തന്നെ അംഗീകരിക്കണം, ബലാൽസംഗമാക്കരുത്. ഇരുവരും ചേർന്ന് ലൈംഗികത ആസ്വദിച്ചെങ്കിൽ, ആണായതുകൊണ്ടുമാത്രം ഒരാൾമാത്രം തെറ്റുകാരനാകുന്നത് ശരിയായ രീതിയല്ല.\nപീഡോഫീലുകളെ ന്യായീകരിക്കാനില്ല. ഇവിടെ വിഷയം അതല്ലതാനും. അധികാരം, പണം, സ്വാധീനം തുടങ്ങി പലവിധ കാരണങ്ങളാലും ഭയപ്പെടുത്തിയും ഒരു പെൺകുട്ടിയെ, സ്ത്രീയെ ഒരു തവണയോ അതിലേറെയോ ലൈംഗികബന്ധത്തിനു നിർബന്ധിച്ചാൽ, അതു സാധ്യമായാൽ ബലാൽസംഗം തന്നെയാണ്. പക്ഷേ, ജൈവികമായ ചോദനയ്ക്കു വിധേയമായി ഇരുവരും സമ്മതത്തോടെ അതു ചെയ്താൽ ബലാൽസംഗത്തിന്റെ കള്ളിയിൽപെടുത്തുന്നത് നിയമപരമായി ശരിയാണ്, ശാസ്ത്രീയമായി ശരിയാണോ എന്നു ചിന്തിക്കേണ്ടതുണ്ട്.\n14 വയസ്സുള്ള പെൺകുട്ടിയും 16 വയസ്സുള്ള ആൺകുട്ടിയുമാണ് ഈ വാർത്തയിലെ കഥാപാത്രങ്ങൾ. ഇരുവരും അയൽവാസികളും ബന്ധുക്കളും. പലതവണ പെൺകുട്ടി ‘ബലാൽസംഗം’ ചെയ്യപ്പെട്ടുവെന്നാണ് കേസ്! കേസ് പോക്‌സോയാണ്. ഇരുവരും പരസ്പര സമ്മതത്തോടെ ദീർഘനാളായി ബന്ധപ്പെട്ടു വരികയാണെങ്കിലും പ്രായപൂർത്തിയാകാത്ത ആ പയ്യൻ പോക്‌സോ ചുമത്തി ശിക്ഷിക്കപ്പെടുമെന്നതാണ് സ്ഥിതി. രണ്ടു മാസം മുൻപ് ഇതേ പോലീസ് സ്‌റ്റേഷൻ പരിധിയിൽ 18കാരനിൽ നിന്ന് അയൽവാസിയായ പതിനേഴുകാരി ഗർഭം ധരിച്ച കാര്യവും പറയുന്നുണ്ട്. അതിലും ആ ചെറുപ്പക്കാരൻ പോക്‌സോ പ്രകാരം അകത്തുപോകും. ഏതാനും മാസം മുൻപ് കട്ടപ്പനയിൽ ഒരു പെൺകുട്ടി ആത്മഹത്യ ചെയ്യുകയും പോക്‌സോ പ്രകാരം അറസ്റ്റിലായ കാമുകൻ ജയിൽ മുറിയിൽ മരിക്കുകയും ചെയ്ത സംഭവത്തേയും ഇതുമായി ചേർത്തുവായിക്കണം.\nഇവിടെ രണ്ടുകേസിലും പെൺകുട്ടികൾ ഗർഭിണികളായിരുന്നില്ലെങ്കിൽ ഈ ലൈംഗിക ബന്ധത്തിന്റെ കഥ പുറത്താരും അറിഞ്ഞെന്നുകൂടി വരില്ല. ആരോഗ്യകരമായ ലൈംഗിക ബന്ധത്തെപ്പറ്റി കൗമാരക്കാരെ ബോധവൽക്കരിക്കുകയും കോണ്ടത്തിന്റെ ഉപയോഗത്തെപ്പറ്റി അവരെ മനസ്സിലാക്കിക്കുകയുമാണ് ചെയ്യേണ്ടത്. പതിനഞ്ചു വയസ്സുള്ള ഒരു പെൺകുട്ടി അതേ പ്രായത്തിലുള്ള തന്റെ ബോയ് ഫ്രണ്ടിനെ വീട്ടിലേക്കു വിളിച്ചുവരുത്തുമ്പോൾ കയ്യിലൊരു കോണ്ടം കൂടി കരുതിയേക്കണം എന്ന് ഉപദേശിച്ച സംഭവം എനിക്കറിയാം. എല്ലാ കുട്ടികൾക്കും ആ അറിവ് ഉണ്ടാക്കുകയാണ് വേണ്ടത്. ഒപ്പം പ്രായത്തിന്റെ കള്ളി വിശാലമാക്കുകയും. കടയിൽപോയി കോണ്ടം വാങ്ങാനുള്ള പേടി വിവാഹിതരായവർക്കുപോലും ഉണ്ടെന്നിരിക്കെ കൗമാരക്കാരായ കുട്ടികൾ അതെങ്ങനെ പോയി വാങ്ങാനാണ്? വാങ്ങിയാൽതന്നെ അതും വേണമെങ്കിൽ പോക്‌സോ പ്രകാരം ഒരു തെളിവായി ഉപയോഗിക്കപ്പെടുകയും ചെയ്‌തേക്കാം.\nകൗമാരക്കാരായ കുട്ടികൾ പ്രണയച്ചുഴിയിൽ വീഴുമ്പോൾ പലപ്പോഴും അവരെ അതിൽ നിന്നു കരകയറ്റാൻ കൗൺസിലിംഗിനു വിധേയമാക്കാറുണ്ട്. ഇത്തരത്തിൽ പെൺകുട്ടികളോട് സംസാരിക്കുമ്പോൾ ലൈംഗിക ബന്ധത്തെപ്പറ്റി ചോദിക്കാൻ മടിക്കാറുണ്ടെന്നും, അഥവാ അവർ അത്തരമൊരു പോയിന്റിലേക്കു വന്നാൽ പറയാൻ പ്രോൽസാഹിപ്പിക്കാറുമില്ലെന്നാണ് ഒരു മാനസികാരോഗ്യവിദഗ്ദ്ധൻ സമീപനാളിൽ എന്നോടു പറഞ്ഞത്. പെൺകുട്ടിയുടെ സമ്മതത്തോടെയുണ്ടായ ലൈംഗിക ബന്ധങ്ങളുടെ കാര്യത്തിലാണിത്, ബലമായുള്ള ബന്ധപ്പെടലിലല്ല ഇത്. കാരണം, ലൈംഗിക ബന്ധത്തിൽ സമ്മതത്തോടെ ഏർപ്പെട്ടുവെന്നു പെൺകുട്ടി പറഞ്ഞാലും അത് നിയമപ്രകാരം പോക്‌സോയാണ്. ആ വിവരം നിയമത്തിനു മുന്നിൽ മറച്ചു വയ്ക്കാൻ പാടില്ല. പകരം പോലീസിനെ വിവരമറിയിക്കുകയും പെൺകുട്ടിയുമായി സമ്മതത്തോടെ ബന്ധപ്പെട്ടയാളെ, കൗമാരക്കാരനാണെങ്കിൽപോലും പോക്‌സോ പ്രകാരം പിടിച്ച് അകത്തിടുകയും വേണം. അല്ലെങ്കില് കേട്ടയാള് കുടുങ്ങും.\nഇത് ചിലപ്പോൾ ആൺകുട്ടിയെ മാത്രമല്ല, ആ പെൺകുട്ടിയേയും മാനസ്സികമായി തകർത്തേക്കാമെന്നും അതുകൊണ്ടുതന്നെ അത്തരമൊരു പോയിന്റിലേക്ക് ആവശ്യമില്ലാതെ കടക്കാറില്ലെന്നുമാണ് അദ്ദേഹം പറഞ്ഞത്. ഒന്നു കെട്ടിപ്പിടിച്ചാലോ ഉമ്മവച്ചാലോ പ്രായം നോക്കി കുറ്റമാക്കി മാറ്റുന്ന അപരിഷ്‌കൃത രീതിയാണ് ഇന്ന് നാം പിന്തുടരുന്നത്. ആൺകുട്ടിയും പെൺകുട്ടിയും തമ്മിലുള്ള ബന്ധത്തെ എന്തോ വലിയ കുറ്റകൃത്യമായി കാണുന്ന അധ്യാപകരും ചില രക്ഷിതാക്കളും ഇതിൽ ഉത്തരവാദികളാണ്. ലൈംഗിക വിദ്യാഭ്യാസമെന്നത് ഹൈസ്‌കൂൾ തലത്തിൽതന്നെ ഉൾപ്പെടുത്തണം. സുവോളജി ബിരുദക്കാർ മാത്രം പഠിക്കേണ്ട ഒന്നല്ല അത്.\nലൈംഗികതയെന്നത് കുറ്റമല്ല, ശരീരം ആവശ്യപ്പെടുന്ന ഒന്നാണ്. അതിനെ നിയമംകൊണ്ട് നിയന്ത്രിക്കാൻ ശ്രമിക്കുന്നത് ശരിയല്ല. അതിന്റെ വരുംവരായ്കകളെപ്പറ്റി കുട്ടികളെ പറഞ്ഞു മനസ്സിലാക്കുകയും ലൈംഗികാവയവങ്ങളുടെ ഉൾപ്പെടെ പ്രവർത്തനങ്ങളെപ്പറ്റി പഠിപ്പിക്കുകയും പരസ്പരം ബഹുമാനിക്കാൻ പ്രേരിപ്പിക്കുകയും വേണം. അല്ലാതെ പോക്‌സോ ചുമത്തി ഒരാളെമാത്രം പിടിച്ച് അകത്തിടുകയല്ല വേണ്ടത്. ആൺകുട്ടിയെ ശിക്ഷിച്ചുവെന്നു കരുതി സംഭവിച്ചതൊന്നും ഇല്ലാതാകുകയില്ല. പ്രായപൂർത്തിയായാൽ ആ രണ്ടുപേർക്കും വേണമെങ്കിൽ വിവാഹിതരായി ഒരുമിച്ചു ജീവിക്കാം. ഈ ഒരു കേസിലൂടെ ആ സാധ്യതയും അടച്ച് ആ പെൺകുട്ടിയുടെ ജീവിതവും ശാശ്വതമായി നശിപ്പിക്കുകയാണ് ഇപ്പോഴത്തെ നിയമം ചെയ്യുന്നത്..\nPrevious articleമേൽപ്പാലം തള്ളി തുറന്നവർക്കിരിക്കട്ടെ കുതിരപ്പവൻ\nNext articleവാക്സിനുകൾ വരുമ്പോൾ എന്ത് സംഭവിക്കും ?\nഒടുവിൽ ഈ ശീലം ഇവരെ കൊണ്ടുചെന്നെത്തിക്കുന്നത് ഷണ്ഡത്വത്തിലേക്കായിരിക്കും\nപുരുഷനെ വേറിട്ടൊരു രതിസുഖം അറിയിക്കാന് ആഗ്രഹിക്കുന്ന സ്ത്രീകള് വായിച്ചിരിക്കാൻ


Harbhajan, Smith and Kedar haveabase price of Rs2crore; IPL star auction today - Samakalika Malayalam\nഹര്‍ഭജനും സ്മിത്തിനും കേദാറിനും രണ്ട് കോടി അടിസ്ഥാന വില; ഐപിഎല് താര ലേലം ഇന്ന്\nBy സമകാലിക മലയാളം ഡെസ്‌ക് | Published: 18th February 2021 10:14 AM |\nLast Updated: 18th February 2021 10:17 AM | A+A A- |\nകൊച്ചി: ഇന്ത്യന് പ്രീമിയര് ലീഗ് ക്രിക്കറ്റ് പോരാട്ടത്തിന്റെ താര ലേലം ഇന്ന്. ചെന്നൈയില് ഇന്ന് മൂന്ന് മണിക്കാണ് ലേലം ആരംഭിക്കുന്നത്.\n164 ഇന്ത്യന് താരങ്ങള് ഉള്‍പ്പെടെ 292 പേരാണു മിനി ലേലത്തില് പങ്കെടുക്കുന്നത്. എട്ട് ടീമുകളിലായി പരമാവധി 61 താരങ്ങള്‍ക്ക് അവസരമൊരുങ്ങും. വിദേശ താരങ്ങളില് നിന്ന് 22 പേര്‍ക്കാണു ടീമുകളുടെ വിളിയെത്തുക.\nതാര ലേലത്തിനു മുന്നോടിയായി എട്ട് ടീമുകളും ചേര്‍ന്ന് 139 താരങ്ങളെയാണ് നിലനിര്‍ത്തിയത്. 57 താരങ്ങളെ റിലീസ് ചെയ്തു. ലേലത്തില് ഏറ്റവുമധികം തുകയുമായെത്തുന്ന ടീം പഞ്ചാബ് കിങ്‌സാണ്. അഞ്ച് വിദേശ താരങ്ങളുള്‍പ്പെടെ ഒന്‍പത് കളിക്കാരെ തേടുന്ന കിങ്‌സിന് 53.2 കോടി രൂപ ലേലത്തില് ചെലവഴിക്കാം.\nമലയാളി താരം സഞ്ജു സാംസണ് നായകനാകുന്ന രാജസ്ഥാന് റോയല്‍സാണു ലേലത്തുകയില് രണ്ടാമത്; 37.85 കോടി. മൂന്ന് വിദേശ താരങ്ങളുള്‍പ്പെടെ ഒന്‍പത് പേര്‍ക്കാകും റോയല്‍സിന്റെ വിളിയെത്തുക.\n35.4 കോടിയുള്ള ബംഗളൂരു റോയല് ചാലഞ്ചേഴ്‌സാണു മൂന്നാം സ്ഥാനത്ത്. ലേലത്തില് ഏറ്റവും കൂടുതല് കളിക്കാരെ തേടുന്ന ടീമും ബംംഗളൂരുവാണ്. ഡല്‍ഹിയില് നിന്നു രണ്ട് താരങ്ങളെ (ഓസീസ് ഓള്‍റൗണ്ടര് ഡാനിയല് സാംസും ഹര്‍ഷല് പട്ടേലും) ട്രേഡിങ് വിന്‍ഡോയിലൂടെ സ്വന്തമാക്കിയിട്ടുള്ള ബംഗളൂരുവിന് ഇനി 11 പേരെക്കൂടി കൂടെക്കൂട്ടാം. ഇതില് മൂന്ന് വിദേശ താരങ്ങളും ഉള്‍പ്പെടുന്നു.\nകാര്യമായ മാറ്റങ്ങള്‍ക്കു ശ്രമിക്കാത്ത രണ്ട് ടീമുകള് ഹൈദരാബാദും കൊല്‍ക്കത്തയുമാണ്. നിലവിലെ ടീം ഏറെക്കുറെ നിലനിര്‍ത്തിയ ഇരു സംഘങ്ങളും അഞ്ച് താരങ്ങളെ മാത്രമേ റിലീസ് ചെയ്തിട്ടുള്ളൂ. നിലവിലെ ജേതാക്കളായ മുംബൈ ഇന്ത്യന്‍സിന്റെ വിദേശനിരയിലാണു പ്രകടമായ മാറ്റം. മുംബൈ ഒഴിവാക്കിയ ഏഴില്5പേരും വിദേശ താരങ്ങള്.\ncricket ക്രിക്കറ്റ് ഇന്ത്യന് പ്രീമിയര് ലീഗ് താര ലേലം ഇന്ത്യന് താരങ്ങള്


Marunadanmalayali Election Prediction Contest | തെരഞ്ഞെടുപ്പ് പ്രവചന മത്സരം ഇന്ന് അർദ്ധരാത്രി വരെ മാത്രം അവസരം; നിങ്ങളുടെ പ്രതീക്ഷകൾ എഴുതി ആലപ്പുഴയിലെ റിസോർട്ടിൽ താമസം ഉറപ്പിക്കൂ - MarunadanMalayalee.com\nMay 18, 201609:42 AM IST Permalink\nതിരുവനന്തപുരം: മറുനാടൻ മലയാളിയും കേരളത്തിലെ പ്രമുഖ ബിൽഡറുമായ മിർ റിയലറ്റേഴ്‌സും ചേർന്ന് നടത്തുന്ന തെരഞ്ഞെടുപ്പ് പ്രവചന മത്സരത്തിൽ പങ്കെടുക്കാൻ താൽപ്പര്യം ഉള്ളവർക്ക് ഇന്ന് കൂടി പങ്കെടുക്കാം. ഇതുവരെ പങ്കെടുത്തവർക്ക് അവരുടെ ഉത്തരം എഡിറ്റ് ചെയ്തു മാറ്റാനും സൗകര്യം ഉണ്ട്. എല്ലാ ഉത്തരവും ശരിയാക്കുന്ന അഞ്ച് പേർക്കോ ഏറ്റവും കൂടുതൽ ഉത്തരങ്ങൾ ശരിയാക്കുന്ന അഞ്ച് പേർക്കോ ആലപ്പുഴയിലെ കായലോരം റിസോർട്ടിൽ ഒരു ദിവസം കുടുംബസമേതം സൗജന്യമായി താമസിക്കാനുള്ള അവസരമാണ് സമ്മാനമായി നൽകുക.\nഇന്ന് അർദ്ധ രാത്രി 12 മണി വരെയാണ് നിങ്ങൾക്ക് അഭിപ്രായങ്ങൾ രേഖപ്പെടുത്താൻ അവസരം ഉണ്ടാകുക. ഈ വാർത്തയ്‌ക്കൊപ്പം നൽകിയിരിക്കുന്ന ലിങ്കിൽ ക്ലിക്ക് ചെയ്തു കാണുന്ന ഫോമിലെ 15 ചോദ്യങ്ങൾക്ക് ടിക്ക് ചെയ്യുകയാണ് വേണ്ടത്. ഇതുവരെ നൂറ് കണക്കിന് പേർ രജിസ്റ്റർ ചെയ്തു കഴിഞ്ഞു. എക്‌സിറ്റ് പൊളിറ്റിന് ശേഷം നിങ്ങളുടെ നിലപാടിന് മാറ്റം വന്നിട്ടുണ്ടെങ്കിൽ അതും പ്രതിഫലിപ്പിക്കാം.\nആരായിരിക്കും ഈ തെരഞ്ഞെടുപ്പിൽ അധികാരത്തിൽ എത്തുക? എൽഡിഎഫോ അതോ യുഡിഎഫോ? അതോ അട്ടിമറിയിലൂടെ എൻഡിഎ തന്നെ അധികാരത്തിൽ എത്തുമോ? ബിജെപി അക്കൗണ്ട് തുറക്കുമോ? തുറന്നാൽ തന്നെ എത്ര സീറ്റ് പിടിക്കും? കുമ്മനവും രാജഗോപാലും ജയിക്കുമോ? തുടങ്ങിയ 15ഓളം ചോദ്യങ്ങളായിരുന്നു മറുനാടൻ മലയാളി വായനക്കാരോടായി ഉന്നയിച്ചത്. എല്ലാ ചോദ്യങ്ങൾക്കും വ്യത്യസ്തമായ ഉത്തരങ്ങൾ നൽകിയിട്ടുണ്ട്. അവയിൽ നിങ്ങൾക്ക് ശരിയെന്ന് തോന്നുന്നതിൽ ക്ലിക്ക് ചെയ്തു സബ്മിറ്റ് ചെയ്യുകയാണ് നിങ്ങൽ ചെയ്യേണ്ടത്. എന്താണ് പറഞ്ഞത് എന്ന് ഓർത്തിരിക്കാൻ കുറച്ച് വായിക്കുകയോ പ്രിന്റ് ചെയ്ത് വെക്കുകയോ ചെയ്യുക. ഇങ്ങനെ ലഭിക്കുന്ന എല്ലാ ഉത്തരങ്ങളും പരിശോധിച്ച ശേഷം എല്ലാം ശരിയാക്കിയവരോ ഏറ്റവും കൂടുതൽ ശരിയാക്കിയവരോ ആയ അഞ്ച് പേർക്ക് സമ്മാനം നൽകും.\nപ്രവചന മത്സരത്തിന്റെ തുടക്കം മുതൽ ആവേശകരമായ പിന്തുണയാണ് ലഭിച്ചത്. ഒരു ദിവസം മാത്രം പ്രതികരിച്ചത് 10,620 പേരായിരുന്നു. ഇതിൽ ഭൂരിപക്ഷം പേരും എൽഡിഎഫ് ഭരണമാണ് പ്രവചിച്ചത്. വോട്ടിങ് കഴിഞ്ഞതിന് ശേഷം നടത്തിയ പോളിംഗിൽ ഇതിൽ കേരളത്തിൽ അധികാരത്തിൽ എത്തുന്നത് ഏത് കക്ഷി ആവുംഎന്ന ചോദ്യത്തിന് 78.8 ശതമാനം പേരും എൽഡിഎഫ് എന്നാണ് ആദ്യം ഉത്തരം നൽകിയത്. യുഡിഎഫിന് 19.7ശതമാനം വോട്ടും കിട്ടി. അതായത് വോട്ടെടുപ്പിൽ പങ്കെടുത്ത 10620 പേരിൽ 8370 പേരും ഇടതുപക്ഷത്തിന് അനുകൂലമായി വോട്ട് ചെയ്തു. 2090 പേർ മാത്രമാണ് യുഡിഎഫ് ഭരണം പ്രവചിച്ചത്. 160 പേർ ബിജെപി മുന്നണിക്ക് അനുകൂലമാണ് എന്ന ഉത്തരവും നൽകി.\nഇതുവരെ പ്രവചന മത്സരത്തിൽ പങ്കെടുക്കാതിരുന്നവർക്ക് ഒരിക്കൽ കൂടി പങ്കെടുക്കാനുള്ള അവസരമാണ് ഇതോടെ ഒരുങ്ങുന്നത്. ശരിയുത്തരം നൽകുന്നവരിൽ നിന്നും തിരഞ്ഞെടുക്കുന്ന അഞ്ച് പേർക്കാണ് ആലപ്പുഴയിലെ പുന്നമട കായലിന് സമീപത്തായി സ്ഥിതി ചെയ്യുന്ന ഫോർ സ്റ്റാർ റിസോർട്ടായ കായലോരത്തിൽ ഒരു ദിവസം കുടുംബ സമേതം താമസിക്കാനുള്ള സൗജന്യ അവസരം നൽകുക. കായലിന്റെ തീരത്ത് സ്ഥിതി ചെയ്യുന്ന അത്യാധുനിക സൗകര്യങ്ങൾ ഉള്ള ആഡംബര റിസോർട്ട് ആണ് കായലോരം. ഒരിക്കൽ പോയാൽ സന്ദർശിക്കുന്നവർക്ക് മറക്കാനാവാത്ത അനുഭവമാണ് കായലോരം നൽകുക. സ്വിമ്മിങ് പൂളും റെസ്റ്റോറന്റും അടങ്ങുന്ന കായലോരത്തിൽ വരുന്ന ഒരു വർഷത്തിനകം എന്നെങ്കിലും സൗകര്യപ്രദമായ ദിവസം താമസിക്കാം.\nഎന്നാൽ സമ്മാനാർഹർ മുൻകൂട്ടി ബുക്ക് ചെയ്തു വേണം താമസം ഉറപ്പിക്കാൻ. എല്ലാ മുറികൾക്കും അഡ്വാൻസ്ഡ് ബുക്കിങ് ഉള്ള ദിവസം ലഭിച്ചെന്ന് വരില്ല. എന്നാൽ സമ്മാന ജേതാവിന് കൂടി സൗകര്യപ്രദമായ ഒരു ദിവസം നൽകുന്നതാവും. ഹോട്ടലുകളും റിസോർട്ടുകളും വിജയകരമാക്കുകയാണ് മിർ ഹോട്ടൽസ് ആൻഡ് റിസോർട്സിന്റെ ലക്ഷ്യം. മിർ ഹോട്ടൽസിന്റെ ഏറ്റവും മികച്ച റിസോർട്ടുകളിലൊന്നാണ് ആലപ്പുഴയിലെ കായലോരം ഹെരിറ്റേജ് റിസോർട്ട്.


കാള് മാര്‍ക്‌സിന്റെ ചിന്തകളും ഇസ്ലാമിക നവോത്ഥാന ആശയങ്ങളും പച്ചപിടിച്ച മണ്ണ് എന്ന സവിശേഷത കേരളത്തിനുണ്ട്. ഈ സാമ്യതയെ താങ്കള് എങ്ങനെ വിലയിരുത്തുന്നു? മാര്‍ക്‌സിയന് ചിന്തകളോടുള്ള കേരളീയ മുസ്‌ലിം സമൂഹത്തിന്റെ സമീപനം എന്തായിരുന്നു?\nജാതീയത ശക്തമായിരുന്ന കേരളത്തില് പക്ഷേ, ജന്മിത്തവും ഫ്യൂഡലിസവും ഇന്ത്യയുടെ ഇതര ഭാഗങ്ങളെ അപേക്ഷിച്ച് ശക്തമായിരുന്നില്ല. ക്രൈസ്തവ മിഷനറിമാരുടെ ശ്രമഫലമായി സാക്ഷരതയും വിദ്യാഭ്യാസവും പ്രചരിച്ചതും ശ്രീനാരായണഗുരു, അയ്യങ്കാളി, സഹോദരന് അയ്യപ്പന്, വക്കം മൗലവി, സ്വദേശാഭിമാനി രാമകൃഷ്ണപിള്ള മുതലായ നവോത്ഥാന നായകരുടെ അക്ഷീണ പോരാട്ടത്തിന്റെ സ്വാധീനവും കേരളത്തെ പ്രബുദ്ധമാക്കുന്നതില് നിര്‍ണായക പങ്കു വഹിച്ചു. ബ്രിട്ടീഷ് സാമ്രാജ്യത്വത്തിനും ജന്മിത്തത്തിനുമെതിരെ മലബാറിലെ മാപ്പിളമാര് നടത്തിയ കലാപവും അവിസ്മരണീയമായ ചരിത്ര സംഭവമാണ്. ഇപ്രകാരം വളക്കൂറുള്ള മണ്ണിലാണ് മാര്‍ക്‌സിസം സാവധാനം വേരൂന്നിയത്. ദേശീയ സ്വാതന്ത്ര്യ സമര പ്രസ്ഥാനത്തിലെ സോഷ്യലിസ്റ്റ് ധാരയാല് സ്വാധീനിക്കപ്പെട്ട ഇ.എം.എസ് നമ്പൂതിരിപ്പാടും മുഹമ്മദ് അബ്ദുര്‍റഹ്മാന് സാഹിബും കെ.പി.സി.സിയുടെ യഥാക്രമം പ്രസിഡന്റും സെക്രട്ടറിയുമായി തെരഞ്ഞെടുക്കപ്പെട്ടത് മാര്‍ക്‌സിസ്റ്റ് വളര്‍ച്ചയില് സുപ്രധാന പങ്കുവഹിച്ചതും എടുത്തുപറയേണ്ടതാണ്.\nകേരളീയ മുസ്‌ലിം സമൂഹത്തെ ആഴത്തില് ഗ്രസിച്ച യാഥാസ്ഥിതികതക്കും അന്ധവിശ്വാസാചാരങ്ങള്‍ക്കുമെതിരെ വക്കം അബ്ദുല് ഖാദിര് മൗലവി, സനാഉല്ലാ മക്തി തങ്ങള് എന്നിവര് നടത്തിയ പോരാട്ടം ഇരുപതാം നൂറ്റാണ്ടിന്റെ രണ്ടാം ദശകത്തില് കേരള മുസ്‌ലിം ഐക്യ സംഘത്തിന്റെയും അതിനെത്തുടര്‍ന്ന് കേരള ജംഇയ്യത്തുല് ഉലമായുടെയും രൂപവത്കരണത്തില് കലാശിച്ചപ്പോള്, സമുദായത്തെ നവീകരിക്കുന്നതിലും പുരോഗമന ചിന്തയിലേക്ക് നയിക്കുന്നതിലും വിപ്ലവകരമായ മാറ്റങ്ങളുണ്ടായി. ഈ പശ്ചാത്തലത്തിലാണ് നാല്‍പതുകളില് ഇസ്‌ലാമിന്റെ സാമൂഹിക ഇടപെടലുകളിലൂന്നി ജമാഅത്തെ ഇസ്‌ലാമി രംഗപ്രവേശം ചെയ്യുന്നത്. വെറും വിശ്വാസപരമോ ആചാരപരമോ ആയ പരിഷ്‌കരണം കൊണ്ട് ഒരാദര്‍ശ സമുദായത്തെ പൂര്‍ണാര്‍ഥത്തില് നവീകരിക്കാനോ സാമൂഹിക ദൗത്യം നിറവേറ്റുന്നവരായി പരിവര്‍ത്തിപ്പിക്കാനോ സാധ്യമല്ലെന്ന് ചൂണ്ടിക്കാട്ടി, നാസ്തിക നിര്‍മത ഭൗതിക പ്രത്യയശാസ്ത്രങ്ങളുടെ സ്വാധീനവലയത്തില്‍നിന്ന് മുസ്‌ലിം തലമുറകളെ മോചിപ്പിക്കാന് ഇസ്‌ലാമിന്റെ സാമൂഹിക, സാമ്പത്തിക, രാഷ്ട്രീയ വ്യവസ്ഥയെ ബദല് ജീവിത ദര്‍ശനമായി അവതരിപ്പിക്കുകയാണ് ജമാഅത്തെ ഇസ്‌ലാമി ചെയ്തത്. ഇത് ഒരേയവസരത്തില് മാര്‍ക്‌സിസത്തിന്റെയും കാപിറ്റലിസത്തിന്റെയും നിരാകരണമായിരുന്നു എന്നതോടൊപ്പം, കമ്യൂണിസ്റ്റ് പ്രസ്ഥാനത്തിന്റെ കാഡര് സ്വഭാവവും വ്യവസ്ഥാപിതത്വവും ജമാഅത്തിന്റെ സംഘടനാ ചട്ടക്കൂടിന്റെ നിര്‍മിതിയെ സ്വാധീനിച്ചു എന്ന് കരുതുന്നതില് തെറ്റില്ല. സാമൂഹിക പ്രവര്‍ത്തകരും തൊഴിലാളിവര്‍ഗ സ്‌നേഹികളും ബുദ്ധിജീവികളുമായ വളരെ ചെറിയൊരു മുസ്‌ലിം ന്യൂനപക്ഷം മാര്‍ക്‌സിസത്തിലേക്കാകര്‍ഷിക്കപ്പെട്ടുവെങ്കിലും ബഹുഭൂരിപക്ഷം മുസ്‌ലിംകളും നിരീശ്വര നിര്‍മത പ്രസ്ഥാനമായി മാത്രം കമ്യൂണിസത്തെ കണ്ടതിനാല് അതിനെ വെറുത്തവരും എതിര്‍ത്തവരും ആയിരുന്നു. എന്റെ ഗ്രാമമായ ചേന്ദമംഗല്ലൂരില് ഫ്യൂഡല് അധികാരി വാഴ്ചയുടെ നിഷ്ഠുരതകളെ ചെറുത്ത കെ.വി.ആര് മുഹമ്മദ് പ്രദേശത്ത് മാര്‍ക്‌സിസം നട്ടുവളര്‍ത്തിയവരില് ഒരാളാണ്. ആനക്കയം ഇസ്ഹാഖ്, പൊന്നാനിയിലെ ഇ.കെ ഇമ്പിച്ചിബാവ തുടങ്ങിയ ചിലരുമുണ്ട് എണ്ണിപ്പറയാവുന്നവരായി. ജമാഅത്തെ ഇസ്‌ലാമിയിലേക്കാകര്‍ഷിക്കപ്പെട്ടവരില് നല്ലൊരു വിഭാഗം കമ്യൂണിസ്റ്റ് പ്രവര്‍ത്തകരോ അനുഭാവികളോ ആയിരുന്നു. ഫ്യൂഡല്, ജന്മിത്ത സ്വാധീനവലയത്തില്‍പെട്ടവര് സാമാന്യമായി കോണ്‍ഗ്രസ്സിന്റെയും മുസ്‌ലിം ലീഗിന്റെയും കൊടിപിടിച്ചവരായിരുന്നു.\nഇസ്ലാമിക പ്രസ്ഥാനവും മാര്‍ക്‌സിസ്റ്റ് ധാരയും തമ്മിലുള്ള ആശയ സംഘര്‍ഷങ്ങള് ഇരു വിഭാഗത്തിന്റെയും ചരിത്രത്തിലെ സവിശേഷ അധ്യായമാണ്. എങ്ങനെയാണ് ഇസ്ലാമിസ്റ്റ് - മാര്‍ക്‌സിസ്റ്റ് ആശയ സംഘര്‍ഷങ്ങള് കേരളത്തില് രൂപപ്പെട്ടു വന്നത്? അതിന്റെ ചരിത്ര പശ്ചാത്തലം എന്തായിരുന്നു?\nജമാഅത്തെ ഇസ്‌ലാമി കേരളത്തില് പ്രവര്‍ത്തനമാരംഭിച്ച ആദ്യ ഘട്ടത്തില് കമ്യൂണിസ്റ്റ് പാര്‍ട്ടി അതിനെ ഗൗനിച്ചിരുന്നില്ല. അതൊരു മത സംഘടനയാണെന്ന വിലയിരുത്തലിന്റെ ഫലമാവാം. എന്നാല് അറുപതുകളില് ഈയവസ്ഥക്ക് മാറ്റം വന്നു. 1960-ല് മൂഴിക്കലില് ചേര്‍ന്ന ജമാഅത്തെ ഇസ്‌ലാമിയുടെ സംസ്ഥാന സമ്മേളനത്തെ വിലയിരുത്തിക്കൊണ്ട് കുറ്റ്യാടിക്കാരനായ ഹാജി ടി.കെ.കെ അബ്ദുല്ല ദേശാഭിമാനി ദിനപ്പത്രത്തിലെഴുതിയ ലേഖനം മാര്‍ക്‌സിസ്റ്റ് കാഴ്ചപ്പാടിലൂടെ പ്രസ്ഥാനത്തെ വിമര്‍ശിക്കുന്നതായിരുന്നു. കമ്യൂണിസം ഇസ്‌ലാംവിരുദ്ധമായ പ്രത്യയശാസ്ത്രമല്ലെന്നും സോവിയറ്റ് യൂനിയനെയും ചൈനയെയും കുറിച്ച് മാധ്യമങ്ങളില് വരുന്ന ആരോപണങ്ങള് അടിസ്ഥാനരഹിതമാണെന്നും ആ രാജ്യങ്ങളിലൊക്കെ മത സ്വാതന്ത്ര്യം സുരക്ഷിതമാണെന്നും മുസ്‌ലിം കമ്യൂണിസ്റ്റുകാരും സഹയാത്രികരും വാദിക്കുകയുണ്ടായി. പി.ടി ഭാസ്‌കര പണിക്കര് ഇസ്‌ലാമിനെയും കമ്യൂണിസത്തെയും താരതമ്യപ്പെടുത്തി എഴുതിയ ലഘുകൃതിയില് ഇസ്‌ലാമിന്റെ സമത്വ സങ്കല്‍പം തന്നെയാണ് കമ്യൂണിസം നടപ്പാക്കുന്നതെന്ന് വാദിച്ചു. സ്വാഭാവികമായും ഇത്തരം വാദഗതികള് അബദ്ധജടിലമാണെന്ന് ജമാഅത്തെ ഇസ്‌ലാമിക്ക് ചൂണ്ടിക്കാട്ടേണ്ടിവന്നു. മാര്‍ക്‌സിസം ദൈവത്തിനും മതത്തിനും വിരുദ്ധമാണെന്ന ഒരേയൊരു പോയിന്റില് ഊന്നിയായിരുന്നില്ല ഇസ്‌ലാമിക പ്രസ്ഥാനത്തിന്റെ ഭാഗത്തു നിന്നുള്ള മറുപ്രതികരണം. മുതലാളിത്തവും കമ്യൂണിസവും ഒരുപോലെ സമ്പത്തിന്റെ ഉല്‍പാദനത്തെയും വിതരണത്തെയും അടിസ്ഥാനമാക്കിയുള്ള കേവല ഭൗതിക പ്രത്യയശാസ്ത്രങ്ങളാണെന്നിരിക്കെ യഥാര്‍ഥ മാനവിക ധാര്‍മിക വ്യവസ്ഥക്ക് ബദലായിരിക്കാന് രണ്ടിനും സാധ്യമല്ലെന്ന് ജമാഅത്ത് ചൂണ്ടിക്കാട്ടി. എല്ലാം സ്റ്റേറ്റ് ഉടമയില് കൊണ്ടുവരികയാണ് സാമ്പത്തിക പ്രശ്‌നങ്ങള്‍ക്കഖിലമുള്ള പരിഹാരമെന്ന കമ്യൂണിസ്റ്റ് കാഴ്ചപ്പാടിനെയും എതിര്‍ത്തു. അത് അപ്രായോഗികവും മനുഷ്യപ്രകൃതിക്ക് വിരുദ്ധവുമാണെന്ന് വ്യക്തമാക്കി. മുതലാളിത്തം വാഷിംട്ഗണിലും കമ്യൂണിസം മോസ്‌കോവിലും പരാജയപ്പെടുന്ന ഒരു കാലഘട്ടത്തെക്കുറിച്ച് സയ്യിദ് അബുല് അഅ്‌ലാ മൗദൂദി പ്രവചിച്ചത് പ്രസ്ഥാന പ്രവര്‍ത്തകര്‍ക്ക് ആവേശം പകര്‍ന്നിരുന്നു. 'ഇസ്‌ലാമും സോഷ്യലിസവും' എന്ന ജമാഅത്ത് പണ്ഡിതന് മസ്ഊദ് ആലം നദ്‌വിയുടെ താത്ത്വിക ഗ്രന്ഥം കെ.സി അബ്ദുല്ല മൗലവി കേരള ജമാഅത്തിന്റെ രൂപവത്കരണത്തിനു മുമ്പ് വിവര്‍ത്തനം ചെയ്ത്, കേരള ജംഇയ്യത്തുല് ഉലമാ പ്രസിദ്ധീകരിച്ചതു മുതല് തന്നെ മുസ്‌ലിം ബുദ്ധിജീവികള്‍ക്ക് സോഷ്യലിസത്തെ വിമര്‍ശനബുദ്ധ്യാ വിലയിരുത്താന് അവസരം നല്‍കിയിരുന്നു.\nതുറന്ന ആശയ സംവാദങ്ങള് ഇസ്ലാമിസ്റ്റ് - മാര്‍ക്‌സിസ്റ്റ്് ധാരകള്‍ക്കിടയില് നടന്നിട്ടുണ്ട്, ഇപ്പോഴും ചില രീതികളില് അത് തുടരുന്നുമുണ്ട്. എന്തായിരുന്നു ആ സംവാദത്തിന്റെ സ്വഭാവം? ഏതൊക്കെ വിധത്തിലാണ് അത് നടന്നത്?\nവാമൊഴിയായും വരമൊഴിയായും നടന്ന ഇസ്‌ലാമിസ്റ്റ്-മാര്‍ക്‌സിസ്റ്റ് സംവാദങ്ങള് സാമാന്യമായി താത്ത്വികവും വസ്തുതാപരവുമായിരുന്നു. പ്രോപഗണ്ടാ ശൈലിയിലേക്കോ വൈകാരിക തലത്തിലേക്കോ വല്ലാതെയൊന്നും അത് വഴുതുകയുണ്ടായില്ല. എന്നാല് പില്‍ക്കാലത്ത് ജമാഅത്തിനെതിരെ ആക്രമണോത്സുകമായ ശൈലി മാര്‍ക്‌സിസ്റ്റ് ജിഹ്വകള് സ്വീകരിച്ചതായി തോന്നിയിട്ടുണ്ട്. സാര്‍വ ദേശീയതലത്തില് സാമ്രാജ്യത്വത്തെ പിന്തുണക്കുകയും ഇടതുപക്ഷത്തെ എതിര്‍ക്കുകയും ചെയ്യുന്ന, മതരാഷ്ട്ര വാദത്തിലൂന്നിയ സംഘടനയാണ് ജമാഅത്തെ ഇസ്‌ലാമി എന്ന മുസ്‌ലിം നാമധാരികളായ അള്‍ട്രാ സെക്യുലരിസ്റ്റുകളുടെ അബദ്ധജടിലമായ പ്രചാരണത്തില് സ്വാധീനിക്കപ്പെട്ടതുകൊണ്ടാവാം സി.പി.എം ഇസ്‌ലാമിക പ്രസ്ഥാനത്തിനെതിരെ കടുത്ത നിലപാട് സ്വീകരിച്ചത്. 1998-ല് കല്‍ക്കത്തയില് നടന്ന സി.പി.എം 16-ാം പാര്‍ട്ടി കോണ്‍ഗ്രസ് അംഗീകരിച്ച രാഷ്ട്രീയ പ്രമേയത്തില് ഇപ്രകാരം പറയുന്നുണ്ട്:\n'അതേസമയം ന്യൂനപക്ഷ വര്‍ഗീയതയെ സി.പി.ഐ(എം) ചെറുക്കും. വിദേശ സഹായം പറ്റുന്ന ജമാഅത്തെ ഇസ്‌ലാമിയെ പോലുള്ള മൗലികവാദ ശക്തികളായ സംഘടനകള് മുസ്‌ലിംകള്‍ക്ക് സംഭവിച്ചിരിക്കുന്ന അന്യവത്കരണത്തെ ചൂഷണം ചെയ്യാന് ശ്രമിക്കുന്നവരാണ്. മറ്റു ജനവിഭാഗങ്ങളില്‍നിന്നും ന്യൂനപക്ഷങ്ങളെ ഒറ്റപ്പെടുത്തിയെടുക്കാനും സാമുദായിക പുരോഗതിക്ക് വഴിതെളിക്കുന്ന സാമൂഹിക പരിഷ്‌കരങ്ങളെ തടയാനും മൗലികവാദശക്തികള് ശ്രമിക്കുന്നു.'\nഇന്ത്യയില് ഹിന്ദുത്വ ഫാഷിസം അധികാരത്തിലേറാന് സുസജ്ജമായി നില്‍ക്കുന്ന സാഹചര്യത്തില് അതിനെതിരില് ശക്തമായ നിലപാട് സ്വീകരിക്കാന് നിര്‍ബന്ധിതമായ സി.പി.എം, അതേയവസരത്തില് മുസ്‌ലിം പ്രീണനാരോപണത്തില്‍നിന്ന് രക്ഷപ്പെടാന് ശ്രമിക്കുന്നതിന്റെ ദുര്‍ബലമായ ശ്രമാണ് ഈ പരാമര്‍ശങ്ങള്. മുസ്‌ലിം സംഘടനകളെ പൊതുവായി കുറ്റപ്പെടുത്താന് നിര്‍വാഹമില്ലാതെ വന്നപ്പോള് ജമാഅത്തെ ഇസ്‌ലാമിയെ ഒറ്റപ്പെടുത്തി ആക്രമിക്കുന്ന ഈ ശൈലി മതേതരമെന്നവകാശപ്പെടുന്ന പാര്‍ട്ടികള് മുമ്പേ പയറ്റുന്നതു തന്നെ. മുസ്‌ലിം സ്വത്വത്തെയും ഇസ്‌ലാമിന്റെ തനിമയെയും ഏത് പരിതഃസ്ഥിതിയിലും ഉയര്‍ത്തിപ്പിടിക്കുന്ന പ്രസ്ഥാനം തന്നെയാണ് ജമാഅത്ത്. കാപിറ്റലിസത്തിലോ കമ്യൂണിസത്തിലോ ഹിന്ദുത്വത്തിലോ അവരെ ലയിപ്പിക്കാനുള്ള ശ്രമങ്ങളോട് എക്കാലത്തും അത് പൊരുതിയിട്ടുമുണ്ട്. എന്നാല് വിദേശ സഹായത്തോടെ രാജ്യത്ത് സാമുദായിക സൗഹാര്‍ദം തകര്‍ക്കുക ഒരിക്കലും അതിന്റെ അജണ്ടയല്ല. നിലവില് വന്നതു മുതല് ഹൈന്ദവ ദേശീയതയെ എന്ന പോലെ മുസ്‌ലിം ദേശീയതയെയും അത് ശക്തമായെതിര്‍ത്തിട്ടുണ്ടെന്നതിന് ചരിത്രം സാക്ഷിയാണ്. 2010 ജൂലൈ 5-ന് പാര്‍ട്ടി സംസ്ഥാന സെക്രട്ടറി പിണറായി വിജയന് 'ദേശാഭിമാനി'യില് 'എന്തുകൊണ്ട് ജമാഅത്തെ ഇസ്‌ലാമി എതിര്‍ക്കപ്പെടണം' എന്ന തലക്കെട്ടില് എഴുതിയ ലേഖനത്തിലും മതേതരത്വത്തെയും ദേശീയതയെയും ജമാഅത്തെ ഇസ്‌ലാമി എതിര്‍ക്കുന്നു എന്നിത്യാദി ഹമീദിയന് വാദഗതികള് ആവര്‍ത്തിക്കുക മാത്രമാണ് ചെയ്തത്. അദ്ദേഹം ലേഖനം അവസാനിപ്പിച്ചത് ഇങ്ങനെ: ''സംഘ് പരിവാറിന്റേതെന്ന പോലെ അതിന്റെ തല്‍സ്വരൂപ(കൗണ്ടര് പാര്‍ട്ട്) പാര്‍ട്ടിയായ ജമാഅത്തെ ഇസ്‌ലാമിയുടെയും മുഖംമൂടി വലിച്ചു കീറുക എന്ന ദൗത്യം സി.പി.എമ്മിനുണ്ട്.'' ഇത്തരം കടന്നാക്രമണങ്ങളെ ശക്തമായ തെളിവുകളുടെ പിന്‍ബലത്തില് പ്രസ്ഥാന വക്താക്കളും പ്രവര്‍ത്തകരും പ്രതിരോധിച്ചുകൊണ്ടേ വന്നിട്ടുണ്ടെങ്കിലും സി.പി.എം നിലപാടില് മാറ്റമൊന്നും പ്രകടമല്ല. നടേ സൂചിപ്പിച്ച തൂക്കമൊപ്പിക്കല് തന്നെയാവണം ഒരു തടസ്സം.\nഎന്നാല് കുറേകൂടി വിശാലമായ കാഴ്ചപ്പാടില് സി.പി.എമ്മിന്റെ ജമാഅത്തിനോടുള്ള സമീപനം അപഗ്രഥിക്കുമ്പോള് അതിന് അന്താരാഷ്ട്ര മാനങ്ങളുള്ളതായി കാണാം. അറബ് വസന്തത്തോടെ പൂര്‍വാധികം ശക്തമായി രംഗപ്രവേശം ചെയ്ത മുസ്‌ലിം ബ്രദര് ഹുഡ്, ബംഗ്ലാദേശില് ഹസീന വാജിദിന്റെ അടിച്ചമര്‍ത്തല് നടപടികളെ ധീരമായി ചെറുക്കുന്ന ബംഗ്ലാ ജമാഅത്തെ ഇസ്‌ലാമി, തുര്‍ക്കിയെ അള്‍ട്രാ സെക്യുരിസ്റ്റ് പാതയില്‍നിന്ന് മതനിരപേക്ഷതയിലേക്ക് വഴിനടത്തിയ റജബ് ത്വയ്യിബ് ഉര്‍ദുഗാന്റെ എ.കെ.പി മുതലായ സംഘടനകളെ മൊത്തം മതാധിഷ്ഠിത വലതുപക്ഷ തീവ്ര പ്രസ്ഥാനങ്ങളായിട്ടാണ് സി.പി.ഐ.എം ചിത്രീകരിക്കുന്നത്. സാമ്രാജ്യത്വവിരുദ്ധവും ജനാധിപത്യത്തിനനുകൂലവുമാണ് ഈ സംഘടനകളെങ്കിലും അവയേക്കാള് ഏകാധിപത്യ ഭരണകൂടങ്ങളെയും പാര്‍ട്ടികളെയുമാണ് കമ്യൂണിസ്റ്റുകാര്‍ക്ക് താല്‍പര്യം. ലക്ഷക്കണക്കില് നിരപരാധികളെ കൂട്ടക്കൊല ചെയ്ത, ഇപ്പോഴും നരമേധം തുടരുന്ന ബശ്ശാറുല് അസദിന്റെ ഏകാധിപത്യ ഭരണകൂടത്തെ മാര്‍ക്‌സിറ്റ് ജിഹ്വകള് കണ്ണടച്ച് പിന്തുണക്കുന്നു. അറബ് വസന്തത്തെ തുടര്‍ന്ന് ഈജിപ്തില് ഇസ്‌ലാമിസ്റ്റുകള് കൂടി സജീവ പങ്കാളികളായ ജനകീയ വിപ്ലവം വിജയകരമായപ്പോള് പ്രകാശ് കാരാട്ട് എഴുതിയ ലേഖനത്തില് ഇസ്‌ലാമിസ്റ്റ്-ഇടതുപക്ഷ പങ്കാളിത്തത്തെക്കുറിച്ച ശുഭസൂചകമായ പരാമര്‍ശങ്ങള് നടത്തിയിരുന്നെങ്കിലും പിന്നീട് സി.പി.എം, ജനറല് അബ്ദുല് ഫത്താഹ് സീസിയുടെ അമേരിക്കന് പാവ സര്‍ക്കാറിനോടാണ് ആഭിമുഖ്യം പുലര്‍ത്തുന്നതായി കണ്ടത്. ഇന്ത്യന് ജമാഅത്തെ ഇസ്‌ലാമിയോടുള്ള പാര്‍ട്ടിയുടെ സമീപനത്തിലും ഈ മാനസികാവസ്ഥ പ്രതിഫലിക്കുന്നില്ലെന്ന് പറയാനാവില്ല.\nമുസ്‌ലിം സമൂഹവും മാര്‍ക്‌സിസ്റ്റ്് ധാരയും തമ്മില് തുറന്ന സംഘര്‍ഷത്തിലേക്ക് നീങ്ങിയ സന്ദര്‍ഭങ്ങളുണ്ടായിട്ടുണ്ടല്ലോ. ഏതൊക്കെയായിരുന്നു അവ? ഈ സന്ദര്‍ഭങ്ങളില് മുസ്‌ലിം സമൂഹത്തെ നയിച്ചത് ഇസ്ലാമിക പ്രസ്ഥാനമായിരുന്നു എന്ന് മനസ്സിലാക്കിയിട്ടുണ്ട്. എങ്ങനെയായിരുന്നു ഇത് സാധിച്ചത്?\nഇന്ത്യയിലെ മുസ്‌ലിം വ്യക്തിനിയമം സ്ത്രീകളോട് അനീതി ചെയ്യുന്നതാണെന്നാരോപിച്ച് അത് റദ്ദാക്കി ഏക സെക്യുലര് സിവില് കോഡ് ഏര്‍പ്പെടുത്തണമെന്നതാണ് സി.പി.എമ്മിന്റെ സുസ്ഥിര നയം. ഹിന്ദുത്വ ശക്തികള് അധികാരത്തിലേറി ഏക സിവില് കോഡിനായുള്ള നീക്കങ്ങള് ആരംഭിച്ചപ്പോഴാണ് പ്രത്യക്ഷത്തില് സി.പി.എം അതില്‍നിന്ന് പിന്മാറിയത്. എങ്കിലും മുസ്‌ലിം വ്യക്തിനിയമം നിലനില്‍ക്കണമെന്ന അഭിപ്രായം പാര്‍ട്ടിക്കില്ല.\n1986-ല് കേരളത്തില് ഇ.എം.എസ് നമ്പൂതിരിപ്പാട് ശരീഅത്തിനെതിരെ നടത്തിയ കടന്നാക്രമണത്തിന് പ്രത്യേക പശ്ചാത്തലമുണ്ട്. ആദ്യം മുസ്‌ലിം ലീഗുമായും പിന്നീട് ലീഗ് പിളര്‍ന്നുണ്ടായ അഖിലേന്ത്യാ മുസ്‌ലിം ലീഗുമായും സഖ്യമുണ്ടാക്കിയ സി.പി.എം രണ്ടിനെയും കൈയൊഴിഞ്ഞ് ഭൂരിപക്ഷ സമുദായ വോട്ടുകള് ഉന്നം വെച്ചു നടത്തിയ സമര്‍ഥമായ രാഷ്ട്രീയ നീക്കമായിരുന്നു അത്. അത് സഫലമാവുകയും ചെയ്തു. 1987-ലെ നിയമസഭാ തെരഞ്ഞെടുപ്പില് ഇടതുമുന്നണി കേരളത്തില് അധികാരമുറപ്പിച്ചത് ഇ.എം.എസ്സിന്റെ ഭാഷയില് മുസ്‌ലിം ലീഗിന്റെ ഒരു കഷ്ണം പോലുമില്ലാതെയായിരുന്നു.\nസി.പി.എം ആരംഭിച്ച ശരീഅത്ത്‌വിരുദ്ധ കാമ്പയിനില്, ഷാബാനു കേസില് സുപ്രീംകോടതി വിധിയുടെ കൂടി പശ്ചാത്തലത്തില് ആര്യാടന് മുഹമ്മദിനെ പോലുള്ള തീവ്ര മതേതര വാദികളും കക്ഷി ചേരുന്ന സ്ഥിതിയുണ്ടായി. പ്രമുഖ പത്രങ്ങളുടെ നിര്‍ബാധമായ പിന്തുണയും അവര്‍ക്ക് ലഭിച്ചു. ശരീഅത്തിനെതിരായ ഈ പ്രചണ്ഡമായ പ്രചാരണം മുസ്‌ലിംകളെ ആശങ്കയിലാഴ്ത്തിയ സന്ദിഗ്ധ ഘട്ടത്തിലാണ് ജമാഅത്തെ ഇസ്‌ലാമി രംഗത്തിറങ്ങിയതും സംസ്ഥാന വ്യാപകമായി ശരീഅത്തിനു വേി പ്രതിരോധം തീര്‍ത്തതും. മറ്റു മുസ്‌ലിം സംഘടനകളും ഇക്കാര്യത്തില് ശരീഅത്തിന്റെ പക്ഷത്തു നിന്ന് പൊരുതി. പതിറ്റാണ്ടുകാലം പിളര്‍ന്ന് പരസ്പരം പോരടിച്ച മുസ്‌ലിം ലീഗിന്റെ രണ്ടു വിഭാഗങ്ങളും പുനരേകീകരിക്കപ്പെടാനും അത് വഴിയൊരുക്കി. ഇസ്‌ലാമിക നിയമസംഹിതയെക്കുറിച്ച് സമൂഹത്തെ പൊതുവിലും സമുദായത്തെ വിശേഷിച്ചും ബോധവത്കരിക്കാനുള്ള മികച്ച അവസരം ജമാഅത്ത് നന്നായുപയോഗപ്പെടുത്തി. ആശയസമരത്തിനൊടുവില് താന് ശരീഅത്തിനെക്കുറിച്ച് ആഴത്തില് പഠിച്ചിട്ടില്ലെന്ന് തുറന്നു സമ്മതിച്ച് ഇ.എം.എസ് പിന്മാറുന്നതാണ് കണ്ടത്. യഥാര്‍ഥത്തില് ഇസ്‌ലാമിനെയും ഇസ്‌ലാമിക പ്രസ്ഥാനങ്ങളെയും സസൂക്ഷ്മം പഠിക്കാന് കമ്യൂണിസ്റ്റ് പാര്‍ട്ടികള് പൊതുവെ തയാറായിട്ടില്ലെന്നതാണ് ഒരു പ്രധാന പ്രശ്‌നം. സ്ഥാപകരായ കാള് മാര്‍ക്‌സിനും എംഗല്‍സിനും സംഭവിച്ച ഗുരുതരമായ വീഴ്ചയും അതായിരുന്നു. ഹമീദ് ചേന്ദമംഗല്ലൂരിനെ പോലുള്ളവര് തട്ടിവിടുന്ന അസത്യങ്ങളും അര്‍ധ സത്യങ്ങളും വിഴുങ്ങുകയാണ് അവരിപ്പോഴും. മറ്റു മതങ്ങളെ പോലെ സാമ്പ്രദായികാചാര മതമായി മാത്രം ഇസ്‌ലാമിനെ കാണുന്നതാണ് കമ്യൂണിസ്റ്റുകാരുടെ മൗലിക ദൗര്‍ബല്യം.\nകേരളത്തിലെ മാര്‍ക്‌സിസ്റ്റ് ധാരയും യുക്തിവാദികളും കൈകോര്‍ത്താണ് ചരിത്രത്തില് പലപ്പോഴും മുന്നോട്ടു പോയിട്ടുള്ളത്. എന്താണ് ഈ മാര്‍ക്‌സിസ്റ്റ്-യുക്തിവാദി സഖ്യത്തിന്റെ പൊരുള്? കേരളത്തില് ഇവരുടെ ഇസ്ലാം വിമര്‍ശനത്തിന്റെ സ്വഭാവം എന്തായിരുന്നു? എങ്ങനെയാണ് ഈ വിമര്‍ശനങ്ങളെ നേരിട്ടത്?\nവൈരുധ്യാധിഷ്ഠിത ഭൗതികവാദത്തിലും ചരിത്രത്തിന്റെ ഭൗതികവാദത്തിലും അധിഷ്ഠിതമായ മാര്‍ക്‌സിസ്റ്റ് ദര്‍ശനം അടിസ്ഥാനപരമായി ദൈവത്തെയോ മതത്തെയോ അംഗീകരിക്കുന്നില്ല. പ്രപഞ്ചാതീതനായ ഒരു ശക്തിയോ മരണാനന്തര ജീവിതമോ വിഭാവനം ചെയ്യാനാവില്ല എന്നാണ് മാര്‍ക്‌സിസ്റ്റുകളുടെ ഉറച്ച വിശ്വാസം. കറകളഞ്ഞ മെറ്റീരിയലിസ്റ്റുകളായ മാര്‍ക്‌സിസ്റ്റുകളും യുക്തിവാദികളും അതിനാല് ഒരേ പാതയിലെ സഹയാത്രികരാണ്. തര്‍ക്കം ദൈവത്തെയും മതത്തെയും നേരിട്ടാക്രമിച്ച് വിശ്വാസികളുടെ വിരോധം വിലക്കെടുക്കണമോ അതല്ല ഹൃദയമില്ലാത്ത ലോകത്തിന്റെ ഹൃദയമായ മതത്തെ സൃഷ്ടിക്കുന്ന സാഹചര്യങ്ങളെ ഇല്ലാതാക്കി മതത്തെ സ്വാഭാവിക മരണത്തിന് വിട്ടുകൊടുക്കണമോ എന്നതിനെ അടിസ്ഥാനപ്പെടുത്തിയാണ്. യുക്തിവാദത്തെ മൗലികമായി മാര്‍ക്‌സിസ്റ്റുകള് തള്ളിപ്പറഞ്ഞിട്ടില്ല. എന്നല്ല, യുക്തിവാദികളുമായി സഹകരിക്കാവുന്ന മേഖലകളില് അവര് സഹകരിക്കുന്നുമുണ്ട്. ''സോഷ്യലിസ്റ്റ് വിപ്ലവത്തിന് വേണ്ടിയുള്ള സമരം വിജയിപ്പിക്കുന്നതിനു തന്നെ, ജാതി-മതാദി സാമൂഹിക വ്യവസ്ഥകള്‍ക്കും അവയുടേതായ ആശയശക്തികള്‍ക്കും എതിരായി രൂക്ഷമായ സമരം നടത്തേണ്ടതുണ്ട്. അക്കാര്യത്തില് ഇടമറുക് പ്രതിനിധാനം ചെയ്യുന്ന യുക്തിവാദികളും മാര്‍ക്‌സിസ്റ്റുകളും തമ്മില് സഹകരിക്കാനുള്ള സാധ്യതയുണ്ട്. മാര്‍ക്‌സിസ്റ്റുകളും സമരോത്സുകരായ ഭൗതികവാദികളും തമ്മില് ഐക്യമുന്നണി എന്ന ആശയം ലെനിന്റേതാണ്'' (ഇ.എം.എസ് നമ്പൂതിരിപ്പാട്- ചിന്ത വാരിക, 29 ജൂലൈ 1983).\nഎങ്കിലും മതന്യൂനപക്ഷങ്ങളെ പാര്‍ട്ടിയില്‍നിന്ന് അകറ്റാന് യുക്തിവാദിബാന്ധവം കാരണമാകുമെന്ന ഭയം മൂലം പ്രത്യക്ഷത്തില് സി.പി.എം യുക്തിവാദികളെ തള്ളിപ്പറയാറാണ് പതിവ്. അതേസമയം കേരള യുക്തിവാദി സംഘത്തലവന് യു. കലാനാഥന് സി.പി.എമ്മിന്റെ മുന് പഞ്ചായത്ത് പ്രസിഡന്റാണ്, സജീവ കമ്യൂണിസ്റ്റും ആയിരുന്നു. കേരള യുക്തിവാദി സം\nഘം പ്രസിഡന്റായിരുന്ന പവനനും അറിയപ്പെട്ട കമ്യൂണിസ്റ്റ് പത്രപ്രവര്‍ത്തകനും സി.പി.ഐ നേതാക്കളിലൊരാളുമായിരുന്നു. കമ്യൂണിസ്റ്റുകാരും യുക്തിവാദികളും ഒരേ നാണയത്തിന്റെ ഒരേ പുറം ആണെന്ന് തിരിച്ചറിഞ്ഞതിനാല് ആശയസമരത്തില് ജമാഅത്തെ ഇസ്‌ലാമി പറയത്തക്ക വിവേചനം കാണിച്ചിരുന്നില്ല.\nമാര്‍ക്‌സിസ്റ്റ് എഴുത്തുകാരും പ്രഭാഷകരും സി.പി.എം നേതാക്കളുമൊക്കെയായി, ഈ സംവാദ തലങ്ങളില് ഇടപെടാന് താങ്കള്‍ക്ക് ധാരാളം അവസരങ്ങള് ലഭിച്ചിട്ടുണ്ടാവുമല്ലോ. ആരൊക്കെയായിരുന്നു അവരില് പ്രധാനികള്? എങ്ങനെയായിരുന്നു അവരുമായുള്ള വ്യക്തി ബന്ധങ്ങള്? അവരുടെ രീതികളും സമീപനങ്ങളും?\nപി. ഗോവിന്ദപിള്ള, ദക്ഷിണമൂര്‍ത്തി, ചാത്തുണ്ണി മാസ്റ്റര്, സി.പി ബാലന് വൈദ്യര് എന്നിവരുമൊക്കെയായി സംവദിക്കാന് അവസരം ലഭിച്ചിട്ടുണ്ട്. ശരീഅത്ത് വിവാദകാലത്ത് എറണാകുളം പബ്ലിക് ലൈബ്രറി ഹാളില് സംഘടിപ്പിക്കപ്പെട്ട ചര്‍ച്ചാ സമ്മേളനത്തില് പി.ജിയും ഞാനുമായിരുന്നു മുഖ്യ പങ്കാളികള്. പി.ജി മതനിയമങ്ങളെ സാമാന്യമായി തള്ളിപ്പറയുകയും മതേതര വ്യവസ്ഥയില് മത നിയമങ്ങള്‍ക്ക് സ്ഥാനമില്ലെന്ന് വാദിക്കുകയും ചെയ്തതോടൊപ്പം ശരീഅത്ത് നിയമങ്ങള് സ്ത്രീകളോട് അനീതിയാണ് ചെയ്യുന്നതെന്ന് കുറ്റപ്പെടുത്തുകയും ചെയ്തു. ഞാന് വിശുദ്ധ ഖുര്‍ആന്റെ വെളിച്ചത്തില് അദ്ദേഹത്തിന്റെ വാദഗതികളെ ഖണ്ഡിച്ചതോടൊപ്പം ലോകത്തിലേറ്റവും മികച്ച കുടുംബ നിയമങ്ങള് ഇസ്‌ലാമിന്റേതാണെന്ന് ചൂണ്ടിക്കാട്ടി. സംവാദാനന്തരം സ്വകാര്യ സംഭാഷണത്തില്, വിശുദ്ധ ഖുര്‍ആന് പരിഭാഷ വായിക്കാനോ ഇസ്‌ലാമിനെ പഠിക്കാനോ തനിക്കവസരം ലഭിച്ചിട്ടില്ലെന്ന് ഗോവിന്ദ പിള്ള എന്നോട് തുറന്നു സമ്മതിച്ചു. ഒരു ഖുര്‍ആന് വിവര്‍ത്തന ഗ്രന്ഥം അദ്ദേഹത്തിനെത്തിച്ചു നല്‍കാമെന്ന വാഗ്ദാനത്തോടെയാണ് ഞങ്ങള് പിരിഞ്ഞത്. ചൈനയിലെ ടിയാനന്‍മെന് സ്‌ക്വയറിലെ കുപ്രസിദ്ധമായ കൂട്ടക്കൊലയെ വിമര്‍ശിച്ചതിന്റെ പേരില് പി.ജിക്കെതിരെ പാര്‍ട്ടി നടപടി സ്വീകരിച്ച ഉടനെ ഞങ്ങള് രു പേരും വടക്കേ മലബാറില് ഒരു പരിപാടിയില് സംബന്ധിക്കാന് പോയിരുന്നു. യാത്രക്കിടയില് അദ്ദേഹം അനുഭവിക്കുന്ന മനഃപ്രയാസം എന്നോട് തുറന്നു പറഞ്ഞു: 'നിങ്ങള്‍ക്കൊക്കെ ദൈവത്തിലും പരലോകത്തിലും വിശ്വാസമുള്ളതുകൊണ്ട് അങ്ങനെയൊരാശ്വാസത്തിനെങ്കിലും വകയുണ്ട്. എന്നെ പോലുള്ളവര്‍ക്ക് അതുമില്ല' എന്നദ്ദേഹം മനസ്സ് തുറന്നത് വിശ്വാസികളല്ലാത്ത ഭൗതികവാദികള് പൊതുവെ അനുഭവിക്കുന്ന ചിന്താപരമായ ശൈഥില്യത്തെ അനാവരണം ചെയ്യുന്നു.\nകേവലമൊരു ഫിലിം ഇടപാട് ആരോപണത്തിന്റെ പേരില് പാര്‍ട്ടിയില്‍നിന്ന് പുറത്താക്കപ്പെട്ട കെ. ചാത്തുണ്ണി മാസ്റ്റര്, 'മാധ്യമം' ആരംഭിച്ചതു മുതല് ചില സായാഹ്നങ്ങളില് ഡസ്‌കില് ഞങ്ങളോടൊപ്പം ഇരിക്കാറുണ്ടായിരുന്നു. ഞങ്ങളുടെ നാട്ടിലും പരിസരങ്ങളിലും പാര്‍ട്ടി കെട്ടിപ്പടുക്കാന് വേണ്ടത്ര ക്ലേശം സഹിച്ച ത്യാഗി എന്ന നിലയില് എനിക്കദ്ദേഹത്തെ പരിചയമുണ്ടായിരുന്നു. അദ്ദേഹവും നിരാശനും പാര്‍ട്ടിയുടെ ഭാവിയെക്കുറിച്ച് ആശങ്കാകുലനുമായാണ് അനുഭവപ്പെട്ടത്. തെരഞ്ഞെടുപ്പുകള് വരുമ്പോഴാണ് പിണറായി വിജയന്, എളമരം കരീം, കോടിയേരി ബാലകൃഷ്ണന്, ബാലന് വൈദ്യര് എന്നിവരുമായി ചര്‍ച്ചകള് നടത്താന് അവസരമുണ്ടായത്. അപ്പോള് സ്വാഭാവികമായും ആദര്‍ശപരമോ പ്രത്യയശാസ്ത്രപരമോ ആയ കാര്യങ്ങള് ചര്‍ച്ചക്ക് വരില്ല. ഒരിക്കല് മാത്രം ടി.കെ അബ്ദുല്ല സാഹിബും ഞാനും മലപ്പുറത്തെ ഒരു സ്വകാര്യ വസതിയില് വെച്ച് സി.പി.എം നേതാവ് പാലോളി മുഹമ്മദ് കുട്ടിയുമായി സുദീര്‍ഘമായ ആശയവിനിമയം നടത്തിയിരുന്നു. പക്ഷേ, ഏറെ നേരവും അദ്ദേഹം കേട്ടിരുന്നതല്ലാതെ ഉള്ളുതുറന്ന പ്രതികരണങ്ങള്‍ക്ക് സന്നദ്ധനായില്ല. മറ്റു സന്ദര്‍ഭങ്ങളിലും അദ്ദേഹവുമായി ഞാന് സംവദിച്ചിട്ടുണ്ട്. തന്റെ ആദ്യകാല ജീവിതാനുഭവങ്ങള് പാലോളി പങ്കുവെച്ചതല്ലാതെ ഇസ്‌ലാമിനെയോ കമ്യൂണിസത്തെയോ കുറിച്ച തുറന്ന ചര്‍ച്ചകള് നടന്നില്ല. പലപ്പോഴും മണിക്കൂറുകളോളം സംവദിച്ച ടി.കെ ഹംസയാകട്ടെ, ഒരു യഥാര്‍ഥ കമ്യൂണിസ്റ്റാണെന്ന് എനിക്ക് തോന്നിയിട്ടില്ല. മാര്‍ക്‌സിസത്തേക്കാള് മാപ്പിളപ്പാട്ടിലാണ് ഹംസക്ക് താല്‍പര്യം.\nമാര്‍ക്‌സിയന് ചിന്തകളെ ശക്തമായി നേരിട്ട ഇസ്ലാമിക പ്രസ്ഥാനം, തെരഞ്ഞെടുപ്പില് ഇടതുപക്ഷത്തെ പരസ്യമായി തന്നെ പിന്തുണച്ചതും പ്രചാരണം നടത്തിയതുമൊക്കെ കാണാം. ഇതൊരു വൈരുധ്യമായി വിലയിരുത്തുന്നവരുമുണ്ട്. ആശയ സംവാദങ്ങളും തെരഞ്ഞെടുപ്പ് രാഷ്ട്രീയ നിലപാടുകളും തമ്മിലുള്ള ഈ അന്തരത്തിന്റെ പൊരുളെന്താണ്?\nപ്രത്യയശാസ്ത്രപരമായി തീര്‍ത്തും വിരുദ്ധ ദിശയില് സഞ്ചരിക്കുന്ന ഒരു പ്രസ്ഥാനം അഥവാ പാര്‍ട്ടി ജനാധിപത്യപരമായ തെരഞ്ഞെടുപ്പുകളില് ആദര്‍ശ പ്രതിയോഗികള്‍ക്ക് വോട്ട് നല്‍കുന്നതില് പ്രത്യക്ഷത്തില് വൈരുധ്യമുണ്ട്. പക്ഷേ, ആശയസമരം തുടരുന്നതോടൊപ്പം തന്നെ രാജ്യത്തെ രാഷ്ട്രീയ സാഹചര്യങ്ങളില് മാറ്റം സംഭവിക്കുമ്പോള് വിശാലമായ രാജ്യതാല്‍പര്യങ്ങള് കണക്കിലെടുത്ത് പ്രായോഗിക തീരുമാനങ്ങള് എടുക്കേണ്ടിവരും. ബ്രിട്ടീഷിന്ത്യയില് ഇലക്ഷന് ബഹിഷ്‌കരിച്ചിരുന്ന ദേശീയ സ്വാതന്ത്ര്യ പ്രസ്ഥാനം പില്‍ക്കാലത്ത് നിലപാട് മാറ്റിയത് ചരിത്രത്തില് നാം വായിച്ചിട്ടുണ്ട്. ബൂര്‍ഷ്വാ ജനാധിപത്യത്തെ നിശ്ശേഷം തള്ളിപ്പറഞ്ഞിരുന്ന കമ്യൂണിസ്റ്റ് പാര്‍ട്ടി ഇന്ത്യ റിപ്പബ്ലിക്കായതു മുതല് പൊതു തെരഞ്ഞെടുപ്പുകളില് പങ്കെടുക്കാന് തുടങ്ങി. അപ്പോഴും ബൂര്‍ഷ്വാ ജനാധിപത്യത്തോടുള്ള താത്ത്വികമായ എതിര്‍പ്പു തുടര്‍ന്നു. നാസ്തിക-നിര്‍മത കമ്യൂണിസ്റ്റ് പാര്‍ട്ടിക്കെതിരെ ധര്‍മയുദ്ധം നടത്തിവന്ന മുസ്‌ലിം ലീഗ് 1967-ല് ഇ.എം.എസ് നമ്പൂതിരിപ്പാട് നേതൃത്വം നല്‍കിയ സപ്ത കക്ഷി മുന്നണിയുടെ ഭാഗമായി നിയമസഭാ തെരഞ്ഞെടുപ്പില് മത്സരിക്കുകയും മുന്നണി ഭൂരിപക്ഷം നേടിയപ്പോള് മന്ത്രിസഭയില് പങ്കാളികളാവുകയും ചെയ്തു. ലീഗിനോടൊപ്പം നിന്ന മത പണ്ഡിത സംഘടനകളും ഈ നിലപാടിനെ പിന്തുണക്കുകയാണ് ചെയ്തത്. 1959-ല് വിമോചന സമരത്തിലൂടെ കമ്യൂണിസ്റ്റ് സര്‍ക്കാറിനെ കോണ്‍ഗ്രസ്-മുസ്‌ലിം ലീഗ്-പി.എസ്.പി ഐക്യമുന്നണി മറിച്ചിട്ട ശേഷം നടന്ന തെരഞ്ഞെടുപ്പില് ഇലക്ഷന് രാഷ്ട്രീയത്തില്‍നിന്ന് പതിവുപോലെ വിട്ടുനിന്ന ജമാഅത്തെ ഇസ്‌ലാമി, കമ്യൂണിസ്റ്റുകാര്‍ക്കെതിരെ വോട്ട് ചെയ്യാതിരിക്കുക വഴി കടുത്ത തെറ്റാണ് ചെയ്തതെന്ന് ഫത്‌വ ഇറക്കിയവരായിരുന്നു മതപണ്ഡിതന്മാര് എന്നോര്‍ക്കണം.\n1986-ലാണ് ഇന്ത്യന് ജമാഅത്തെ ഇസ്‌ലാമി തെരഞ്ഞെടുപ്പില് വോട്ട് രേഖപ്പെടുത്താന് അതിലെ അംഗങ്ങളെ അനുവദിക്കുന്ന തീരുമാനം കൈക്കൊള്ളുന്നത്. അതിനു ചൂണ്ടിക്കാട്ടിയ ന്യായീകരണങ്ങളില് പ്രധാനം, രാജ്യത്ത് സമഗ്രാധിപത്യ-ഏകാധിപത്യ ശക്തികള് വളര്‍ച്ച പ്രാപിക്കുന്ന സന്ദിഗ്ധ ഘട്ടത്തില് അവരെ തോല്‍പിക്കാനും മതനിരപേക്ഷ ജനാധിപത്യം പരിരക്ഷിക്കാനും വോട്ടവകാശം വിനിയോഗിച്ചേ തീരൂ എന്നതായിരുന്നു. ഇന്നത് കടുത്ത യാഥാര്‍ഥ്യമായി നമ്മുടെ മുന്നില് നില്‍ക്കുകയാണ്. വന് ഭൂരിപക്ഷത്തോടെ ഹിന്ദുത്വ ശക്തികള് കേന്ദ്രത്തിലും ഭൂരിപക്ഷം സംസ്ഥാനങ്ങളിലും അധികാരത്തിലേറി, അവരുടെ തീവ്ര ദേശീയത്വ അജണ്ട എന്തു വില കൊടുത്തും നടപ്പാക്കിക്കൊണ്ടിരിക്കുകയുമാണ്. ജനാധിപത്യ മതനിരപേക്ഷ കക്ഷികളും മതന്യൂനപക്ഷങ്ങളും ദലിതുകളും ഒറ്റക്കെട്ടായി ചെറുത്താല് മാത്രമേ ഈ ഭീഷണിയെ രാഷ്ട്രീയമായെങ്കിലും പരാജയപ്പെടുത്താനാകൂ. അതിനാല് കമ്യൂണിസ്റ്റ് പാര്‍ട്ടികള് ഉള്‍പ്പെടെയുള്ള മതേതര പാര്‍ട്ടികളുടെ സ്ഥാനാര്‍ഥികള്‍ക്ക് വോട്ട് നല്‍കുകയാണ് ജമാഅത്ത് നിലപാട്. അതേസമയം, അനിസ്‌ലാമിക ചിന്താ ധാരകളോടും നയങ്ങളോടുമുള്ള താത്ത്വിക വിയോജനവും ആശയ സമരവും തുടരുകയും ചെയ്യുന്നു. കടുത്ത ശത്രുവിനെതിരെ ലഘു ശത്രുവിനെയോ ശത്രുതയില്ലാത്തവരെയോ പിന്തുണക്കുക നിലനില്‍പിന്റെ താല്‍പര്യമാണ്. ഇസ്‌ലാം അതംഗീകരിച്ചതുമാണ്.\nമാര്‍ക്‌സിയന് ചിന്തകളില് ഊന്നിനിന്ന് മുന്നോട്ടു പോകുന്ന ഇടതു സംഘടനകളും ഇസ്ലാമിക പ്രസ്ഥാനവും തമ്മില് ഇപ്പോഴും കടുത്ത സംഘര്‍ഷം നിലനില്‍ക്കുന്നുണ്ടല്ലോ. എന്താണ് ഇതിന്റെ വര്‍ത്തമാനകാല അവസ്ഥ? സമകാലിക ഇന്ത്യയില് ഇരുവിഭാഗവും എങ്ങനെയാണ് മുന്നോട്ട് പോകേണ്ടത്?\nലോകത്തൊരിടത്തും യഥാര്‍ഥ മാര്‍ക്‌സിസ്റ്റ് പാര്‍ട്ടിയോ കമ്യൂണിസ്റ്റ് പ്രസ്ഥാനമോ ഇന്നില്ല, ഇന്ത്യയില് വിശേഷിച്ചും ഇല്ല. മുതലാളിത്തത്തോടും തജ്ജന്യമായ നവലിബറല് നയങ്ങളോടും സമരസപ്പെടുന്ന സമീപനമാണ് കമ്യൂണിസ്റ്റ് പാര്‍ട്ടികള്‍ക്കുള്ളത്. ഇസ്‌ലാമിക പ്രസ്ഥാനങ്ങള്‍ക്കാകട്ടെ വികസനത്തിന്റെ പേരിലായാലും ജനവിരുദ്ധ മുതലാളിത്ത നയനിലപാടുകളോട് കലഹിക്കാതിരിക്കാനാവില്ല. വികസനത്തിന്റ പേരില് കുടിയൊഴിപ്പിക്കപ്പെടുന്ന മനുഷ്യജീവികളുടെ ജീവല് പ്രശ്‌നങ്ങളെ കണ്ടില്ലെന്നു നടിക്കാന് ജമാഅത്തിന് സാധ്യമല്ല. അതുപോലെ പരിസ്ഥിതിയെയും പ്രകൃതിയെയും കടന്നാക്രമിക്കുന്ന വികസന പദ്ധതികളെയും ശക്തമായെതിര്‍ക്കുന്നു. ഗെയില്, ദേശീയപാത, അതിവേഗ റെയില് തുടങ്ങിയ പദ്ധതികള് നടപ്പാക്കുന്നതിനോടുള്ള തത്ത്വാധിഷ്ഠിത എതിര്‍പ്പുകളെ അധികാരത്തിലിരിക്കുന്ന ഇടതു സര്‍ക്കാറിനും പാര്‍ട്ടികള്‍ക്കും സഹിക്കാനാവുന്നില്ല. അതാണിപ്പോള് ജമാഅത്തെ ഇസ്‌ലാമിയെയും പോഷക സംഘടനകളെയും തീവ്രവാദ മുദ്ര കുത്താന് അവര്‍ക്ക് പ്രകോപനമാവുന്നത്. നടേ സൂചിപ്പിച്ച അന്താരാഷ്ട്ര സാഹചര്യങ്ങളുമുണ്ട്. സൗഹൃദാന്തരീക്ഷത്തില് നിലപാടുകള് പരസ്പരം മനസ്സിലാക്കാനും മുഖ്യ ശത്രുവിനെ തിരിച്ചറിഞ്ഞ് ഒറ്റപ്പെടുത്താനുള്ള ശ്രമങ്ങളില് സഹിഷ്ണുതയും വിട്ടുവീഴ്ചയും കൈക്കൊള്ളാനുമാണ് ഇടതുപക്ഷവും ഇസ്‌ലാമിക പ്രസ്ഥാനവും ശ്രമിക്കേണ്ടത്.\nസമകാലിക ഇന്ത്യയില് മാര്‍ക്‌സിനെ വായിക്കുമ്പോള് കമ്യൂണിസ്റ്റ് പാര്‍ട്ടികള് സ്വീകരിക്കേണ്ട പുതിയ നയസമീപനങ്ങള് എന്തൊക്കെയാണ്?\nസോവിയറ്റ് യൂനിയന്റെയും പൂര്‍വ യൂറോപ്യന് കമ്യൂണിസ്റ്റ് രാജ്യങ്ങളുടെയും പതനത്തോടെ തത്ത്വങ്ങളും നിലപാടുകളുമടക്കം തിരുത്തിയേ തീരൂ എന്ന് കമ്യൂണിസ്റ്റ് പാര്‍ട്ടികള് തിരിച്ചറിഞ്ഞിട്ടുണ്ടാവും. ഇന്ത്യയെ പൂര്‍ണമായി വിഴുങ്ങാന് ശ്രമിക്കുന്ന ഏക സംസ്‌കാരവാദികളുടെ കടന്നാക്രമണവും അവര്‍ക്ക് കണ്ടില്ലെന്ന് നടിക്കാനാവില്ല. ഇന്ത്യയുടെ ശത്രുക്കള് മുസ്‌ലിംകളും ക്രൈസ്തവരും കമ്യൂണിസ്റ്റുകാരുമാണെന്ന് രേഖപ്പെടുത്തിയ എം.എസ് ഗോള്‍വാള്‍ക്കറാണ് തീവ്ര വലതുപക്ഷത്തിന്റെ മാര്‍ഗദര്‍ശകന്. ആ നിലക്ക് ഭൂരിപക്ഷ വര്‍ഗീയതയും ന്യൂനപക്ഷ വര്‍ഗീയതയും ഒരേപോലെ ആപത്താണെന്ന പഴയ പല്ലവിയൊക്കെ മാറ്റിവെച്ച് യഥാര്‍ഥ വിപത്തിനെതിരെ മതനിരപേക്ഷ ജനാധിപത്യ ന്യൂനപക്ഷ വിഭാഗങ്ങളുടെ ഐക്യം കെട്ടിപ്പടുക്കുകയാണ് ഇടതുപക്ഷം ചെയ്യേണ്ടത്. വിവിധ സംസ്ഥാനങ്ങളിലെ പാര്‍ട്ടിപരമായ താല്‍പര്യങ്ങള്‍ക്ക് പ്രഥമ പരിഗണന നല്‍കാതെ ദേശീയാടിസ്ഥാനത്തില് വിശാലമായ പ്രതിപക്ഷ ഐക്യത്തിനായി പണിയെടുക്കുകയും വഴങ്ങുകയുമാണ് സി.പി.എം-സി.പി.ഐ പാര്‍ട്ടികളുടെ സത്വര ബാധ്യത. സാര്‍വദേശീയ തലത്തില് സാമ്രാജ്യത്വ, സയണിസ്റ്റ് -ഹിന്ദുത്വ കൂട്ടുകെട്ട് ഉയര്‍ത്തുന്ന ഭീഷണിയെ നിസ്സാരവത്കരിക്കുന്നതും അതിനെതിരെ തന്ത്രപരമായ നിലപാടുകള് സ്വീകരിക്കുന്ന ഇസ്‌ലാമിക പ്രസ്ഥാനങ്ങളെ ശത്രുപക്ഷത്ത് നിര്‍ത്തുന്നതും വിവേകരഹിതമാണ്. ഇസ്‌ലാമിക പ്രസ്ഥാനങ്ങളെ ശത്രുക്കള്‍ക്ക് ഒറ്റുകൊടുക്കാന് തുനിഞ്ഞിറങ്ങിയ അള്‍ട്രാ സെക്യുലരിസ്റ്റുകളായ മുസ്‌ലിം നാമധാരികളാവരുത് ഇടതുപക്ഷത്തിന്റെ അജണ്ട നിര്‍ണയിക്കുന്നത്. ന്യൂനപക്ഷ പിന്തുണ കളഞ്ഞുകുളിക്കാന് മാത്രമേ ഇവരുടെ സേവനം ഉപകരിക്കൂ.\nഅര്‍ധ സത്യത്തെ പൂര്‍ണ സത്യമാക്കി അവതരിപ്പിച്ച മാര്‍ക്‌സിസം\nകാള് മാര്‍ക്‌സ് ചരിത്രവും വര്‍ത്തമാനവും\nമാര്‍ക്‌സ് രൂപപ്പെടുത്തിയത് മനുഷ്യ പ്രകൃതിക്ക് നിരക്കാത്ത ഫ്രെയിംവര്‍ക്ക്\nസന്തോഷം വരുന്ന വഴികള്\nഎതിരാളികളെ മുട്ടുകുത്തിച്ച് വീണ്ടും ഉര്‍ദുഗാന്\nപി.സി ഹംസ സാഹിബ് അവസാന ശ്വാസം വരെ കര്‍മഭൂമിയില് ജ്വലിച്ച്\nമാര്‍ക്‌സിസ്റ്റേതര മാര്‍ക്‌സും പുതിയ സമീപനങ്ങളും\nഹൃദയം നിലത്ത് തൊടാത്തവരുടെ സുജൂദ്


ഇനി ശനിയാഴ്ച അവധിയില്ല; സര്‍ക്കാര് ഓഫിസുകളുടെ പ്രവര്‍ത്തനം സാധാരണ നിലയിലേയ്ക്ക്\nTue Jan 19 2021 04:16:08 GMT+0530 (India Standard Time)\nരണ്ടാം ശനിയാഴ്ച അവധിയായി തുടരും\nNSH13 Jan 2021 1:58 PM GMT\nതിരുവനന്തപുരം: സംസ്ഥാനത്തെ സര്‍ക്കാര് ഓഫിസുകളുടെ പ്രവര്‍ത്തനം സാധാരണ നിലയിലേക്ക് ആക്കാന് തീരുമാനിച്ചു. കൊവിഡ് സാഹചര്യത്തില് സര്‍ക്കാര് ഓഫിസുകളില് ഏര്‍പ്പെടുത്തിയ ശനിയാഴ്ചകളിലെ അവധി ഇനിയില്ല. ഇതുസംബന്ധിച്ച് സര്‍ക്കാര് ഉത്തരവ് പുറപ്പെടുവിച്ചു. അര്‍ധ സര്‍ക്കാര്, സ്വയംഭരണ സ്ഥാപനങ്ങള്‍ക്കെല്ലാം ഉത്തരവ് ബാധകമാണ്. വരുന്ന ശനിയാഴ്ച മുതല് പ്രവര്‍ത്തി ദിവസമായിരിക്കും. തുടര്‍ന്നുള്ള എല്ലാ ശനിയാഴ്ചകളും പ്രവൃത്തി ദിവസമായിരിക്കുമെന്നും സര്‍ക്കാര് അറിയിച്ചു.\nഎന്നാല്, രണ്ടാം ശനിയാഴ്ച അവധിയായി തുടരും. സംസ്ഥാനത്ത് കൊവിഡ് വ്യാപനം രൂക്ഷമായ സാഹചര്യത്തിലാണ് പ്രതിരോധനടപടികളുടെ ഭാഗമായി സര്‍ക്കാര് ഓഫിസുകളുടെ പ്രവര്‍ത്തനം ആഴ്ചയില് അഞ്ചാക്കി ചുരുക്കുകയും ശനിയാഴ്ച അവധി നല്‍കുകയും ചെയ്തത്. ആദ്യം 50 ശതമാനം ജീവനക്കാര് മാത്രം ഹാജരായാല് മതിയെന്ന് നിര്‍ദേശം നില്‍കി. പിന്നീട് ഘട്ടംഘട്ടമായി നിയന്ത്രണങ്ങള് പിന്‍വലിക്കുകയായിരുന്നു.\nkerala government offices will also be open on saturdays


വാർവിക്ക് ഫോട്ടോ ഗ്യാലറി4(2015 മെയ് മുതൽ ആഗസ്റ്റ് വരെ)| JW.ORG\nഭാഷ അമാറിക് അര്‍മേനിയന് അറബി (ലബനന്) അറബിക് അല്‍ബേനിയന് അസര്‍ബയ്‌ജാനി അസര്‍ബയ്‌ജാനി (സിറിലിക്) ആഫ്രിക്കാന്‍സ് ഇംഗ്ലീഷ് ഇന്‍ഡൊനീഷ്യന് ഇബോ ഇറ്റാലിയന് ഉക്രേനിയന് ഉര്‍ദു എന്‍ഗാബെറി എന്‍ഡെബെലെ (സിംബാബ്‌വെ) എസ്‌റ്റോണിയന് ഒറോമോ കാറ്റലാന് കിന്യര്‍വണ്ട കിര്‍ഗിസ് കിറുണ്ടി കിസി കൊറിയന് ക്രൊയേഷ്യന് ഗലീസിയന് ഗ്രീക്ക് ചിചെവ ചെക് ചൈനീസ് കാന്‍റൊണീസ് (പരമ്പരാഗതം) ചൈനീസ് കാന്‍റൊണീസ് (ലളിതം) ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ജര്‍മന് ജാപ്പനീസ് ജോര്‍ജിയന് ടര്‍ക്കിഷ് ഡച്ച് ഡാനിഷ് തഗലോഗ് തജീക്കി തഹീതിയന് തായ് തെലുങ്ക് നഹുവാത്‌ല് (സെന്‍ട്രല്) നേപ്പാളി നോര്‍വീജിയന് പഞ്ചാബി പേര്‍ഷ്യന് പോര്‍ച്ചുഗീസ് പോര്‍ച്ചുഗീസ് (പോര്‍ച്ചുഗല്) പോളിഷ് ഫിന്നിഷ് ഫ്രഞ്ച് മഡഗാസ്കര് ആംഗ്യഭാഷ മലഗാസി മലയാളം മലായ് യോറുബ റഷ്യന് റൊമാനിയന് റ്റരസ്കന് ലിത്വാനിയന് വല്ലീഷ്യന് ഷോണ സിംഹള സുലു സെബുവാനോ സെര്‍ബിയന് സെര്‍ബിയന് (റോമന്) സ്പാനിഷ് സ്ലൊവാക് സ്ലൊവേനിയന് സ്വാഹിലി സ്വീഡിഷ് ഹംഗേറിയന് ഹിലിഗായ്‌നോന് ഹീബ്രൂ ഹെയ്‌തിയന് ക്രയോള് ഹൗസ\nയഹോവയുടെ സാക്ഷികളുടെ പുതിയ ആസ്ഥാനത്തെ പ്രവർത്തനങ്ങളുടെ സ്ഥിതിഗതികൾ വിലയിരുത്താനും 2015 മെയ് മുതൽ ആഗസ്റ്റ് വരെ നടന്ന പ്രവർത്തനങ്ങളിൽ സ്വമേധാസേവകർ പങ്കെടുത്തതിന്റെ ഫോട്ടോകൾ കാണാനും ഈ ഫോട്ടോ ഗ്യാലറി നോക്കുക.\nവാർവിക്കിലെ നിർമാണം പൂർത്തിയായാൽ ഏതാണ്ട് ഇങ്ങനെയിരിക്കും. ഘടികാരദിശയിൽ ഇടത്തുനിന്ന്:\nഓഫീസ്/സേവന വിഭാഗം പ്രവർത്തിക്കുന്ന കെട്ടിടം\n2015 മെയ് 6—വാർവിക്ക് പണിസ്ഥലം\nസ്റ്റെർലിങ് ഫോറസ്റ്റ് ലേയ്‌ക്കിൽ (നീലത്തടാകത്തിൽ) ഒരു ഉപകരണം സജ്ജീകരിക്കുന്നു. ഈ ഉപകരണം തടാകത്തിൽനിന്ന് അഴുക്കൊന്നും തീരത്തു കയറാതെ സംരക്ഷിക്കും.\n2015 മെയ് 6—അറ്റകുറ്റപ്പണി നടക്കുന്ന കെട്ടിടം/താമസക്കാരുടെ പാർക്കിങ് സ്ഥലം\nഅറ്റകുറ്റപ്പണി നടക്കുന്ന കെട്ടിടത്തിന്റെ ടെറസിലെ കൈവരിയിൽ ചാന്ത്‌ക്കൂട്ട് സ്‌പ്രേ ചെയ്യുന്നു. ഇങ്ങനെ സ്‌പ്രേ ചെയ്യുന്നതാണ് മറ്റേതൊരു രീതിയെക്കാളും എളുപ്പം.\n2015 മെയ് 15—വാർവിക്ക് പണിസ്ഥലം\nഡോക്യുമെൻറേഷൻ വിഭാഗത്തിലെ ഒരു ഫോട്ടോഗ്രാഫർ നിർമാണപ്രവർത്തനത്തിന്റെ ഫോട്ടോ എടുക്കുന്നു. യഹോവയുടെ സാക്ഷികളുടെ ഭരണസംഘം ഓരോ ആഴ്‌ചത്തെയും പ്രവർത്തനത്തെ വിലയിരുത്താൻ ഫോട്ടോകൾ കാണും.\n2015 മെയ് 30—ടക്‌സീഡോ സമുച്ചയം\nദക്ഷിണ കാലിഫോർണിയയിൽനിന്ന് പ്ലംബിങ് ഡിപ്പാർട്ടുമെൻറിൽ സേവിക്കുന്നതിനായി വന്ന രണ്ട് സ്വമേധാസേവകർ. ഇവരെ കൂടാതെ ടക്‌സീഡോയിൽ അന്നു വന്നുചേർന്നത് നൂറോളം പേരാണ്. വാർവിക്കിലെ നിർമാണപ്രവർത്തനങ്ങൾക്ക് ചുക്കാൻ പിടിക്കുന്നത് ടക്‌സീഡോയിൽനിന്നാണ്. ആഗസ്റ്റ് 1 ന്, 707 പുതിയ ജോലിക്കാർ നിർമാണസ്ഥലത്ത് എത്തി. അത് ഒരു റെക്കോർഡുതന്നെയായിരുന്നു.\n2015 ജൂൺ 9—താമസത്തിനുള്ള കെട്ടിടം ബി\nകരാർ ജോലിക്കാർ ക്രെയിൻ ഉപയോഗിച്ച് പുറംഭിത്തിയുടെ പാനൽ യഥാസ്ഥാനത്ത് സ്ഥാപിക്കുന്നു. താമസത്തിനുള്ള കെട്ടിടം ബി-യിലാണ് പാനലുകളും ജനലുകളും അവസാനം സ്ഥാപിച്ചത്.\n2015 ജൂൺ 16—താമസത്തിനുള്ള കെട്ടിടം സി, ഡി\nതാമസത്തിനുള്ള കെട്ടിടങ്ങളായ സി, ഡി എന്നിവയെ തമ്മിൽ ബന്ധിപ്പിക്കുന്ന പാലം കരാറുകാർ സ്ഥാപിക്കുന്നു.\n2015 ജൂൺ 25—താമസത്തിനുള്ള കെട്ടിടം സി\nനിർമാണസ്ഥലത്തിന്റെ പടിഞ്ഞാറുവശത്തായി ജോലിക്കാർ പുൽത്തകിടി നിരത്തുന്നു.\n2015 ജൂലൈ 2—വാർവിക്ക് പണിസ്ഥലം\nചട്ടക്കൂടിന്റെ നിർമാണപ്രവർത്തകർ ഡാമിൽനിന്ന് പോകുന്ന പ്രധാന ജലപാത നവീകരിക്കുന്നു. 1950-കളിലാണ് ഇതിന്റെ യഥാർഥ ചട്ടക്കൂട് നിർമിക്കുന്നത്. പ്രദേശത്തെ വലിയ കൊടുങ്കാറ്റിന്റെയും മഴയുടെയും ഫലമായുണ്ടാകുന്ന ബുദ്ധിമുട്ടുകൾ ഈ നവീകരണം പരിഹരിച്ചിരിക്കുന്നു. അങ്ങനെ വാർവിക്ക് പണിസ്ഥലത്തെയും പരിസരപ്രദേശത്തെയും വെള്ളക്കെട്ടിന് പരിഹാരമായി.\n2015 ജൂലൈ 15—താമസത്തിനുള്ള കെട്ടിടം എ\nപണിസ്ഥലത്തെ തിരക്ക് ഒഴിവാക്കാൻ കെട്ടിടത്തിനുള്ളിലെ പെയിൻറിങ്ങ്, പ്ലംബിങ് എന്നീ പണികൾ രാത്രിയിലും തുടരുന്നു. രണ്ടാം ഷിഫ്‌റ്റ് ഉള്ളപ്പോൾ നൂറിലധികം പേർ ഉച്ചയ്‌ക്ക് 3:00 മണി മുതൽ വെളുപ്പിന് 2:00 മണി വരെ ജോലി ചെയ്യും.\n2015 ജൂലൈ 20—താമസത്തിനുള്ള കെട്ടിടം ഡി\nവായു താപ-ശീതീകരണ വിഭാഗത്തിലെ ഒരംഗം സഹജോലിക്കാരിയെ പൈപ്പുകൾ ഇൻസുലേറ്റ് ചെയ്യാൻ പരിശീലിപ്പിക്കുന്നു.\n2015 ജൂലൈ 21—താമസത്തിനുള്ള കെട്ടിടം ബി\nതാമസത്തിനുള്ള കെട്ടിടം ബി-യെയും അറ്റകുറ്റപ്പണി നടക്കുന്ന കെട്ടിടത്തെയും ബന്ധിപ്പിക്കുന്ന പാലത്തിന് ചായം പൂശുന്നു.\n2015 ജൂലൈ 27—ടക്‌സീഡോ സമുച്ചയം\nപുറകുവശത്തെ പാർക്കിങ് സ്ഥലത്ത് വാർവിക്കിലേക്കു പോകേണ്ട വാഹനങ്ങൾക്കായി ജോലിക്കാർ കാത്തുനിൽക്കുന്നു. ഒരുപാട് ബസ്സുകൾ ജോലിക്കാരെ നിർമാണസ്ഥലത്തുനിന്ന് കൊണ്ടുവരികയും കൊണ്ടുപോകുകയും ചെയ്യുന്നു.\nവാർവിക്കിൽ ജോലി ചെയ്യുന്ന മൂന്നു പേരുടെ മുടിവെട്ടുന്നു. ടക്‌സീഡോയിലും വാർവിക്കിലും മോണ്ട്‌ഗോമറിയിലെ ഗോഡൗണിലും ഉള്ള മുടിവെട്ടുന്ന ഇടങ്ങളിൽ ആഴ്‌ചയിൽ 400-ലേറെ പേരുടെ മുടിവെട്ടാറുണ്ട്.\n2015 ആഗസ്റ്റ് 3—വാർവിക്ക് പണിസ്ഥലം\nഭൂമിക്കടിയിലെ ഊർജം ശേഖരിക്കാനുള്ള സംവിധാനങ്ങൾ ക്രമീകരിക്കുന്നു. ഇവിടെ 150 മീറ്റർ (500 അടി) താഴ്‌ചയിൽ 120 കുഴികളുണ്ടായിരിക്കും. ഈ സംവിധാനം തണുപ്പുകാലത്ത് ആവശ്യത്തിനു ചൂടും ചൂടുകാലത്ത് ആവശ്യത്തിന് തണുപ്പും തരും. ഭൂമിക്കടിയിലെ ഊർജം ഉപയോഗിക്കുന്നത് ചെലവു കുറയ്‌ക്കുന്നു എന്നു മാത്രമല്ല സമുച്ചയത്തിന് പരിസ്ഥിതിയുടെ തനതായ കൈയൊപ്പും ചാർത്തുന്നു.\n2015 ആഗസ്റ്റ് 7—മോണ്ട്‌ഗോമറി, ന്യൂയോർക്ക്\nവില്‌പനക്കാരിൽനിന്ന് സാധനങ്ങൾ വാങ്ങിച്ച് അവ കൂട്ടിയോജിപ്പിച്ച് വാർവിക്ക് പണിസ്ഥലത്തെ അതാത് ജോലി ആവശ്യങ്ങൾക്കായി തരംതിരിച്ച് വെച്ചിരിക്കുന്നു.\n2015 ആഗസ്റ്റ് 14—ടക്‌സീഡോ പാർക്ക്, ന്യൂയോർക്ക്\nരണ്ട് വാർവിക്ക് ജോലിക്കാർ (വലതു വശത്തു നിന്നുള്ള രണ്ടാമത്തെയും മൂന്നാമത്തെയും) പ്രദേശത്തെ ഒരു കുടുംബത്തോടൊപ്പം ഭക്ഷണം കഴിക്കുന്നു. യഹോവയുടെ സാക്ഷികളുടെ പല കുടുംബങ്ങളും, ഇവരെപ്പോലെ സ്വമേധാസേവകരായി വാർവിക്കിൽ പ്രവർത്തിക്കാൻ വന്നിരിക്കുന്നവരെ തങ്ങളുടെ വീടുകളിൽ താമസിപ്പിക്കുന്നു.\n2015 ആഗസ്റ്റ് 17—അറ്റകുറ്റപ്പണി നടക്കുന്ന കെട്ടിടം/താമസക്കാരുടെ പാർക്കിങ് സ്ഥലം\nജോലിക്കാരിൽ ഒരാൾ ഉയരനില പരിശോധിക്കുന്നു.\n2015 ആഗസ്റ്റ് 20—ഓഫീസ്/സേവന വിഭാഗം പ്രവർത്തിക്കുന്ന കെട്ടിടം\nസന്ദർശകർ എത്തുന്ന പ്രധാന ഇടനാഴിയിലെ ജനലുകളെല്ലാം സമ്പൂർണ്ണമായി സ്ഥാപിച്ചു.\n2015 ആഗസ്റ്റ് 26—വാർവിക്ക് പണിസ്ഥലം\nതാമസത്തിനുള്ള കെട്ടിടം ബി-യുടെ പാനലുകളും മേൽക്കൂരകളും മെയ്-ആഗസ്റ്റ് മാസങ്ങളിൽ പൂർത്തിയായി. കെട്ടിടങ്ങൾ തമ്മിൽ ബന്ധിപ്പിക്കുന്ന കാൽനടക്കാർക്കുള്ള പാലങ്ങളും സ്ഥാപിച്ചു. ചുറ്റുപ്പാടും സൗന്ദര്യവൽക്കരിക്കുന്ന മറ്റു പല ജോലികളും പുരോഗമിക്കുന്നു.\nപങ്കുവെക്കുക പങ്കുവെക്കുക വാർവിക്ക് ഫോട്ടോ ഗ്യാലറി4(2015 മെയ് മുതൽ ആഗസ്റ്റ് വരെ)\nവാർവിക്ക് ഫോട്ടോ ഗാലറി3(2015 ജനുവരി മുതൽ ഏപ്രിൽ വരെ)\nവാർവിക്ക് ഇതുവരെ #2


Cinema | കാനഡയിലെ മലയാളി സംവിധായകന്റെ ഇംഗ്ലീഷ് സിനിമയുടെ ചിത്രീകരണം പൂർത്തിയായി - MarunadanMalayalee.com\nOctober 23, 202004:19 PM IST Permalink\nഎഡ്മിന്റൻ: കാനഡയിലെ അറിയപ്പെടുന്ന സിനിമ - ഷോർട് ഫിലിം സംവിധായകനായ അഭിലാഷ് മാത്യു (കൊച്ചുപുരയ്ക്കൽ) സംവിധാനം ചെയ്യുന്ന എന്ന ഹോളിവൂഡ് ചിത്രത്തിന്റെ ചിത്രീകരണം പൂർത്തിയായി. ഫ്രെയിം പ്രൊഡകഷൻസിന്റെ ബാനറിൽ ജാർവിസ് ഗ്രീനിർ, അഭിലാഷ് മാത്യു, ജനനീ റസിയാ എന്നിവർ ചേർന്ന് നിർമ്മിക്കുന്ന ഡിസ്ഗൈസ്, അഭിലാഷും, ജനനിയും സംയുക്തമായാണ് സംവിധാനം ചെയ്യുന്നത്. പൂർണ്ണമായും കാനഡയിൽ നിന്നുള്ള അഭിനേതാക്കൾ അഭിനയിക്കുന്ന ഈ സിനിമയോട് ചിത്രീകരണം നടന്നതു എഡ്മിന്റണിൽ ആയിരുന്നു. ബാരെറ്റ് കോട്‌സ്, യാഷ്രാജ് ദത്ത ഷെറി ദാൽ, ലോറെൻ ബ്രേഡീ, ഷീൻ ഗോർഡൻ എന്നിവരാണ് മുഖ്യ കഥാപാത്രങ്ങളെ അവതരിപ്പിക്കുന്നത്. ഒരു അധോലോക സംഘത്തിന്റെ പശ്ചാത്തലത്തിൽ, പ്രണയവും, പകയും കൂടിക്കലർന്ന കഥ പറയുന്ന ഡിസ്ഗൈസ്, പ്രേക്ഷകരെ പിടിച്ചിരുത്താൻ പോരുന്ന ചേരുവകൾ ചേർത്താണ് ഒരുക്കിയിരിക്കുന്നത്.\nചിത്രത്തിന്റെ തിരക്കഥ ഒരുക്കിയിരിക്കുന്നത് ട്രെവർ ഷിമിറ്റും, ജനനി റസിയയും ചേർന്നാണ്. സിനിമയുടെ ക്യാമറയും എഡിറ്റിംഗും അഭിലാഷ് തന്നെ നിർവഹിക്കുന്നു. സംഗീത സംവിധാനം ബ്രാഡ് മക്ഡൊണാൾഡ് നിർവഹിക്കുന്നു. സിനിമയുടെ മറ്റു സാങ്കേതിക വിഭാഗങ്ങൾ കൈകാര്യം ചെയ്യുന്നത്, കാനഡയിലെ ദൃശ്യാ മാധ്യമരംഗത്തെ പ്രമുഖരാണ്.\nഅഭിലാഷ് സംവിധാനം ചെയ്ത കനേഡിയൻ താറാവുകൾ എന്ന ഷോർട് ഫിലിം ഏറെ ശ്രദ്ധ നേടിയിരുന്നു. എഡ്മന്ടിലെ ഐമാക്‌സ് തിയേറ്ററിൽ ആണ് അത് ആദ്യമായി പ്രദർശിപ്പിച്ചത്. അഭിലാഷ് സംവിധാനം ചെയ്ത റിഷടൺ നേ, തിരുരക്തം എന്നെ സംഗീത ആൽബങ്ങളും ജനശ്രദ്ധ നേടിയവ ആയിരുന്നു. 2021 ൽ അമേരിക്കയിലും കാനഡയിലും റിലീസ് ചെയ്യുന്ന ഡിസ്ഗൈസ് വഴി, അഭിലാഷിന് എളുപ്പം ഹോളിവുഡിലേക്ക് പ്രവേശിക്കാനാകും. അഭിലാഷിന്റെ നേത്ര്വത്തിലുള്ള ഫ്രെയിം പ്രൊഡക്ഷൻസ് നിർമ്മിച്ച തഡയമെട്രിക് എന്ന ഷോർട് ഫിലിം നിരവധി മേളകളിൽ അവാർഡ് വാങ്ങി, അന്തർദേശീയ തലത്തിൽ ശ്രദ്ധ നേടിക്കൊണ്ടിരിക്കയാണ്.\nഅഞ്ച് മാസത്തെ ഇടവേളയ്ക്ക് ശേഷം ഇന്ത്യയിൽ നിന്നും നേരിട്ടുള്ള സർവ്വീസുകൾക്ക് തുടങ്ങാൻ കാനഡ; എയർ ഇന്ത്യയും എയർ കാനഡയും ഈ ആഴ്‌ച്ച സർവ്വീസ് തുടങ്ങും\nഇലക്ഷൻ ദിനത്തിൽ സൗജന്യ പൊതുഗതാഗത യാത്ര വാഗ്ദാനം ചെയ്ത് സാസ്‌കാടൂൺ; 20 ന് രാവിലെ മുതൽ താമസക്കാർക്ക് സൗജന്യ യാത്രക്ക് അവസരം\nകാനഡയിൽ നഴ്‌സിങ് ക്ഷാമം രൂക്ഷമാകുന്നു; സർക്കാരിനോട് അടിയന്തിര ഇടപെടൽ വേണമെന്നാവശ്യപ്പെട്ട് യൂണിയൻ രംഗത്ത്; അവശ്യത്തിന് നഴ്‌സുമാരില്ലാതെ ജീവനക്കാർ പ്രതിസന്ധിയിൽ\nഒന്റാരിയോയിൽ കേസുകളുടെ എണ്ണം 577 ആയി ഉയർന്നു; 22 മുതൽ നടപ്പിലാക്കുന്ന വാക്‌സിൻ പാസ്‌പോർട്ടിന്റെ വിശദാംശങ്ങൾ പുറത്തിറക്കി അധികൃതർ; അടുത്താഴ്‌ച്ച മുതൽ വാക്‌സിൻ എടുത്തവർക്ക് മാത്രം ഇളവുകൾ\nബ്രിട്ടീഷ് കൊളംബിയയിൽ ഇന്ന് മുതൽ വാക്‌സിൻ കാർഡ് സംവിധാനം നിലവിൽ; പുതിയ സംവിധാനത്തിൽ മാറ്റങ്ങൾ വേണമെന്ന ആവശ്യപ്പെട്ട് വിവിധ ഗ്രൂപ്പുകൾ രംഗത്ത്\nനോവാ സ്‌കോട്ടിയയിലെ സിഖ് വിദ്യാർത്ഥിയുടെ കൊലപാതകം;ഇന്ത്യൻ പൗരന്മാരുടെ സുരക്ഷ ഉറപ്പാക്കണമെന്ന് ഗവൺമെന്റിനോട് അഭ്യർത്ഥിച്ച് ഇന്ത്യൻ ഹൈക്കമ്മീഷൻ; ഒറ്റയ്ക്ക് സഞ്ചരിക്കുമ്പോൾ ജാഗ്രത പുലർത്താൻ വിദ്യാർത്ഥികൾക്ക് നിർദ്ദേശം\nഒന്റാരിയോയിൽ ഈ മാസം 22 മുതൽ പൊതുസ്ഥലങ്ങളിൽ വാക്‌സിൻ പാസ്‌പോർട്ട് നിർബന്ധം; എതിർപ്പുമായി ചെറുകിട ബിസിനസുകാർ\nഇന്ന് മുതൽ സമ്പൂർണ്ണ വാക്സിനെടുത്ത ഇന്ത്യക്കാർക്ക് കാനഡയിലേക്ക് പോകാം; മറ്റൊരു രാജ്യത്ത് നിന്നും ആർടി-പിസിആർ ടെസറ്റ് നടത്തണമെന്ന് നിബന്ധന\nവീരമൃത്യു വരിച്ച ഇന്ത്യൻ ജവാന്മാരുടെ കുട്ടികൾക്ക് കാനഡയിൽ വിദ്യാഭ്യാസ സൗകര്യമേർപ്പെടുത്തും\nകാലാവധി കഴിഞ്ഞ ഡ്രൈവിങ് ലൈസൻസോ, ഹെൽത്ത് കാർഡോ കൈയിലുണ്ടോ? അടുത്ത ഫെബ്രുവരി 28 ന് മുന്നേ പുതുക്കാൻ മുന്നറിയിപ്പുമായി ഒന്റാരിയോ സർക്കാർ


ഹോമോ ദിയൂസ് - മനുഷ്യ ഭാവിയുടെ ഒരു ഹ്രസ്വചരിത്രം, എഴുതിയത് യുവാന് നോവാ ഹരാരി , വിഷയം Social Science , ISBN 9789352828371, Published by DC Books ::: കേരളാ ബുക്ക് സ്റ്റോർ\nഹോമോ ദിയൂസ് - മനുഷ്യ ഭാവിയുടെ ഒരു ഹ്രസ്വചരിത്രം\nയുവാന് നോവാ ഹരാരി\nISBN : 9789352828371\nPage(s) : 540\nAuthor യുവാന് നോവാ ഹരാരി\nOther Books of യുവാന് നോവാ ഹരാരി\nmore about author യുവാന് നോവാ ഹരാരി\nBook Name in English : Homo Deus - Manushyabhaviyude Oru Harswacharitram\nമനുഷ്യഭാവിയുടെ ഒരു ഹ്രസ്വചരിത്രം. യുദ്ധങ്ങൾ കലഹരണപ്പെട്ടിരിക്കുന്നു - നിങ്ങൾ യുദ്ധത്തിൽ കൊല്ലപ്പെടുന്നതിനെക്കാളും സാധ്യത ആത്മഹത്യ ചെയ്യാനാണ്. ഭക്ഷ്യക്ഷാമം അപ്രത്യക്ഷമായിക്കൊണ്ടിരിക്കുന്നു - വിശപ്പിനെക്കാളും നിങ്ങൾ പേടിക്കേണ്ടത് പൊണ്ണത്തടിയെ ആണ്. മരണം എന്നത് ഒരു സാങ്കേതിക പ്രശ്നം മാത്രമാണ് - സമത്വം ഇല്ലാതാകുന്നു പകരം അമരത്വം കടന്നുവരുന്നു. എന്തായിരിക്കും നമ്മുടെ ഭാവി? - അടുത്ത ഘട്ടത്തിലേക്കുളള പരിണാമത്തിലാണ് നമ്മൾ. ഇവിടെനിന്നും നാം ഇനി എങ്ങോട്ടു പോകും? നമ്മുടെ കൈകളിൽ നിന്നും നാശോന്മുഖമായ ഈ ലോകത്തെ എങ്ങനെയാണ് സംരക്ഷിക്കുക? നാം ജീവിക്കുന്ന ലോകത്ത് നേരിടേണ്ടിവരുന്ന വെല്ലുവിളികൾക്കുള്ള ഉത്തരങ്ങളാണ് ഹോമോ ദിയൂസ് നൽകുന്നത്. ഇരുപത്തിയൊന്നാം നൂറ്റാണ്ടിനെ പരുവപ്പെടുത്തുന്ന കൃത്രിമ ജീവൻ മുതൽ അമരത്വംവരെയുള്ള മാനവരാശിയുടെ പദ്ധതികളും സ്വപ്നങ്ങളും പേടിസ്വപ്നങ്ങളും ഈ കൃതി വെളിവാക്കുന്നു.\nWrite Your Review about ഹോമോ ദിയൂസ് - മനുഷ്യ ഭാവിയുടെ ഒരു ഹ്രസ്വചരിത്രം\nThis book has been viewed by users 164 times\nജെയിംസ് എ സോളമന്\nസാപിയന്‍സ് മനുഷ്യരാഷിയുടെ ഒരു ഹ്രസ്വചരിത്രം\nRs 499.00 Rs 474.00\nTuesday 26 May, 2020 IST


salman-khan-criticise-priyanka-chopra | ഭാരതിനായി എന്തും നൽകാൻ ആളുകൾ തയ്യാറാണ്; ചിലപ്പോൾ ഭർത്താവിനെ വരെ ഉപേക്ഷിക്കാൻ; അപ്പോഴാണ് പ്രിയങ്ക ചിത്രം തന്നെ ഉപേക്ഷിച്ചത്; പ്രിയങ്കയോട് താൻ എന്നും കടപ്പെട്ടിരിക്കും; കാരണം അവർ കാരണമാണ് കത്രീന നായികയായി എത്തിയത്; ഭാരതിൽ നിന്ന് പ്രിയങ്ക പിന്മാറിയതിനെ വിമർശിച്ച് സൽമാൻ ഖാൻ - MarunadanMalayali.com\nMay 23, 2019 | 08:47 AM IST | Permalink\nഅലി അബ്ബാസ് സഫറിന്റെ സംവിധാനത്തിൽ സൽമാൻ ഖാൻ പ്രധാന കഥാപാത്രത്തെ അവതരിപ്പിക്കുന്ന ചിത്രമാണ് ഭാരത്. ചിത്രത്തിൽ നായികയായി പ്രിയങ്കാ ചോപ്രയെ തീരുമാനിച്ചിരുന്നെങ്കിലും നടി വിവാഹത്തെത്തുടർന്ന് ചിത്രത്തിൽ നിന്നും പിന്മാറിയെന്ന വാർത്തയും പുറത്ത് വന്നിരുന്നു.ഇപ്പോഴിതാ സിനിമയെക്കാളും തന്റെ വിവാഹത്തിന് പ്രധാന്യം നൽകിയ പ്രിയങ്കയുടെ തീരുമാനത്തെ വിമർശിച്ച് രംഗത്തെത്തിയിരിക്കുകയാണ് സൽമാൻ ഖാൻ.\nസിനിമയെക്കാളും തന്റെ വിവാഹത്തിന് പ്രധാന്യം നൽകിയ പ്രിയങ്കയുടെ തീരുമാനത്തെയാണ് സൽമാൻ വിമർശിച്ചിരിക്കുന്നത്.ഭാരതിനായി എന്തും നൽകാൻ ആളുകൾ തയ്യാറാണ്. ചിലപ്പോൾ ഭർത്താവിനെ വരെ ഉപേക്ഷിക്കാൻ. അപ്പോഴാണ് പ്രിയങ്ക ചിത്രം തന്നെ ഉപേക്ഷിച്ചതെന്ന് സൽമാൻ ഖാൻ പറഞ്ഞതായി മുംബൈ മിറർ റിപ്പോർട്ട് ചെയ്യുന്നു. നന്ദി പ്രിയങ്ക, ഞാനെന്നും അവരോട് കടപ്പെട്ടിരിക്കും. എന്തെന്നാൽ അവർ കാരണമാണ് ചിത്രത്തിൽ നായികയായി കത്രീന കെയ്ഫ് എത്തിയത്. ചിത്രത്തിൽനിന്ന് പ്രിയങ്ക പിന്മാറിയിരുന്നില്ലെങ്കിൽ കത്രീനയെ എങ്ങനെ ചിത്രത്തിൽ അഭിനയിപ്പിക്കുമായിരുന്നുവെന്നും സൽമാൻ ഖാൻ പറഞ്ഞു.\nമലയാള സിനിമയിലം സാന്നിധ്യം ഉറപ്പാക്കാൻ പ്രിയങ്കാ ചോപ്ര; മറാത്തി ചിത്രം വെന്റിലേറ്റർ മലയാളത്തിലേക്ക് എത്തിക്കുന്നത് പ്രിയങ്ക; നടിയുടെ മോളിവുഡ് ചുവടുവയ്‌പ്പ് നിർമ്മാതാവായി\nപ്രിയങ്ക ചോപ്രയുടെ സഹോദരിയുടെ അരങ്ങേറ്റം കാത്ത് ആരാധകർ; അർദ്ധ നഗ്നയായി മന്നാരയുടെ ആദ്യ ചിത്രത്തിന്റെ പോസ്റ്റർ വൈറലാകുന്നു\nചിത്രത്തിൽ നിന്ന പ്രിയങ്ക പിന്മാറിയത് ഏറെ വിമർശനങ്ങൾക്ക് കാരണമായിരുന്നു. വിവാഹനിശ്ചയം കാരണമാണ് സിനിമയിൽ നിന്ന് പുറത്ത് പോകുന്നതെന്ന് പ്രിയങ്ക തങ്ങളോട് പറഞ്ഞിരുന്നു. എന്നാൽ ഒരു മുന്നറിയിപ്പും നൽകാതെ ചിത്രത്തിൽ നിന്ന് ഒഴിഞ്ഞുമാറിയത് ഒട്ടും ശരിയായില്ലെന്ന് സിനിമയുടെ സഹനിർമ്മാതാവായ നിഖിൽ നമിത് ട്വിറ്ററിൽ കുറിച്ചിരുന്നു.


കുതിര പൊലീസിന് യൂണിഫോം ഡിസൈൻ ചെയ്ത് മനീഷ് മൽഹോത്ര; 'കുറച്ച് ഓവറായി' പോയെന്ന് ട്വിറ്റർ ഉപയോക്താക്കൾ | Designer Manish Malhotra designed uniform for Mumbai Mounted Police\nകുതിര പൊലീസിന് യൂണിഫോം ഡിസൈൻ ചെയ്ത് മനീഷ് മൽഹോത്ര; 'കുറച്ച് ഓവറായി' പോയെന്ന് ട്വിറ്റർ ഉപയോക്താക്കൾ\nMumbai, First Published 21, Jan 2020, 7:44 PM\nഇറക്കം കുറഞ്ഞ ഷർവാണിയും തൂവെള്ള നിറത്തിലുമുള്ള പാന്റ്സുമാണ് മനീഷ് ഡിസൈൻ ചെയ്ത കുതിര പൊലീസിന്റെ വസ്ത്രം. കഴുത്തിലും കയ്യിലും നെഞ്ചിലും ത്രെഡ് വർക്കുള്ള ഷർവാണിക്കൊപ്പം ഹൈവി ഡിസൈനിലുള്ള തൊപ്പിയും കൊടുത്തിട്ടുണ്ട്.\nമുംബൈ: എൺപത്തിയെട്ടു വർഷങ്ങൾക്കുശേഷമാണ് മുംബൈയിൽ കുതിര (മൗണ്ടഡ്) പൊലീസ് സേനവിഭാഗത്തെ നിയമിക്കുന്നത്. ട്രാഫിക് പൊലീസ് വിഭാഗത്തിലും ആൾക്കൂട്ടത്തെ നിയന്ത്രിക്കുന്നതിനുമായാണ് നഗരത്തിൽ കുതിര പൊലീസിനെ നിയമിച്ചിരിക്കുന്നത്. ബ്രിട്ടീഷ് ഭരണകാലത്ത് സജീവമായിരുന്നു കുതിര പൊലീസിനെ വളരെ പ്രൗഢിയോടുകൂടി തന്നെയാണ് വർഷങ്ങൾക്കിപ്പുറവും പൊലീസ് വകുപ്പ് അവതരിപ്പിച്ചിരിക്കുന്നത്. അതിൽ എടുത്തുപറയേണ്ടത് അവരുടെ വസ്ത്രധാരത്തെക്കറിച്ചാണ്. പ്രശസ്ത ബോളിവുഡ് ഡിസൈനറായ മനീഷ് മൽഹോത്രയാണ് കുതിര പൊലീസിന്റെ യൂണിഫോം ഡിസൈൻ ചെയ്തിരിക്കുന്നത്.\nഇറക്കം കുറഞ്ഞ ഷർവാണിയും തൂവെള്ള നിറത്തിലുമുള്ള പാന്റ്സുമാണ് കുതിര പൊലീസിനായി മനീഷ് മൽഹോത്ര ഡിസൈൻ ചെയ്തിരിക്കുന്ന വസ്ത്രം. കഴുത്തിലും കയ്യിലും നെഞ്ചിലും ത്രെഡ് വർക്കുള്ള ഷർവാണിക്കൊപ്പം ഹൈവി ഡിസൈനിലുള്ള തൊപ്പിയും കൊടുത്തിട്ടുണ്ട്. രാജകീയ ലുക്ക് തോന്നിക്കുന്നതിനായി ഇരുത്തോളുകളിലുമായി ഡിസൈൻ ചെയ്ത ബാഡ്ജും ഒരുക്കിയിട്ടുണ്ട്. പരമ്പരാഗത മറാത്ത യോദ്ധാവിന്റെ തൊപ്പിയെ ഓർമ്മപ്പെടുത്തുന്നതാണ് കുതിര പൊലീസിന്റെ തൊപ്പി. സ്വർണ്ണ നിറമുള്ള നൂലൂകൾ ഉപയോഗിച്ചാണ് തൊപ്പി തയ്യാറാക്കിയിരിക്കുന്നത്. നേവി ബ്ലൂ നിറമുള്ള ഷർവാണി ധരിക്കുമ്പോൾ അരയ്ക്ക് ചുറ്റുന്നതിനായി ചുവന്ന സിൽക്ക് നാടയും ഒരുക്കിയിട്ടുണ്ട്.\nപ്രൗഢിയുടെ കാര്യത്തിൽ കുതിരയും ഒട്ടുംപിന്നിലല്ല. ചുവന്ന ബെൽബറ്റ് കൊണ്ടാണ് കുതിരയെ അലങ്കരിച്ചിരിക്കുന്നത്. കുതിരയുടെ മൂക്കിന് മുകളിലായാണ് റിബൺ കൊട്ടിവച്ചിരിക്കുന്നത്. കുതിരപ്പുറത്ത് ഇരിക്കുന്നതിനായി നീല നിറത്തിലുള്ള ഡിസൈനർ തുണിയും വിരിച്ചിട്ടുണ്ട്. മൊത്തത്തിൽ രാജകീയ പ്രൗഢിയോടുകൂടിയാണ് കുതിരയും കുതിര പൊലീസും നഗരത്തിൽ ഇറങ്ങുക എന്ന് മനീഷ് മൽഹോത്ര പറഞ്ഞു.\nഎന്നാൽ, മനീഷിന്റെ ഡിസൈനിനെതിരെ ഭിന്നാഭിപ്രായമാണ് ട്വീറ്ററിൽ ഉയരുന്നത്. വസ്ത്രത്തിന്റെ ഡിസൈൻ നന്നായിട്ടുണ്ടെന്ന് ചിലർ പറയുമ്പോൾ മറ്റുചിലർ രൂക്ഷവിമർശനങ്ങളാണ് ഉന്നയിക്കുന്നത്. മുംബൈയിലെ ഈ ചൂടിനിടയിൽ ഇത്തരം വസ്ത്രങ്ങൾ ധരിച്ച് എങ്ങിനെ പൊലീസുകാർ ജോലി ചെയ്യുമെന്നാണ് ഭൂരിഭാഗം പേരും ചോദിക്കുന്നത്. ഇത് 'കുറച്ച് ഓവറായി' പോയില്ലേയെന്ന് ചോദിക്കുന്നവരും ഉണ്ട്. കോളോണിയൽ ഭരണക്കാലത്തെ ഹാഗോവറിൽ നിന്ന് മനീഷ് മൽഹോത്ര ഇതുവരെ വിട്ടുവന്നില്ലെന്നും ആളുകൾ വിമർശിക്കുന്നുണ്ട്.\nഅതേസമയം, കുതിര പൊലീസിനായി വസ്ത്രം ഡിസൈൻ ചെയ്ത മനീഷ് മൽഹോത്രയെ പൊലീസ് യൂണിറ്റ് അഭിനന്ദിച്ചു. മുംബൈ പൊലീസിന്റെ വാർഷിക ഷോ ആയ ഉമാംഗ് 2020യിലായിരുന്നു പൊലീസ് യൂണിറ്റ് അദ്ദേഹത്തെ അനുമോദിച്ചത്. രാജ്യത്തെ ഏറ്റവും വലിയ പൊലീസ് വകുപ്പുകളായ മുംബൈ പൊലീസിനായി ഏതെങ്കിലും വിധത്തിൽ സംഭാവന ചെയ്യാൻ കഴിഞ്ഞതിൽ കൃതഞ്ജത അറിയിക്കുന്നതായി മനീഷ് മൽഹോത്ര പറഞ്ഞു. താൻ ഡിസൈൻ ചെയ്ത യൂണിഫോമിൽ പൊലീസുകാരെ കാണാൻ കഴിയുന്നതിൽ വളരെയധികം സന്തോഷമുണ്ടെന്നും അദ്ദേഹം കൂട്ടിച്ചേർത്തു.\nLast Updated 21, Jan 2020, 7:53 PM\nMumbai Mounted Police\nമുംബൈ മൗണ്ടഡ് പൊലീസ്


Kashmir Economy Suffered Losses of Rs 15000 Crore | ജമ്മു കശ്മീരിലെ സമ്പദ് വ്യവസ്ഥയിൽ കനത്ത നഷ്ടം; 15,000 കോടിയുടെ നഷ്ടമെന്ന് കണക്കുകൾ!! - Malayalam Oneindia\n58 min ago Today Horoscope in Malayalam (9th May 2021) | ഇന്നത്തെ നാള് ഫലം, നക്ഷത്ര ഫലം, രാശി ഫലം\njammu kashmir economy job central government സാമ്പത്തികം ജോലി കേന്ദ്ര സർക്കാർ\nPublished: December62019, 12:26 [IST]\nശ്രീനഗർ: ജമ്മു കശ്മീരിന്റെ പ്രത്യേക പദവി റദ്ദാക്കിയതിന് പിന്നാലെ സംസ്ഥാനത്തെ സാമ്പത്തിക വ്യവസ്ഥയിൽ കനത്ത നഷ്ടമെന്ന് റിപ്പോർട്ട്. ആഗസ്ത് അഞ്ച് മുതൽ 15,000 കോടി നഷ്ടമായെന്നാണ് കണക്കുകൾ സൂചിപ്പിക്കുന്നത്. കശ്മീർ ചേംബർ ഓഫ് കൊമേഴ്സ് ആന്റ് ഇന്റസ്ട്രി പ്രസിഡന്റ് ഷെയ്ഖ് ആഷിഖ് ഹുസൈനാണ് നഷ്ടക്കണക്ക് മാധ്യമങ്ങളുമായി പങ്കുവെച്ചത്.\nഇന്റർനെറ്റ് സേവനങ്ങൾ റദ്ദാക്കിയത് മൂലമുള്ള തൊഴിൽ നഷ്ടം ഇതിന് മുകളിലാണ്. പ്രതിഷേധങ്ങളും സമരങ്ങളും കൂടുതൽ ആശങ്കപ്പെടുത്തുന്നതായും അദ്ദേഹം പറഞ്ഞു. ജമ്മു കശ്മീരിനെ വിഭജിച്ച് രണ്ട് കേന്ദ്ര ഭരണ പ്രദേശങ്ങളാക്കി മാറ്റുകയായിരുന്നു കേന്ദ്ര സർക്കാർ ചെയ്തത്. ജമ്മു കശ്മീർ, ലഡാക്ക് എന്നിങ്ങനെയാണ് പുതിയ കേന്ദ്രഭരണ പ്രദേശങ്ങൾ രൂപീകരിച്ചത്.\nഇതിന് പിന്നാലെ പ്രതിഷേധങ്ങൾ പൊട്ടി പുറപ്പെടുകയും സ്ത്രീകളെയും കുട്ടികളെയും അടക്കം പോലീസും പട്ടാളവും തടങ്കലിലാക്കുന്ന സംഭവവും ഉണ്ടായിരുന്നു. ജമ്മു കശ്മീരിലെ മുൻ മുഖ്യമന്ത്രി അടക്കമുള്ള രാഷ്ട്രീയ നേതാക്കളും വീട്ടു തടങ്കലിലായിരുന്നു. ഇതിന് പിന്നാലെയാണ് ഇന്റർനെറ്റ് സേവനങ്ങൾ അടക്കമുള്ളവ വിച്ഛേദിച്ചത്. എന്നാൽ ഇതുകൊണ്ട് വൻ നഷ്ടം മാത്രമാണ് ജമ്മു കശ്മീരിൽ സംഭവിച്ചത്.\nഇന്റർനെറ്റ് സംവിധാനം റദ്ദാക്കിയത് മൂലം വൻ തൊവഴിൽ നഷ്ടമാണ് റിപ്പോർട്ട് ചെയ്യുന്നത്. കരകൗശലം, വിനോദ സഞ്ചാരം, ഇ-കൊമേഴ്സ് സെക്ടറുകളിലാണ് ഏറ്റവും കൂടുതൽ നഷ്ടമുണ്ടായതെന്നാണ് റിപ്പോർട്ടുകൾ. ഹോട്ടൽ ആന്റ് റെസ്റ്റോറന്റ് വ്യവസായത്തിൽ 30,000 പേർക്ക് തൊഴിൽ നഷ്ടപ്പെട്ടു. ഇ-കൊമേഴ്സ് സെക്ടറിൽ പതിനായിരത്തോളം പേർക്കണ് ജോലിയില്ലാതായത്. സഞ്ചാരികളുടെ വരവ് പഴയത് പോലെ ആകാത്തത് ആശങ്ക വർധിക്കുന്നുണ്ടെന്നും ഷെയ്ഖ് ആഷിഖ് ഹുസൈൻ പറഞ്ഞു.\nKashmir Economy Suffered Losses of Rs 15000 Crore\nStory first published: Friday, December 6, 2019, 12:26 [IST]


popular finance main conspirator thrissur native പോപ്പുലർ സാമ്പത്തിക തട്ടിപ്പ്; മുഖ്യസൂത്രധാരൻ തൃശൂർ സ്വദേശിയെന്ന് കണ്ടെത്തി\nപോപ്പുലർ സാമ്പത്തിക തട്ടിപ്പ്; മുഖ്യസൂത്രധാരൻ തൃശൂർ സ്വദേശിയെന്ന് കണ്ടെത്തി\nപോപ്പുലർ സാമ്പത്തിക തട്ടിപ്പ് കേസ് നിർണായക വഴിത്തിരിവിൽ. മുഖ്യസുത്രധാരൻ കുടുംബവുമായി ഏറ്റവും അടുപ്പമുള്ള തൃശൂർ സ്വദേശിയാണെന്ന് അന്വേഷണ സംഘം കണ്ടെത്തി. ഇയാൾക്കെതിരായ തെളിവുകൾ പൊലീസ് ശേഖരിച്ചിട്ടുണ്ട്. വരും ദിവസങ്ങളിലെ അന്വേഷണം പൂർത്തിയായാൽ ഇയാളെ പ്രതിപ്പട്ടികയിൽ ചേർക്കുമെന്നും അന്വേഷണ സംഘം അറിയിച്ചു.\nഅതേസമയം, കേസിൽ അന്വേഷണം പൊലീസ് സംസ്ഥാനത്തിന് പുറത്തേക്ക് വ്യാപിപ്പിച്ചു. പ്രതികളെയും കൊണ്ട് അന്വേഷണ സംഘം രണ്ടായി പിരിഞ്ഞുള്ള തെളിവെടുപ്പ് തുടരുകയാണ്. പ്രതികളുടെ വിവിധ സ്ഥലങ്ങളിലുള്ള വസ്തുവകകളും സാമ്പത്തിക ഇടപാടുകളും കേന്ദ്രീകരിച്ചാണ് അന്വേഷണം. തെളിവെടുപ്പ് തുടരുന്നതിനിടെ ഉടമകൾ ജാമ്യത്തിനായുള്ള നടപടികൾ തുടങ്ങിയിട്ടുണ്ട്.\nപോപ്പുലറിന്റെ സഹ ഉടമകളായ പ്രഭാ തോമസ്, ഡോ. റിനു മറിയം തോമസ്, ഡോ. റിയ ആൻ തോമസ് എന്നിവരെ ഇന്നലെ തിരുവനന്തപുരത്ത് വിവിധ ബാങ്കുകളുടെ ശാഖകളിൽ എത്തിച്ചു തെളിവെടുപ്പ് നടത്തിയിരുന്നു. പോപ്പുലർ ഫിനാൻസിലെ ഡ്രൈവർമാരുടെ പേരിലടക്കം സ്വർണം പണയം വച്ചതായാണ് സൂചന. ഇത് കണ്ടെത്താനുള്ള നടപടിയും പൊലീസ് തുടങ്ങിയിട്ടുണ്ട്. ഉടമകൾക്ക് വില കൂടിയ 10 വാഹനങ്ങൾ ഉള്ളതായി പൊലീസ് കണ്ടെത്തി. ശിക്ഷാ നിയമം 420 പ്രകാരമുള്ള കേസായതിനാൽ 60 ദിവസത്തിനകം കുറ്റംപത്രം സമർപ്പിച്ചില്ലെങ്കിൽ പ്രതികൾക്ക് സ്വാഭാവിക ജാമ്യം കോടതി അനുവദിക്കും. അതിനു മുൻപ് ഒരു കേസിലെങ്കിലും കുറ്റപത്രം സമർപ്പിക്കാനാണ് അന്വേഷണ സംഘം ശ്രമിക്കുന്നത്. ഈ ഞായറാഴ്ചയാണ് പ്രതികളുടെ കസ്റ്റഡി കാലാവധി അവസാനിക്കുന്നത്.\nStory Highlights – popular finance main conspirator thrissur native